കേന്ദ്ര സർക്കാരിന് പിന്നാലെ ബി.ജെ.പി. ഭരിക്കുന്ന ഒമ്പത് സംസ്ഥാനങ്ങളും പെട്രോളിനും ഡിസലിനും നികുതി കുറച്ചു - Media Malayalam (മീഡിയ മലയാളം)\nകേന്ദ്ര സർക്കാരിന് പിന്നാലെ ബി.ജെ.പി. ഭരിക്കുന്ന ഒമ്പത് സംസ്ഥാനങ്ങളും പെട്രോളിനും ഡിസലിനും നികുതി കുറച്ചു\nന്യൂഡൽഹി: കേന്ദ്ര സർക്കാർ പെട്രോളിന്റെയും ഡീസലിന്റെയും എക്സൈസ് തീരുവ യഥാക്രമം അഞ്ച് രൂപയും 10 രൂപയും വീതം കുറച്ചതിന് പിന്നാലെ ബി.ജെ.പി. ഭരിക്കുന്ന ഒമ്പത് സംസ്ഥാനങ്ങളും നികുതി കുറച്ചു. യു.പി, കർണാടക, ഹിമാചൽ പ്രദേശ്, ഗുജറാത്ത്, ഉത്തരാഖണ്ഡ്, ഗോവ, അസം ത്രിപുര, മണിപ്പൂർ എന്നീ സംസ്ഥാനങ്ങളാണ് പെട്രോളിന്റെയും ഡീസലിന്റെയും മൂല്യവർധിത നികുതി(വാറ്റ്) കുറച്ചത്.\nകേന്ദ്രം പ്രഖ്യാപിച്ച ഇളവിന് പുറമെ യു.പി. പെട്രോളിനും ഡീസലിനും 12 രൂപ വീതം മൂല്യവർധിത നികുതി കുറച്ചു. അസം, ത്രിപുര, മണിപ്പൂർ, കർണാടക, ഗോവ സംസ്ഥാനങ്ങൾ ഡീസലിനും പെട്രോളിനും ഏഴ് രൂപ വീതം നികുതി കുറച്ചു.\nപെട്രോളിന്റെ വാറ്റ് രണ്ട് രൂപ കുറച്ചതായി ഉത്തരാഖണ്ഡ് മുഖ്യമന്ത്രി പുഷ്കർ സിങ് ധാമി പ്രഖ്യാപിച്ചു. നികുതി കുറച്ച് ഉത്തരവ് ഉടൻ പുറത്തിറക്കുമെന്ന് ഹിമാചൽ മുഖ്യമന്ത്രി ജയ്റാം താക്കൂറും അറിയിച്ചു.\nബിഹാറിൽ പെട്രോളിന് 1.30 രൂപയും ഡീസലിന് 1.90 രൂപയുമാണ് വാറ്റ് കുറച്ചത്. നികുതി ഭീകരത ഉയർത്തി പ്രതിപക്ഷം പ്രതിഷേധം കടുപ്പിക്കുകയും ഉപതിരഞ്ഞെടുപ്പ് ഫലവും കണക്കിലെടുത്താണ് നികുതി ചെറിയ തോതിലാണെങ്കിലും കുറയ്ക്കാൻ കേന്ദ്രം നിർബന്ധിതമായത്.\nആനുപാതികമായി സംസ്ഥാന നികുതിയും കുറയുമെന്നതിനാൽ സംസ്ഥാന നികുതിയിൽ പ്രത്യേകമായ കുറവ് വരുത്തേണ്ടതില്ലെന്നാണ് സംസ്ഥാന സർക്കാരിന്റെ നിലപാട്\nThe BJP is behind\nPrevious articleപെട്രോൾ, ഡീസൽ വില കുറച്ച കേന്ദ്രത്തിന്റെ നടപടി പോക്കറ്റടിക്കാരന്റെ ന്യായം പോലെയാണെന്ന് ധനമന്ത്രി കെ.എൻ.ബാലഗോപാൽ\nNext articleസംസ്ഥാനം ഇന്ധന നികുതി കുറച്ചില്ലെങ്കിൽ ശക്തമായ പ്രക്ഷോഭം നടത്തുമെന്ന് കെപിസിസി അധ്യക്ഷൻ കെ. സുധാകരൻ


സൂപ്പര് കിംഗ്‌സിന് തിരിച്ചടി; സൂപ്പര് താരത്തെ വിട്ടൊഴിയാതെ കോവിഡ് | Southlive\nWednesday, 16th September 2020, 10:19 am\nചെന്നൈ സൂപ്പര് കിംഗ്‌സിന്റെ ഇന്ത്യന് താരം റുതുരാജ് ഗെയ്ക് വാദിന്റെ കോവിഡ് പരിശോധനാഫലം വീണ്ടും പോസിറ്റീവ്. നേരത്തേ സഹതാരം ദീപക് ചഹറിനൊപ്പം സിഎസ്‌കെയില് കോവിഡ് സ്ഥിരീകരിച്ച 13 പേരില് ഗെയ്ക് വാദുമുണ്ടിരുന്നു. എന്നാല് 14 ദിവസത്തെ ക്വാറന്റൈന് കാലാവധി കഴിഞ്ഞ് വീണ്ടും കോവിഡ് ടെസ്റ്റിനു വിധേയനാക്കിയപ്പോഴും ഗെയ്ക് വാദിന്റെ ഫലം പോസിറ്റീവായി തന്നെ തുടരുകയായിരുന്നു.\nവീണ്ടും രോഗം സ്ഥിരീകരിച്ചതോടെ ഗെയ്ക് വാദിന് ക്വാറന്റൈനില് തന്നെ തുടരേണ്ടി വരും. ശനിയാഴ്ച മുംബൈ ഇന്ത്യന്‍സിനെതിരായ ഉദ്ഘാടന മല്‍സരത്തില് ഇതോടെ താരത്തിനു കളിക്കാനാവില്ലെന്ന് ഉറപ്പായിട്ടുണ്ട്. ടൂര്‍ണമെന്റിന് നിന്നു പിന്‍വാങ്ങിയ സുരേഷ് റെയ്‌നയുടടെ ഒഴുവില് ഗെയ്ക് വാദിനെ ടീമുലുള്‍പ്പെടുത്താനിരിക്കെയാണ് താരത്തിന് വീണ്ടും കോവിഡ് പോസിറ്റീവായത്.\nറെയ്നയുടെ ബാറ്റിംഗ് പൊസിഷനല് അമ്പാട്ടി റായുഡുവിനെ ഇറക്കിയേക്കുമെന്നാണ് സൂചന. ഐ.പി.എല് കരിയറില് നേരത്തേ ഈ പൊസിഷനില് കളിച്ചിട്ടുള്ള താരമാണ് റായിഡു. കഴിഞ്ഞ സീസണില് മോശം ഫോമിലായിരുന്നെങ്കിലും 2018ല് 43 ശരാശരിയില് 602 റണ്‍സ് റായുഡു നേടിയിരുന്നു.\nഐ.പി.എല് 13ാം സീസണ് ആരംഭിക്കാന് ദിവസങ്ങള് മാത്രം ബാക്കി നില്‍ക്കുമ്പോള് കഠിന പരിശീലനത്തിലാണ് താരങ്ങള്. 19- നാണ് മത്സരങ്ങള് ആരംഭിക്കുക. നിലവിലെ ചാമ്പ്യന്‍മാരായ മുംബൈ ഇന്ത്യന്‍സും മുന് ചാമ്പ്യന്‍മാരായ ചെന്നൈ സൂപ്പര് കിംഗ്സും തമ്മിലാണ് ഉദ്ഘാടന മത്സരം. ഇന്ത്യന് സമയം രാത്രി 7.30-ന് അബുദാബിയിലാണ് മത്സരം.


കൊല്ലം ജില്ലയിൽ ഇന്ന് കോവിഡ് ബാധിതർ 11; പത്ത് പേർ വിദേശത്ത് നിന്നും എത്തിയവർ - Samanwayam\nHome Most Viewed കൊല്ലം ജില്ലയിൽ ഇന്ന് കോവിഡ് ബാധിതർ 11; പത്ത് പേർ വിദേശത്ത് നിന്നും എത്തിയവർ\nകൊല്ലം ജില്ലയിൽ ഇന്ന് കോവിഡ് ബാധിതർ 11; പത്ത് പേർ വിദേശത്ത് നിന്നും എത്തിയവർ\n10 പേര് വിദേശത്തു നിന്നും ഒരാള് ഇതര സംസ്ഥാനത്ത് നിന്നും എത്തിയവരാണ്. അഞ്ചു പേര് സൗദിയില് നിന്നും കുവൈറ്റ്, ഒമാന് എന്നിവിടങ്ങളില് നിന്ന് രണ്ടുപേരും ആഫ്രിക്കയില് നിന്ന് ഒരാളും ഹൈദ്രാബദില് നിന്നും ഒരാളുമാണ് എത്തിയത്.\nCovid in Kollam July 7\nPrevious articleകൊല്ലം ജില്ലയിൽ ഇന്ന് 11 പേർക്ക് കോവിഡ്; രണ്ട് മത്സ്യ കച്ചവടക്കാരും ,7വിദേശീയരും ഉൾപ്പെടുന്നു\nNext articleസംസ്ഥാനത്ത് 272 പേർക്കു കൂടി കോവിഡ്; 111 പേർക്ക് രോഗമുക്തി\nGroup of youngsters develops special gloves...\nBusiness Samanwayam - March 16, 2020 0\nFor helping the blind people to walk independently without walking sticksagroup of youngsters have developed specially designed gloves, special android application and...\nNews Samanwayam - March 20, 2019 0\nകൊല്ലം ടി കെ ദിവാകരൻ സ്മാരക പാർക്ക് തീർത്തും അവഹേളനം നേരിടുകയാണ്. നവീകരണത്തിന്റെ പേരിൽ വർഷങ്ങളായി ശാപമോക്ഷമില്ലാതെ കുട്ടികളുടെയും കൂടി പാർക്കായ ഇവിടം സർവ്വനാശം നേരിടുകയാണ്. സന്ധ്യയായാൽ സാമൂഹ്യ വിരുദ്ധ ശല്യം പതിവ്...


ഇന്ത്യൻ വിപണി കീഴടക്കാനൊരുങ്ങി പിരേലി -\nഇന്ത്യൻ വിപണി കീഴടക്കാനൊരുങ്ങി പിരേലി\nഇന്ത്യൻ വിപണിയിലെ സാന്നിധ്യം ശക്തമാക്കാൻ ഇറ്റാലിയൻ ടയർ നിർമാതാക്കളായ പിരേലി തയാറെടുക്കുന്നു. ഗതാഗത സൗകര്യം മെച്ചപ്പെടുകയും കൂടുതൽ ആളുകൾ വലിയ കാറുകൾ വാങ്ങുകയും ചെയ്യുന്ന സാഹചര്യത്തിൽ ഇന്ത്യയിൽ പ്രകടനക്ഷമതയേറിയ ടയറുകൾക്കുള്ള ആവശ്യം കുത്തനെ ഉയരുമെന്ന പ്രതീക്ഷയിലാണു പിരേലി ഈ വിപണിയിൽ ശ്രദ്ധ കേന്ദ്രീകരിക്കുന്നത്. അതുകൊണ്ടുതന്നെ പിരേലി ടയർ വിൽപ്പനയ്ക്കുള്ള പ്രത്യേക ഷോറൂമുകളായ ‘ടയർ സെന്ററു’കളുടെ എണ്ണം വർധിപ്പിക്കാനും കമ്പനി തീരുമാനിച്ചിട്ടുണ്ട്.\nരാജ്യത്തെ റോഡുകൾ മെച്ചപ്പെടുന്നതിനാൽ ഇന്ത്യയിൽ പ്രകടനക്ഷമതയേറിയ ടയറുകൾക്ക് ആവശ്യമേറുമെന്നാണു കമ്പനിയുടെ കണക്കുകൂട്ടലെന്ന് പിരേലി ടയേഴ്സ് ജനറൽ മാനേജർ സഞ്ജയ് മാത്തൂർ അഭിപ്രായപ്പെട്ടു. വരുമാനം ഉയർന്നതോടെ കൂടുതൽ പേർ വലിപ്പവും കരുത്തുമേറിയ കാറുകൾ വാങ്ങുന്നുണ്ടെന്നും അദ്ദേഹം ചൂണ്ടിക്കാട്ടി. ഇതോടൊപ്പം കർശനമായ സുരക്ഷാ മാനദണ്ഡങ്ങളും ഗുണനിലവാരമേറിയ ടയറുകൾ അനിവാര്യമാക്കുമെന്നാണു മാത്തൂറിന്റെ വിലയിരുത്തൽ. മുന്തിയ കാറുകളുടെ വിൽപ്പനയിൽ പ്രതിവർഷം 20% വളർച്ചയാണു രേഖപ്പെടുത്തുന്നത്. വരും വർഷങ്ങളിലും ആഡംബര കാർ വിൽപ്പനയിലെ ഈ വളർച്ച തുടരുമെന്ന് മാത്തുർ പ്രതീക്ഷ പ്രകടിപ്പിച്ചു. ഭാവിയിലെ ഈ സാധ്യത പ്രയോജനപ്പെടുത്താൻ കഴിയും വിധം ഇന്ത്യയിലെ സാന്നിധ്യം ശക്തമാക്കാനാണു പിരേലി ഒരുങ്ങുന്നത്.\nപിരേലിയെ സംബന്ധിച്ചിടത്തോളം സുപ്രധാന വിപണിയാണ് ഇന്ത്യയെന്ന് മാത്തൂർ വ്യക്തമാക്കി. അതുകൊണ്ടുതന്നെ ഇക്കൊല്ലം അവസാനിക്കുമ്പോഴേക്ക് 20 ‘ടയർ സെന്ററു’കൾ പ്രവർത്തനക്ഷമമാക്കാനാണു പിരേലിയുടെ തീരുമാനം. ടയർ വിൽപ്പനയും വിൽപ്പനാന്തര സേവനവും കംപ്യൂട്ടറൈസ്ഡ് വീൽ അലെയ്ൻമെന്റ്, വീൽ ബാലൻസിങ്, ഓട്ടമേറ്റഡ് ടയർ ചേഞ്ചിങ്, നൈട്രജൻ നിറയ്ക്കൽ തുടങ്ങി എല്ലാവിധ സേവനങ്ങളും ലഭ്യമാവുന്ന കേന്ദ്രങ്ങളാണു പിരേലി ‘ടയർ സെന്റർ’. നിലവിൽ മൈസൂരുവിലും മംഗലാപുരത്തും ഡൽഹിയിലുമായി മൊത്തം അഞ്ചു ‘ടയർ സെന്റർ’ ആണു പിരേലിക്കുള്ളത്. അതേസമയം ഇന്ത്യയിലെ വികസന പ്രവർത്തനങ്ങൾക്കു പ്രതീക്ഷിക്കുന്ന ചെലവ് സംബന്ധിച്ച സൂചനകളൊന്നും മാത്തൂർ നൽകിയില്ല.\nനിലവിൽ ഇന്ത്യയിൽ ഉൽപ്പാദനമില്ലാത്തതിനാൽ ഇറക്കുമതി വഴിയാണു പിരേലി ടയറുകൾ ഇവിടെ വിൽപ്പനയ്ക്കെത്തുന്നത്. ബൈക്ക്, സ്കൂട്ടർ, കാർ, ട്രക്ക് തുടങ്ങിയവയ്ക്കൊക്കെ യോജിച്ച ടയറുകൾ പിരേലി ശ്രേണിയിലുണ്ട്; 3,000 മുതൽ 1.5 ലക്ഷം രൂപ വരെയാണു വിവിധ ടയറുകളുടെ വില.\nTags: pireli tyre\nനടിയെ ആക്രമിച്ച കേസ് ; നടൻ സിദ്ദിഖിനെ പോലീസ് ചോദ്യം ചെയ്തു\nസഹോദരനാണെന്ന് പറഞ്ഞ് യുവാവിനെ കൂടെ താമസായിപ്പിച്ചു പണം കൈക്കലാക്കി ; തിരികെ ചോദിച്ചപ്പോള് ക്വട്ടേഷന് നല്‍കി കൊന്നു ; സുലിലിൻറെ കൊലപാതകവുമായി ബന്ധപ്പെട്ടുള്ള പിന്നാമ്പുറകഥ ഞെട്ടിക്കുന്നത് !!


നിലവിളികള്....നിലയ്ക്കാത്ത നിലവിളികള് മാത്രം\nതൊണ്ടയില് ശ്വാസം മുട്ടി മരിക്കാനാണതിനു വിധി\nനെഞ്ചില് അശാന്തി നിറയ്ക്കുന്നു\nപക്ഷേ ചില നിലവിളികള് ആരും കേള്‍ക്കാതെ പോകുന്നു...അര്‍ഥം നഷ്ടപ്പെടുന്ന വേവലാതിപോലെ\nഎങ്കിലും ഒറ്റയ്ക്ക് നിലവിളിക്കേണ്ട ഒരാളെ തിരഞ്ഞെടുക്കാനായി കൈ നീട്ടുന്ന സമയത്ത് ഉണ്ടാകാറുണ്ട് ഒരു കൂട്ട നിലവിളി..\nകേള്‍ക്കാന് ആരുമില്ലാത്ത നിലവിളികള്..\nഅല്ലെങ്കിലും എവിടെയാണ് കോഴിയും മനുഷ്യരും വ്യത്യസ്തരാകുന്നത്, ഇക്കാര്യത്തില്?\nമരിക്കാന് നേരത്തു നിലവിളിക്കാന് അവസരം കിട്ടുന്ന നിങ്ങള് ഭാഗ്യവാന്മാര്.....\nകിടുക്കന് കവിത. താങ്കള് എപ്പോഴും കാണിക്കാറുള്ള രാഷ്ട്രീയബോധത്തിന്റെ നല്ല പ്രകാശനം. :)\nഈ നിലവിളിക്കൊരു പൊള്ളല്!!\nഗുപ്തന് പറഞ്ഞപ്പോലെ താങ്കളുടെ രാഷ്ടീയ ബോധത്തിന്റെ നേര് ചിഹ്നം...\nചുറ്റിലും അര്‍ത്ഥങ്ങളും കിടന്ന് നൊലോളിക്കുന്നത് പോലെ\nഇങ്ങനെ ഒരു ബ്ലോഗുണ്ടല്ലേ. കവിത അബലരുടെ രാഷ്ട്രീയത്തെ നേരിട്ടു തൊടുന്നുണ്ട്. നല്ലത്.\nവളരെ നല്ല കവിത..\nആരാലും തിരിച്ചറിയാതെ പോകുന്ന നിലവിളികള്... കവിത നന്നായി :)\nകൂട്ട’നിലോളി’യാണല്ലോ പേടിക്കേണ്ടത്.ഒറ്റ വിളികള് അന്തരീക്ഷത്തില് അലിഞ്ഞു പൊയ്ക്കോളും.കൂട്ടകരച്ചില് കടക്കാരനെ അസ്വസ്തനാക്കും.അതുണ്ടാവതെ നോക്ക്ക്കേണ്ടത്.കച്ചവടത്തിന്റെ അടിസ്ഥാന തത്വമാണല്ലോ..?ഏത്..\nഇപ്പോൾ ഒറ്റയ്ക്കനുഭവിക്കുന്ന ഈ വേദനകൾ , ഇനി എല്ലാവരും അനുഭവിക്കുന്നവരെ നമുക്ക് നെലോളിക്കാതിരിക്കാം...അല്ലേ\nSplendid lines ..\nനെഞ്ചില് കൂട്ട നെലോളി ഉയരുന്നു\nഎന്റെ നിലവിളികള് എന്റെ തൊണ്ടയില് കുരുങ്ങിക്കിടക്കുന്നു. നിലവിളിച്ചാല് എന്നെയവര് കൊല്ലും. നിലവിളിചില്ലെന്കില് ഞാന് സ്വയം ചോരവാര്‍ന്നു മരിക്കും. നാടിന്റെ പുതിയ സാഹചര്യത്തില് ഞാന് എന്ത് ചെയ്യണം?\n1)താന്ക്ള് പറയുന്ന ഗള്ഫ്ാ രാജ്യംങളില് എവിടെയാണ് ജനാധിപത്യം?\n3)പേരിനു ജനാതിപത്യം ഉള്ള ഇറനില് സോസളിസ്റ്റ്, സ്ത്രീ വിമോചന പ്രവര്ത്തികര് കൊല ചെയ്യപ്പെടുകയോ നാടുകടത്തപ്പെട്ടുകയോ ചെയ്തില്ലേ?\nഒന്നാം നൂറ്റാണ്ടിലും അതിനു മുന്പുംന പിന്പും് ഉള്ള കരിയങ്ങള് അല്ല്ല വസ്തുതകള്. ഇന്ന് എന്ത് എന്നതാണ്. തങ്ങളെ വിലയിരുത്തേണ്ടത് തങ്ങളുടെ അപ്പുപന്മാരുടെ പ്രവര്ത്തിമകള് നോക്കിയാണോ അതോ തങ്ങളുടെ പ്രവര്ത്തികള് നോക്കിയാണോ?


ഇന്ത്യൻ സ്‌കൂൾ ഉറുദു ദിനം ആഘോഷിച്ചു- Indian school celeberated urdu day\nHoroscope Today, 22 January, 2019: നിങ്ങളുടെ ഇന്നത്തെ ദിവസം\nഅഫ്ഗാനിസ്ഥാനിൽ സൈനിക കേന്ദ്രത്തിന് നേരെ ആക്രമണം; 126 സൈനികർ കൊല്ലപ്പെട്ടു\nകങ്കാരു വധത്തിന് ശേഷം കിവികളെ നേരിടാൻ ഇന്ത്യ\nഓസീസ് പരമ്പര വിജയം കരുത്തായി; റാങ്കിങില് എതിരില്ലാതെ ഇന്ത്യയും കോഹ്ലിയും\nബാലഭാസ്കറിന്റെ മരണം: ദുരൂഹതയുണ്ടെന്ന പരാതിയിൽ ഉറച്ച് നിൽക്കുന്നതായി പിതാവ്\nIndian School Celeberated Urdu Day\nസ്‌കൂൾ പ്രാർത്ഥന ഗീതത്തോടെയും ദേശീയഗാനത്തോടെയുമാണ് പരിപാടികൾക്ക് തുടക്കമായത്\nമനാമ: ഇന്ത്യൻ സ്‌കൂൾ ഉറുദു ഡിപ്പാർട്മെന്റിന്റെ ആഭിമുഖ്യത്തിൽ ഉറുദു ദിനം വർണ ശബളമായ പരിപാടികളോടെ ആഘോഷിച്ചു. ഉറുദു അറബിക് ഭാഷാ പണ്ഡിതൻ മുഹമ്മദ് ശുഐബ് നിഗ്രാമി മുഖ്യാതിഥി ആയിരുന്നു. പ്രമുഖ ഉറുദു കവിയും വിദ്യാഭ്യാസ വിചക്ഷണനുമായ ഡോ.നവാസ് ദയോബന്ദി, ജി.ഐ.ഐ. സിഐടി വിഭാഗം മുൻ തലവൻ മുഹമ്മദ് അൻവർ എന്നിവർ വിശിഷ്ടാതിഥികളായും പങ്കെടുത്തു.\nസ്‌കൂൾ പ്രാർത്ഥന ഗീതത്തോടെയും ദേശീയഗാനത്തോടെയുമാണ് പരിപാടികൾക്ക് തുടക്കമായത്. വിദ്യാർഥിനി റെദ സുഹൈൽ സ്വാഗതം പറഞ്ഞു. ഇന്ത്യൻ സ്‌കൂളിലെ ആറും ഏഴും എട്ടും ക്ലാസുകളിലെ വിദ്യാർഥികൾക്ക് വേണ്ടി ഒരാഴ്ച നീണ്ടു നിന്ന മത്സരങ്ങളുടെ സമാപനമായാണ് ഉറുദു ദിനം ആഘോഷിച്ചത്. ഉറുദു പദ്യം ചൊല്ലൽ കൂടാതെ ദേശീയ ഗാനാലാപനം, ദേശഭക്തി ഗാനം, ലഘുനാടകം എന്നിവ അരങ്ങേറി. ഉറുദു ദിന റിപ്പോർട്ട് അധ്യാപിക സമീന ഷെയ്ഖ് അവതരിപ്പിച്ചു. ഉദ്ഘാടന പ്രസംഗത്തിൽ മുഖ്യാതിഥി മുഹമ്മദ് ശുഐബ് നിഗ്രാമി ഉറുദു പണ്ഡിതരുടെ സംഭാവനകളെ കുറിച്ച് സംസാരിച്ചു. ഉറുദു ദിനം വിപുലമായി സംഘടിപ്പിച്ച ഇന്ത്യൻ സ്‌കൂളിനെ അദ്ദേഹം അഭിനന്ദിച്ചു.\nഉറുദു സ്നേഹത്തിന്റെ ഭാഷയാണെന്ന് അദ്ദേഹം പറഞ്ഞു. ഗ്രഹിക്കാൻ എളുപ്പമുള്ള ഭാഷയാണ് ഉറുദുവെന്നു തുടർന്ന് സംസാരിച്ച നവാസ് ദയോബന്ദി തന്റെ ഉറുദു കവിത അവതരിപ്പിച്ചു. ഇന്ത്യൻ സ്‌കൂൾ എക്സിക്യൂട്ടീവ് കമ്മിറ്റി അംഗങ്ങളായ ഖുർഷിദ് ആലം (അക്കാദമിക്സ് ), ജയഫർ മൈദാനി (സ്പോർട്സ് ) എന്നിവർ ആഘോഷ പരിപാടികളിൽ സന്നിഹിതരായിരുന്നു. ഉറുദു ദിനം ആഘോഷിക്കുന്ന വിദ്യാർഥികൾക്ക് ഖുർഷിദ് ആലം ആശംസ നേർന്നു.\nഇന്ത്യൻ സ്‌കൂൾ പ്രിൻസിപ്പൽ വി.ആർ.പളനിസ്വാമി, വൈസ് പ്രിൻസിപ്പൽമാർ, അധ്യാപകർ, വിദ്യാർഥികൾ എന്നിവരും പങ്കെടുത്തു. വിവിധ മത്സരങ്ങളിലെ ജേതാക്കൾ ഉറുദു പദ്യപാരായണം, പ്രസംഗം എന്നിവ അവതരിപ്പിച്ചു. വകുപ്പ് മേധാവി ഇബ്‍ദുർ റഹ്‌മാൻ മത്സര ഫലം പ്രഖ്യാപിച്ചു. ജേതാക്കൾക്കു ട്രോഫികളും സർട്ടിഫിക്കറ്റുകളും സമ്മാനിച്ചു. പന്ത്രണ്ടാം ക്ലാസ് വിദ്യാർഥിനി സാറ നന്ദി പറഞ്ഞു.\n‘കോഹ്‍ലിയെ മാത്രം പേടിച്ചാൽ പോര’; ന്യൂസിലൻഡ് ബോളർമാർക്ക് ടെയ്‍ലറിന്റെ മുന്നറിയിപ്പ്


സിവിൽ സർവീസ് സ്വപ്‌നം ബാക്കിയാക്കി ലത്തീഷ വിടവാങ്ങി | 16Jun2021\nസിവിൽ സർവീസ് സ്വപ്‌നം ബാക്കിയാക്കി ലത്തീഷ വിടവാങ്ങി\nമൺമറഞ്ഞത് അതിജീവനത്തിന്റെ മാതൃക\nഎരുമേലി: കാഴ്ചയിൽ, രണ്ടുവയസ്സുള്ള കുട്ടിയെന്നേ തോന്നുമായിരുന്നുള്ളൂ. ശരീരം ദുർബലമെങ്കിലും മനസ്സ് ദൃഢമായിരുന്നു. അസ്ഥികൾ നുറുങ്ങുന്ന രോഗവും ശ്വസന പ്രശ്‌നങ്ങളുമുണ്ടായിരുന്ന ലത്തീഷ (27)യ്ക്ക് 27 വർഷത്തെ ജീവിതം പരീക്ഷണമായിരുന്നെങ്കിലും പുഞ്ചിരിയോടെ അതെല്ലാം നേരിട്ടു. ആവതില്ലാത്തവർക്ക് അതിജീവനത്തിന്റെ മാതൃകയായി. കലയിലും വിദ്യാഭ്യാസത്തിലും സ്ഥാനം ഉറപ്പിച്ചു. ഒടുവിൽ ഏവർക്കും പ്രചോദനം പകർന്ന് ബുധനാഴ്ച ലത്തീഷ മൺമറഞ്ഞു.\nശ്വസനം ബുദ്ധിമുട്ടായതിനെത്തുടർന്ന് പാലാ ചേർപ്പുങ്കലിലെ സ്വകാര്യ ആശുപത്രിയിൽ ചികിത്സയിലായിരുന്നു. ജന്മനാ ബ്രിറ്റിൽബോൺ രോഗമുണ്ടായിരുന്ന ലത്തീഷ അഞ്ചുവർഷം മുമ്പാണ് പൾമണറി ഹൈപ്പർടെൻഷൻ രോഗാവസ്ഥയിലെത്തിയത്.\nഓക്‌സിജൻ സിലിൻഡറിന്റെ സഹായത്തോടെയായിരുന്നു ശ്വസനം. ബുധനാഴ്ച രാവിലെ എട്ടുമണിയോടെയായിരുന്നു മരണം.\n’സിവിൽ സർവീസ് നേടണം. രോഗബാധിതരായ വിദ്യാർഥികൾ വീടിന്റെ നാല് ചുവരുകളിൽ ഒതുങ്ങാതെ വിദ്യ അഭ്യസിക്കണം’...ലത്തീഷ പറഞ്ഞിരുന്നു. മകളുടെ ആഗ്രഹം സഫലമാക്കാൻ, രക്ഷിതാക്കളായ എരുമേലി പുത്തൻപീടികയിൽ അൻസാരിയും ഭാര്യ ജമീലയും ഒപ്പംനിന്നപ്പോൾ ലത്തീഷ പത്താം ക്ലാസും ബിരുദവും ബിരുദാനന്തബിരുദവും നേടി സിവിൽ സർവീസ് പ്രിലിമിനറി പരീക്ഷവരെയെത്തി. അസുഖത്തിന്റെ ആകുലതയും കോവിഡ്‌കാലവുമായതോടെ പരീക്ഷ മുഴുമിപ്പിക്കാനായില്ല.\nദുർബലമായ വിരലുകൾകൊണ്ട് മനോഹര ചിത്രങ്ങൾ വരയ്ക്കാനും ഓർഗനിൽ സംഗീതം പൊഴിക്കാനും ലത്തീഷ പഠിച്ചു. സമാനരോഗമുള്ളവർക്ക് ഓൺലൈനിൽ പോസിറ്റീവ് ചിന്തകൾ പകർന്നു. കേരളത്തിനകത്തും പുറത്തുനിന്നുമായി ഹെൽത്ത് പോസിറ്റീവ് ഉൾപ്പെടെ നിരവധി പുരസ്‌കാരങ്ങളും നേടി.\nസിനിമയിലും മറ്റ് സാമൂഹിക സാംസ്‌കാരിക മേഖലകളിലുമുള്ളവരെ നേരിട്ടുകാണാനും സംസാരിക്കാനും ലത്തീഷയ്ക്കായി. പരിമിതികളെ അവഗണിച്ച് അതിജീവനത്തിന്റെ മാതൃകയായി. സഹോദരി ലാമിയ ഫൈസൽ.\nബുധനാഴ്ച എരുമേലി ടൗൺ നൈനാർ മസ്ജിദ് കബർസ്ഥാനിൽ കബറടക്കം നടത്തി.


പരീക്ഷ ഇല്ല, അപേക്ഷാ ഫീസ് ഇല്ല - Blog | Musiqin.com\nഡെസേർട് മെഡിസിൻ റിസർച്ച് സെന്റര് (DMRC) റിക്രൂട്ട്മെന്റ് നോട്ടിഫിക്കേഷൻ പ്രസിദ്ധീകരിച്ചിട്ടുണ്ട്. 21 ഒഴിവുകളിലേക്ക് ഫീൽഡ് വർക്കർ, ടെക്‌നിഷ്യൻ III, എം.ടി.എസ് എന്നീ തസ്തികകളിലേക്ക് യോഗ്യതയുള്ളവരിൽ അപേക്ഷകൾ ക്ഷണിച്ചിട്ടുള്ളത്. താല്പര്യമുള്ളവർക്ക് സെപ്റ്റംബർ 21 മുൻപായി അപേക്ഷകൾ സമർപ്പിക്കുക.\nമൾട്ടി ടാസ്കിങ് സ്റ്റാഫ് തസ്തികയിൽ2ഒഴിവുകളുണ്ട്. നിശ്ചയിച്ചിരിക്കുന്ന ശമ്പളം 15,800 രൂപയാണ്. 25 വയസ്സാണ് പരമാവധി പ്രായപരിധി . ഏതെങ്കിലും അംഗീകൃത ബോർഡ്/ സ്‌കൂളിൽ നിന്നും പത്താം ക്ലാസ് അല്ലെങ്കിൽ തത്തുല്യം യോഗ്യതയുള്ളവർക്ക് അപേക്ഷിക്കാം.\nഫീൽഡ് വർക്കർ തസ്തികയിൽ 16 ഒഴിവുകളാണ് ഉള്ളത് . 18,000 രൂപയാണ് പ്രതിമാസ ശമ്പളം. 30 വയസ്സാണ് പരമാവധി പ്രായപരിധി. സയൻസ് വിഷയത്തിൽ +2 പാസ്സായവർക്കും മെഡിക്കൽ ലാബ് ടെക്‌നിഷ്യൻ കോഴ്സിൽ ഡിപ്ലോമ ഉള്ളവർക്കുമാണ് അപേക്ഷിക്കാനുള്ള യോഗ്യത.\nടെക്‌നിഷ്യൻ III തസ്തികയിൽ3ഒഴിവുകളുണ്ട്. നിശ്ചയിച്ചിരിക്കുന്ന ശമ്പളം 18,000 രൂപയാണ്. 30 വയസ്സാണ് പരമാവധി പ്രായപരിധി സയൻസ് വിഷയത്തിൽ +2 പാസ്സായവർക്കും മെഡിക്കൽ ലാബ് ടെക്‌നിഷ്യൻ കോഴ്സിൽ ഡിപ്ലോമ ഉള്ളവർക്കുമാണ് അപേക്ഷിക്കാനുള്ള യോഗ്യത.\nതാല്പര്യമുള്ളവരും യോഗ്യതയുള്ളതുമായ ഉദ്യോഗാർഥികൾ ഔദ്യോഗിക നോട്ടിഫിക്കേഷൻ വായിച്ചു മനസ്സിലാക്കിയ ശേഷം സെപ്റ്റംബർ 21 മുൻപായി niirncdjodhpur@gmail.com എന്ന ഇമെയിൽ വിലാസത്തിലേക്ക് അപ്പ്ലിക്കേഷനും ആവശ്യമുള്ള രേഖകളും അയച്ച് കൊടുക്കുക.


'ആര്‍ക്കു വോട്ട് ചെയ്യണമെന്ന് വ്യക്തമായി അറിയാം, ലക്ഷ്യം ബി.ജെ.പിയുടെ വീഴ്ച്ച മാത്രമാണ്'; കോണ്‍ഗ്രസിന് പിന്തുണ പ്രഖ്യാപിച്ച് ഹാര്‍ദ്ദിക് പട്ടേല്\nവിദ്യാഭാരതി സ്‌കൂളുകള്‍ക്ക് അംഗീകാരം നല്‍കുന്നെന്ന വാര്‍ത്ത അടിസ്ഥാനരഹിതം: പൊതുവിദ്യാഭ്യാസ ഡയറക്ടര്\nThursday 2nd November 2017 7:19pm\n‘ആര്‍ക്കു വോട്ട് ചെയ്യണമെന്ന് വ്യക്തമായി അറിയാം, ലക്ഷ്യം ബി.ജെ.പിയുടെ വീഴ്ച്ച മാത്രമാണ്’; കോണ്‍ഗ്രസിന് പിന്തുണ പ്രഖ്യാപിച്ച് ഹാര്‍ദ്ദിക് പട്ടേല്\nThursday 2nd November 2017 6:56pm\nഅഹമ്മദാബാദ്: ആസന്നമായ ഗുജറാത്ത് തെരഞ്ഞെടുപ്പില് കോണ്‍ഗ്രസിന് പിന്തുണ പ്രഖ്യാപിച്ച് പട്ടേല് സമുദായ പ്രക്ഷോഭ നേതാവ് ഹാര്‍ദ്ദിക് പട്ടേല്. പട്ടേല് സമുദായത്തെ പരസ്യമായി തന്നെ കോണ്‍ഗ്രസ് പിന്തുണയ്ക്കുന്നതിനാലാണ് ഹാര്‍ദ്ദിക് പട്ടേല് പിന്തുണയ്ക്കുമെന്ന് വ്യക്തമാക്കിയത്.\nകഴിഞ്ഞ കുറച്ചു നാളുകളായി ഹാര്‍ദ്ദികും കോണ്‍ഗ്രസ് നേതാക്കളും ചര്‍ച്ചകള് നടത്തി വരികയായിരുന്നു. തങ്ങളുടെ ആവശ്യങ്ങളും സംവരണവുമൊക്കെ കോണ്‍ഗ്രസ് പരിഗണിക്കണമെന്നും ഈ വിഷയങ്ങളില് കോണ്‍ഗ്രസിന്റെ നിലപാട് എന്താണെന്ന് വ്യക്തമാക്കണമെന്നുമായിരുന്നു ഹാര്‍ദ്ദികിന്റെ ആവശ്യം. അതില് വ്യക്തത വരുന്നതു വരെ പിന്തുണ പ്രഖ്യാപിക്കാന് അദ്ദേഹം തയ്യാറായിരുന്നില്ല.\nAlso Read: ‘ടാക്‌സ് ലാഭിച്ചാല് അവസാനം ബോട്ടിലെത്തും’; സോഷ്യല് മീഡിയയ്ക്ക് പിന്നാലെ അമലാ പോളിനെ പരിഹസിച്ച് ആര്യ; മറുപടി പറഞ്ഞ് അമലയും\nകോണ്‍ഗ്രസ് ഹാര്‍ദ്ദികിന്റെ ആവശ്യത്തെ അംഗീകരിച്ചോ ഇല്ലയോ എന്നത് വ്യക്തമല്ല. പക്ഷെ, സൗരാഷ്ട്രയിലെ റാലിയ്ക്ക് ശേഷം അഹമ്മദാബാദില് മടങ്ങിയെത്തിയ ഹാര്‍ദ്ദിക് പിന്തുണ വ്യക്തമാക്കുകയായിരുന്നു. ‘ ബി.ജെ.പിയെ അധികാരത്തില് നിന്നും താഴയിറക്കാന് വോട്ട് ചെയ്യണമെന്ന് ഞാനെന്റെ ജനങ്ങളോട് പറഞ്ഞു കൊണ്ടിരിക്കുകയാണ്. സമുദായം ബി.ജെ.പിയുടെ വീഴ്ച്ചയെ പൂര്‍ണ്ണമായും പിന്തുണയ്ക്കുന്നു.’ പട്ടേല് പറയുന്നു.\n‘ ആളുകള് ബുദ്ധിയുള്ളവരാണ്. ബി.ജെ.പിയെ താഴെയിറക്കണമെന്ന് പറയുമ്പോള് ആര്‍ക്ക് വോട്ട് ചെയ്യണമെന്ന് അവര്‍ക്ക് വ്യക്തമായി തന്നെ അറിയാം.’ എന്നായിരുന്നു കോണ്‍ഗ്രസിന് പിന്തുണ നല്‍കുമോ എന്ന ചോദ്യത്തിന് അദ്ദേഹത്തിന്റെ മറുപടി.


'വെടിയുണ്ടയേറ്റ ഒരു പുസ്തകം'\n‘വെടിയുണ്ടയേറ്റ ഒരു പുസ്തകം’\nഏറെ പ്രത്യേകതയുമായി കെ ആര് മീരയുടെ ‘ഭഗവാന്റെ മരണം’ എന്ന പുസ്തകം പുറത്തിറങ്ങുന്നു. കവര്‍ച്ചട്ട തുളച്ച് പിന്‍ചട്ടയിലൂടെ കടന്നുപോയ വെടിയുണ്ടയുടെ ദ്വാരവുമായാണ് ‘ഭഗവാന്റെ മരണം’ പുറത്തിറങ്ങുന്നത്. 2015 ല് പ്രസിദ്ധീകരിക്കപ്പെട്ട ഈ കഥ ഏറെ ചര്‍ച്ചചെയ്യപ്പെട്ടിരുന്നു. ഭഗവദ്ഗീതയെ നിന്ദിച്ച പ്രൊഫസര് ഭഗവാന് ബസവപ്പയെ കൊല്ലാനെത്തുന്ന അമര എന്ന കൊലയാളിയെ ബസവണ്ണയുടെ വചനങ്ങളാല് മനസ്സുമാറ്റുന്നതും തുടര്‍ന്നുണ്ടാകുന്ന നാടകീയ സംഭവങ്ങളുമാണ് കെ ആര് മീര ഭഗവാന്റെ മരണം എന്ന കഥയില് ആവിഷ്‌കരിക്കുന്നത്.\n“അന്ന് അവന് ചാഞ്ചല്യം നിയന്ത്രിച്ച് പ്രൊഫസറുടെ പാലുപോലെ വെളുത്ത പുഞ്ചിരിക്കിടയില് തോക്കിന്റെ വായ് അമര്‍ത്തി. കാഞ്ചിയില് വിരല് തൊടുവിച്ചു. പക്ഷേ, തോക്കു കണ്ടതായിപ്പോലും ഭാവിക്കാതെ പ്രൊഫസര് ചിരിച്ചു.\n‘മകനേ, രക്തം മാത്രം കുടിക്കുന്ന പശുക്കളാണു മതങ്ങളെല്ലാം’- അദ്ദേഹം പറഞ്ഞു. “ജാതിയില് താഴ്ന്നവരുടെയും പണിയില്ലാത്തവരുടെയും അധികാരമില്ലാത്തവരുടെയും രക്തമേ അതു കുടിക്കാറുള്ളു. നീ ഒരു ദലിതയെ വിവാഹം കഴിച്ചാല് നിന്റെ മതം അവളുടെ രക്തംകുടിക്കും. അതല്ല, ബ്രാഹ്മിണിയെ കഴിച്ചാല് അതു നിന്റെ രക്തം കുടിക്കും. ഇന്നലെ ബസവണ്ണ, ഇന്നു ഞാന്. ഇന്നു ഞാന്, നാളെ നീ, കൂടാലസംഗമദേവാ!”\nപുസ്തകങ്ങളുടെ ലോകത്ത് ജീവിച്ച് മതാധികാരത്തിനെതിരെ പ്രസംഗിച്ച പ്രൊഫസര്.ഭഗവാന്റെ കഥ പറയുന്ന പുസ്തകത്തിന് ഏറെ അനുയോജ്യമായ ഡിസൈനാണ് വെടിത്തുളയേറ്റ രൂപഘടന.\nആണ്‍പ്രേതം, ഭഗവാന്റെ മരണം, സെപ്റ്റംബര് മുപ്പത്, സ്വച്ഛഭാരതി, സംഘിയണ്ണന്, മാധ്യമധര്‍മ്മന് എന്നീ ആറു കഥകളാണ് ഈ സമാഹാരത്തിലുള്ളത്. ഏറെ രാഷ്ട്രീയ പ്രാധാന്യമുള്ളവയാണ് ഏല്ലാ കഥകളും എന്നതാണ് ഈ സമാഹാരത്തിന്റെ പ്രത്യേകത. ഈ കഥ കെ എസ് ഭഗവാന് കന്നഡയിലേക്ക് വിവര്‍ത്തനം ചെയ്തിരുന്നു. ജെ ദേവിക ഇംഗ്ലീഷിലേക്കു മൊഴിമാറ്റി കാരവന് പ്രസിദ്ധീകരിച്ചിട്ടുണ്ട്.\nആറന്മുള ഉതൃട്ടാതി ജലമേളയുടെ ഒരുക്കങ്ങള് തുടങ്ങി\nകല്പറ്റ ഡി സി ബുക്‌സില് ഓണം പുസ്‌കോത്സവം


മഴയിൽ മെല്ലെപ്പോകാം; ജീവൻ വിലപ്പെട്ടതാണ് | Palakkad | Kerala | Deshabhimani | Tuesday May 24, 2022\nശരത് കൽപ്പാത്തിUpdated: Tuesday May 24, 2022\nമഴയും അമിതവേഗവും അശ്രദ്ധയും കാരണം റോഡിൽ പൊലിയുന്നത് നിരവധി ജീവനുകൾ. മഴക്കാല ഡ്രൈവിങ്ങിൽ കരുതലില്ലെങ്കിൽ ഏതു നിമിഷവും അപകടത്തിൽപ്പെടാം. ജില്ലയിൽ ശരാശരി രണ്ടു മുതൽ മൂന്നുപേർവരെ ഒരു ദിവസം വാഹനാപകടത്തിൽ മരിക്കുന്നു. സംസ്ഥാനത്ത് ഇത് 11 ആണ്. ഞായറാഴ്‌ച ജില്ലയിലുണ്ടായ രണ്ട് വ്യത്യസ്‌ത വാഹനാപകടങ്ങളിൽ നാലു പേരാണ് മരിച്ചത്. ഒരുവയസ്സുള്ള കുഞ്ഞുമുണ്ട്. വടക്കഞ്ചേരി മുടപ്പല്ലൂർ കരിപ്പാലിക്ക് സമീപം ടൂറിസ്റ്റ് ബസും ടെമ്പോ ട്രാവലറും കൂട്ടിയിടിച്ച് മൂന്നു പേരും കിഴക്കഞ്ചേരി അമ്പിട്ടൻതരിശിൽ ഓട്ടോയും പിക്കപ് വാനും കൂട്ടിയിടിച്ച് ഒരു വയസ്സുള്ള കുഞ്ഞും മരിച്ചു. ഈ വർഷം ആദ്യ മൂന്നുമാസം 11,026 അപകടങ്ങളാണ് സംസ്ഥാനത്തുണ്ടായത്. 1,092 പേർ മരിച്ചു. ജില്ലയിലിത് 750ലധികമാണ്, 50ൽതാഴെ ആളുകൾ മരിച്ചു.\nഓരോ വർഷവും ജില്ലയിൽ 300 മുതൽ 450വരെ പേർ അപകടത്തിൽ മരിക്കുന്നു. 2020ൽ കോവിഡ് കാലമായതിനാൽമാത്രം അപകടമരണം 267 ആയിരുന്നു. റോഡ് സേഫ്റ്റി ഉപകരണങ്ങളുടെ ഉപയോഗമില്ലായ്മയും അശ്രദ്ധമായ ഡ്രൈവിങ്ങുമാണ് മരണങ്ങൾക്ക് കാരണമാവുന്നത്. പരിക്കേൽക്കുന്നവരുടെ എണ്ണത്തിലും കുറവില്ല. മാർച്ചുവരെ 870പേർക്ക് പരിക്കേറ്റു. ഇതിൽ 20 ശതമാനംപേർ ഇപ്പോഴും കിടപ്പിലാണ്. വേഗം നിയന്ത്രിക്കൽ, വിട്ടുവീഴ്‌ചാമനോഭാവം എന്നിവയിൽക്കൂടി മാത്രമേ അപകടങ്ങൾ കുറയ്‌ക്കാനാവു. അപകടം ഒഴിവാക്കാൻ മോട്ടോർ വാഹനവകുപ്പ് ‘ഓപ്പറേഷൻ റാഷ് ഡ്രൈവ്’ എന്ന പേരിൽ 2021 അവസാനം പരിശോധന നടത്തിയിരുന്നു.\nമഴയിൽ ശ്രദ്ധയോടെ ഡ്രൈവിങ്\nമഴക്കാലത്ത് വാഹനങ്ങളുടെ ബ്രേക്ക്, വൈപ്പർ, വെളിച്ചം, ഇൻഡിക്കേറ്റർ എന്നിവ പ്രവർത്തിക്കുന്നുണ്ടെന്ന് ഉറപ്പാക്കണം. മലമ്പ്രദേശത്ത് വാഹനങ്ങളിൽ ഫോഗ് ലാമ്പ്, പുകമഞ്ഞിൽ കാഴ്ച ലഭ്യമാകുന്ന ഉപകരണങ്ങൾ പ്രവർത്തിപ്പിക്കണം. ടയറുകളുടെ ആരോഗ്യം പരിശോധിക്കണം. ഡ്രൈവിങ്ങിന് മുമ്പ് കാലാവസ്ഥ സംബന്ധിച്ച മുന്നറിയിപ്പ് ശ്രദ്ധിക്കണം. വെളളം തെറിപ്പിക്കാൻ സാധ്യതയുളളതിനാൽ ലോറി, ട്രക്ക്, ബസ് എന്നിവയുടെ തൊട്ടുപിറകിൽ വാഹനം ഓടിക്കരുത്. മൂടിയുളള ഹെൽമറ്റ്, മഴക്കോട്ട് തുടങ്ങിയ സംരക്ഷണ ഉപകരണങ്ങൾ യാത്രയിൽ കരുതുക. കനത്തമഴയത്ത് വാഹനം ഓടിക്കാതിരിക്കുക.


അന്ധവിശ്വാസത്തില് നഷ്ടപ്പെട്ട ബാല്യജീവിതങ്ങളെ… മാപ്പ് – Utharadesam\nഅന്ധവിശ്വാസത്തില് നഷ്ടപ്പെട്ട ബാല്യജീവിതങ്ങളെ… മാപ്പ്\nNovember 21, 2020 Published Time: 4:41 PM\nഇങ്ങനെയൊരു വാര്‍ത്ത ഒരിക്കലും കേള്‍ക്കരുത്. നാട് ഏറെ പുരോഗമിച്ചിട്ടും അന്ധവിശ്വാസത്തിന്റെ, അതിനപ്പുറം ചാപല്യതയുടെ മേച്ചില്‍പുറം തേടുന്നവര്. പാഠം പഠിച്ചിട്ടും പഠിക്കാത്തവരെ പോലെ അഭിനയിക്കുന്നവര്. സ്വന്തമായി കുട്ടികളുണ്ടാകാന് മറ്റൊരു ബാലികയെ തട്ടികൊണ്ടു പോയി കൊലപ്പെടുത്താന് കാരണമായവര്. അതിന് പ്രചോദനമായി ഒരു ദുര്‍മന്ത്രവാദം. കൃത്യം ഏറ്റെടുത്ത് ക്രൂരതക്ക് ബലമായവര്. എല്ലാറ്റിനും ഇടയില് നഷ്ടമായതോ എട്ടും പൊട്ടും തിരിയാത്ത ഒരു ഏഴു വയസ്സുകാരിയുടെ ജീവിതവും. ദയനീയമായി പീഡിപ്പിച്ച് കൊലപ്പെടുത്തി ആ ശരീരം കുത്തി പിളര്‍ന്ന് കരളടക്കമുള്ള ആന്തരികാവയവങ്ങള് പുറത്തെടുത്ത് മന്ത്രവാദിക്ക് കാഴ്ചവെക്കുകയായിരുന്നു ആ കൊടും ക്രൂരന്മാര്. ഉത്തര്‍പ്രദേശിലെ ഗാട്ടംപൂരിലെ ഒരു ഗ്രാമത്തിലാണ് മനുഷ്യ മനസാക്ഷിയെ ഞെട്ടിച്ച സംഭവം നടന്നത്. കൊല ചെയ്യും മുമ്പ് കൂട്ടബലാല്‍സംഗത്തിന് വിധേയമാക്കിയാണ് അവരുടെ ചൂഷണം. തന്റെ ഭാര്യ ഗര്‍ഭിണിയാകാന് ആഭിചാരകര്‍മം നടത്താന് ഒരു പെണ്‍കുട്ടിയുടെ ആന്തരാവയവം വേണമെന്ന ഭര്‍ത്താവ് പരശുരാമിന്റെ നിര്‍ദ്ദേശം അക്ഷരംപ്രതി അനുസരിക്കുകയായിരുന്നു കാണ്‍പൂരിലെ രണ്ട് യുവാക്കള്. ദീപാവലി ദിവസത്തില് രാത്രി പടക്കം വാങ്ങാന് കടയിലേക്ക് പോയ പെണ്‍കുട്ടിയെ ഇവര് തട്ടി കൊണ്ടുപോയി. പിന്നീട് കിലോമീറ്ററുകള് അകലെ കാട്ടിലെത്തിച്ച് കൂട്ടബലാല്‍സംഗം ചെയ്ത് ക്രൂരമായി കൊല്ലുകയായിരുന്നു. തുടര്‍ന്നാണ് ശരീരം കുത്തിത്തുറന്ന് ആന്തരികാവയവങ്ങള് പുറത്തെടുത്തത്. മൃതദേഹം കാട്ടിലുപേക്ഷിച്ച് അവയവങ്ങള് തങ്ങളെ ദൗത്യം ഏല്‍പ്പിച്ച പരശുരാമിന് കൈമാറുകയായിരുന്നു. വളരെ നിഷ്ഠൂരമെന്നല്ലേ ഇതിനെ പറയാനാകൂ. അന്ധവിശ്വാസങ്ങളും അനാചാരങ്ങളും നശിക്കാത്തിടത്തോളം കാലം ഇത്തരം ക്രൂരതകള് തുടര്‍ന്ന് കൊണ്ടേയിരിക്കും.\nഉത്തര്‍പ്രദേശിലെ തന്നെ ഹത്രാസില് ഒരു ദളിത് പെണ്‍കുട്ടി മേല്‍ജാതിക്കാരുടെ കൂട്ടബലാല്‍സംഗത്തിനിരയായി കൊല്ലപ്പെട്ട സംഭവം സൃഷ്ടിച്ച ഞെട്ടല് വിട്ടു പോയിട്ടില്ല. പെണ്‍കുട്ടിയുടെ മൃതദേഹം ബന്ധുക്കള്‍ക്ക് വിട്ടുകൊടുക്കുക പോലും ചെയ്യാതെയാണ് പൊലീസ് കത്തിച്ചു കളഞ്ഞത്. ഇങ്ങനെ എത്രയെത്ര സംഭവങ്ങള്! കണ്ണീരുണങ്ങാത്ത രക്ഷകര്‍ത്താക്കള് പിന്നെയും വിലപിക്കുന്നു. പ്രതികള്‍ക്ക് അര്‍ഹമായ ശിക്ഷ കിട്ടിയെങ്കിലും ഡല്‍ഹി നിര്‍ഭയ സംഭവം മാഞ്ഞു പോയിട്ടില്ല. ഒരു സ്വതന്ത്ര രാജ്യത്ത് നിര്‍ഭയമായി ജീവിക്കാന് കഴിയാതെ ജീവിതം ബലിയാടാക്കേണ്ടി വരുന്നവര്. സ്വന്തം രക്ഷകര്‍ത്താക്കളുടെ കൂടെ കിടന്നുറങ്ങുന്നവരെ പോലും തട്ടികൊണ്ടു പോയി ബലാല്‍സംഗത്തിനും തുടര്‍ന്ന് കൊലപാതകത്തിനും ഇരയാക്കുന്നവര്. മനുഷ്യ മനസാക്ഷിയെ ഞെട്ടിക്കുന്നതാണ് ഓരോ സംഭവവും.\nതുടക്കത്തിലേ തേഞ്ഞു മാഞ്ഞു പോകുമെന്ന് കരുതിയ ഹത്രാസ് സംഭവത്തില് ഒടുവില് പ്രതിഷേധ കൊടുങ്കാറ്റ് ഉയര്‍ന്നപ്പോഴാണ് അന്വേഷണം നടന്നത്. മേല്‍ജാതിക്കാരുടെ ഇംഗിതത്തിന് വഴങ്ങിയ പൊലീസ് ഉദ്യോഗസ്ഥരുടെ സമീപനം അംഗീകരിക്കാന് കഴിയില്ല.\nഈ സംഭവവും അതിവേഗ കോടതിയില് വിചാരണ നടത്തി കുറ്റവാളികള്‍ക്കെതിരെ നടപടി സ്വീകരിക്കുമെന്ന് സംസ്ഥാന ഭരണാധികാരികള് പറഞ്ഞിട്ടുണ്ട്. ഒരു ജീവന് മറ്റൊന്നിനും സമാനമാകില്ല. എങ്കിലും ഇത്തരം സംഭവങ്ങള് ആവര്‍ത്തിക്കരുത്.\nസംസ്ഥാനത്ത് 5772 പേര്‍ക്ക് കൂടി കോവിഡ്; 6719 പേര്‍ക്ക് രോഗമുക്തി\nശനിയാഴ്ച ജില്ലയില് 104 പേര്‍ക്ക് കൂടി കോവിഡ്; 168 പേര്‍ക്ക് രോഗമുക്തി


അധിക ചെലവില്ലാതെ ടാറ്റ സ്കൈ ഫിറ്റ്നസ് വാസ് വാഗ്ദാനം ചെയ്യുന്നു: എങ്ങനെ ആക്സസ് ചെയ്യാം | Tata Sky offers Fitness VAS At No Extra Cost: How To Access - Malayalam Gizbot\n21 ദിവസത്തെ ലോക്ക്ഡൗൺ വഴി ഉപഭോക്താക്കളെ സുഗമമാക്കാൻ ടാറ്റ സ്കൈ പരിശ്രമിക്കുകയാണ്. അധിക ചെലവില്ലാതെ കമ്പനി ഇപ്പോൾ ജനപ്രിയ ടാറ്റ സ്കൈ ഫിറ്റ്നസ് വാല്യൂ ആഡഡ് സർവീസ് (വാസ്) വാഗ്ദാനം ചെയ്യുന്നു. 21 ദിവസത്തെ ലോക്ക്ഡൗൺ കാലയളവിൽ നിലവിലുള്ള വരിക്കാർക്ക് ഈ സേവനം ലഭ്യമാകും. ആളുകൾ വീട്ടിൽ കൂടുതൽ സമയം ചെലവഴിക്കുമ്പോൾ ഡി‌ടി‌എച്ച് ഓപ്പറേറ്റർമാർ ഈ സേവനങ്ങൾക്കായി ചെലവഴിക്കുന്ന സമയം വർദ്ധിക്കുന്നു. അവരുടെ വരിക്കാർക്ക് ഈ സേവനം തുടരാൻ സഹായിക്കുന്നതിന് ഓപ്പറേറ്റർമാർ പുതിയ സേവനങ്ങൾ അവതരിപ്പിക്കുന്നു.\nഈ പ്രഖ്യാപനത്തിന് മുന്നോടിയായി, ജനത കർഫ്യൂ ദിനത്തിൽ ഏകദിന ചാർജുകൾ നീക്കം ചെയ്തതായി ഡി2എച്ച് സ്ഥിരീകരിച്ചിരുന്നു. ഇപ്പോൾ, ടാറ്റ സ്കൈ അതിന്റെ ഫിറ്റ്നസ് കേന്ദ്രീകൃത വാസ് അധിക ചിലവില്ലാതെ വാഗ്ദാനം ചെയ്യുന്നു. പ്രധാനമന്ത്രി നരേന്ദ്ര മോദി 21 ദിവസത്തെ ലോക്ക്ഡൗൺ പ്രഖ്യാപിച്ചു. കൊറോണ വൈറസിന്റെ വ്യാപനം തടയാൻ സഹായിക്കണമെന്ന് പ്രധാനമന്ത്രി ജനങ്ങളോട് അഭ്യർത്ഥിച്ചു. ടാറ്റ സ്കൈയിൽ നിന്നുള്ള പുതിയ ഫിറ്റ്നസ് കേന്ദ്രീകൃത പാക്കേജ് വരിക്കാരെ വീടിനുള്ളിൽ സുഗമമായി തുടരാൻ തീർച്ചയായും സഹായിക്കും.\nടെലികോം ടോക്ക് അനുസരിച്ച് ചാനൽ നമ്പർ 110 ൽ ടാറ്റ സ്കൈ ഫിറ്റ്നസ് ലഭ്യമാണ്. ടാറ്റ സ്കൈ മൊബൈൽ അപ്ലിക്കേഷനിൽ ഇത് ലൈവ് ടിവിയിലും VOD ലും ലഭ്യമാണ്. പ്ലാറ്റ്‌ഫോമിലെ ഏറ്റവും ജനപ്രിയവും ദൈർഘ്യമേറിയതുമായ സേവനങ്ങളിലൊന്നാണ് ഫിറ്റ്‌നെസ് വാസ് എന്ന് പ്രമുഖ ഡിടിഎച്ച് ഓപ്പറേറ്റർ അവകാശപ്പെടുന്നു. പ്രഖ്യാപനത്തോടെ ഫിറ്റ്നസ് വാസ് 50 ദശലക്ഷത്തിലധികം ആളുകളുടെ വരിക്കാരുടെ എണ്ണത്തിൽ എത്തും. ആരോഗ്യമുള്ളവരായി തുടരാനും സജീവമായി തുടരാനും ഈ ആളുകളെ സഹായിക്കുക എന്നതാണ് പ്രാഥമിക ലക്ഷ്യം.\nവീട്ടിൽ നിന്ന് ജോലിചെയ്യുന്നവർക്ക് ഇത് യാത്രാ നഷ്‌ടമായേക്കാവുന്ന ചില തരത്തിലുള്ള പ്രവർത്തനങ്ങൾക്ക് ഇത് ഗുണം ചെയ്യും. ടാറ്റ സ്കൈ ഫിറ്റ്നസ് ഇംഗ്ലീഷ്, ഹിന്ദി, തെലുങ്ക് ഭാഷകളിൽ ലഭ്യമാണ്. പ്ലാറ്റ്‌ഫോമിലെ വിദഗ്ധരിൽ നിന്ന് ഉപദേശവും അഭിപ്രായവും നൽകിക്കൊണ്ട് ആരോഗ്യമുള്ളവരായിരിക്കാൻ ഇത് വരിക്കാരെ പ്രോത്സാഹിപ്പിക്കും. സ്ത്രീകളുടെ ശാരീരികക്ഷമത, മുതിർന്ന പൗരന്മാർക്കുള്ള ഫിറ്റ്നസ്, പോഷകാഹാര ഉപദേശം, സെലിബ്രിറ്റി ഫിറ്റ്നസ് രഹസ്യങ്ങൾ എന്നിവയ്ക്കായി സമർപ്പിച്ചിരിക്കുന്ന പ്രതിദിന സ്ലോട്ട് ഈ സേവനത്തിൽ ഉൾപ്പെടുന്നു. സേവനത്തിൽ സംവേദനാത്മക സെഷനുകളും ലഭ്യമാണ്.\nടാറ്റ സ്കൈ ഫിറ്റ്നസ് സാധാരണയായി പ്രതിദിനം2രൂപയ്ക്ക് ലഭ്യമാണ്. എന്നിരുന്നാലും, ലോക്ക്ഡൗൺ കാലയളവിൽ ഇത് സൗജന്യമായി ലഭ്യമാകും. ഷെഡ്യൂൾ അനുസരിച്ച് യോഗയും വ്യായാമവും രാവിലെ 6:00 മുതൽ 12:00 വരെയും 4:00 PM മുതൽ 11:00 PM വരെയും ലഭ്യമാണ്. വനിതാ സ്‌പെഷ്യൽ ഉച്ചയ്ക്ക് 12:00 മുതൽ 4:00 വരെ സംപ്രേഷണം ചെയ്യും, കൂടാതെ ധ്യാന സംഗീതം 11:00 PM മുതൽ 5:00 AM വരെ നടക്കും. ഇത് ഞായറാഴ്ചകളിൽ സെലിബ്രിറ്റി പ്രോഗ്രാം വാഗ്ദാനം ചെയ്യുന്നു, അതേസമയം ഒരു സമർപ്പിത സീനിയർ സിറ്റിസൺ പ്രോഗ്രാം രാവിലെ 6:30 മുതൽ 7:30 വരെയും 6:30 PM മുതൽ 7:30 PM വരെയും സംപ്രേഷണം ചെയ്യുന്നു.\nTata Sky Offers: ടാറ്റ സ്കൈ 12 മാസത്തെ റീച്ചാർജിൽ ഇപ്പോൾ ഒരുമാസം സൌജന്യ സേവനം\nTata Sky wants to help its customers ease through the 21 days of lockdown. The company is now offering the popular Tata Sky Fitness value-added service (VAS) at no additional cost. The service will be available to existing subscribers during the 21-day lockdown period. As people spend more time at home, DTH operators are seeing increase in time spent on these services.


My Life and Times: December 2012\nറോഷേ സ്യുരസ്സിലെ ചില പുലിവിചാരങ്ങള്\nറോഷേ സ്യൂരസ്സ്; കോളോണിയല് വാസ്തുവിന്റെ പ്രൌഡിയും പുത്തന് തച്ചു ശാസ്ത്രത്തിന്റെ സൌന്ദര്യവും പേറുന്ന കെട്ടിടങ്ങള് നിറഞ്ഞ നഗരം. ആഡംബരപ്രിയരും സാഹസികരുമായ സ്വദേശികള് . അവരുടെ വന്യജീവി ഭ്രമം വളരെ പ്രസിദ്ധമാണ്. പതിനഞ്ചാം നൂറ്റാണ്ട് മുതല് ഇരുപതാം നൂറ്റാണ്ടിന്റെ മദ്ധ്യം വരെ അവിടേക്ക് കുടിയേറിയ ഇംഗ്ലീഷുകാരുടെയും ഫ്രെഞ്ച്കാരുടെയും ഏഷ്യക്കാരുടെയും പിന് തലമുറക്കാര് ഇവിടെ പാര്‍ക്കുന്നു. 1950 ശേഷം കുടിയേറ്റം നിയമപരമായി നിരോധിച്ചു. കുടിയേറ്റക്കര്‍ക്കൊപ്പം ലോകത്തിന്റെ വിവിധ ഭാഗങ്ങളില് നിന്നും വന്നു റോഷേ സ്യുരസ്സില് ജോലി ചെയ്യുന്നവരും ജോലി അന്വേഷിചെത്തുന്നവരും ഇപ്പോള് ഇവിടെ താമസക്കരായിട്ടുണ്ട്. നൂറ്റാണ്ടുകള്‍ക്കു മുന്‍പ് രാജ്യം ഭരിച്ചിരുന്നവരുടെ നാമം പേറുന്ന നല്ല തിരക്കുള്ള തെരുവുകള്; തെരുവുകള്‍ക്കിടയില് ഉള്ള പ്രദേശങ്ങളില് ഇ ജനം ജീവിക്കുകയും, ജോലിചെയ്യുകയും, ഉറങ്ങുകയും, മരിക്കുകയും ചെയ്യുന്നു.\nഇവിടെ വസിക്കുന്നവര്, വര്‍ഷങ്ങളായി ഒരേ വഴികളിലൂടെ, ഒരേ തെരുവുകളിലൂടെ, ഒരേ കാഴ്ചകള് കണ്ടു മാത്രം സഞ്ചരിക്കുന്നവരാണ്. അങ്ങനെ യാന്ത്രികമായി ജീവിക്കാന് നിര്‍ബന്ധിതരും വിധിക്കപെട്ടവരും ആണ്. അസന്തുഷ്ട്ടരായ കുറെ സ്യുട്ടിട്ട പ്രവാസികള് നാളയെ കുറിച്ച് ആലോചിച്ചും സ്വയം സംസാരിച്ചും നടന്നു നീങ്ങുന്നത് സ്യൂരസ്സിലെ സ്ഥിരം കാഴ്ചയാണ്. ഭൂമിയെ അതിന്റെ അച്ചുതണ്ടില് പിടിച്ചു നിര്തിയിരിക്കുന്നവര് ഇവരാണെന്നു തോന്നിപ്പിക്കുന്ന ശാരീരിക ഭാഷ. പക്ഷെ ചാരവും കറുപ്പും നിറമുള്ള കല്ലുകള് പാകിയ നടപ്പാതകളില് ഇതുവരെയും ദാരിദ്ര്യം പേറുന്ന ഒരു മനുഷ്യനെയും കാണാന് കഴിഞ്ഞിട്ടില്ല.\nഇരുപത്തിമൂന്നാം സ്ട്രീറ്റില്, ഇംഗ്ലീഷുകാരനായ ഡോ. ജോസഫ് ആന്റണിയുടെ ഒരു വെറ്റിനറി ക്ലിനിക് ഉണ്ട്. 'ജോസഫ് കെന്നല്' എന്ന ഈ ക്ലിനിക്, മൃഗ പരിപാലനത്തിന് പ്രസിദ്ധമാണ് ഇവിടെ. മൃഗങ്ങളോട് തനിക്കു കാമ്മ്യുണിക്കേറ്റു ചെയ്യാന് കഴിയുമെന്നു അവകാശപെടുന്നതിനാല് ഇംഗ്ലീഷുകാരനായ ഡോക്ടറിനെ ഡോ. ആനിമല് എന്നാണു അറിയപ്പെടുന്നത്. ഒരിക്കല് ബ്ലാക്കിയുടെ വന്യത രാബീസിന്റെ ലക്ഷണം ആണോ എന്നറിയാന് അവിടെ പോയിരുന്നു. നല്ല തിരക്കായതിനാല് കുറെ നേരം പുറത്ത് കാത്തിരുന്നിട്ടാണ് ഡോക്ടറിന് കാണാന് കഴിഞ്ഞത്. ഇന്‍ജക്ഷന് കൊടുക്കുന്ന നേരം അവന് ഡോക്ടറിനെ നോക്കി മുരണ്ടു. ഡോക്ടറിന്റെ കഴിവ് പരിശോധിക്കാനായി ചോദിച്ചു ; ബ്ലാക്കി എന്താണ് പറയുന്നത്..ഡോക്ടര് പറയാന് താല്പര്യം കാണിച്ചില്ല. എന്റെ നിര്‍ബന്ധത്തിനു വഴങ്ങി അദ്ദേഹം പറഞ്ഞു; 'ഇത് പെക്കുള്ള കുത്തിവെപ്പ് ആണെങ്കില് യജമാനനും ഒന്ന് കൊടുക്കണം'. ഡോക്ടറിന്റെ കഴിവ് പരിശോധികെണ്ടതില്ലയിരുന്നു എന്ന് അപ്പോള് തോന്നിപ്പോയി..\nകുറച്ചു നാളുകള്‍ക്കു മുന്‍പ്, ബാങ്ക് ഓഫ് സ്യുരസ്സില് ക്രെഡിറ്റില് ജോലി ചെയ്യുന്ന ജോഷന് വിളിച്ചിട്ട് പറഞ്ഞു..നിങ്ങള് താമസിക്കുന്ന കിങ്ങ് ജോനാസ് സ്ട്രീറ്റില് വലിയൊരു പൂച്ച ഇറങ്ങിയിരിക്കുന്നു. മനുഷ്യരെ ഉപദ്രവിക്കാന് സാധ്യത ഉണ്ട് എന്ന് പോലീസിന്റെ സുരക്ഷ മുന്നറിയിപ്പുണ്ട്. അത് പൂച്ച തന്നെയാണോ എന്നൊരു സംശയവും ആളുകള്‍ക്കിടയില് ഉണ്ട് പോലും .എത്ര പൂച്ചകളെ കണ്ടിരിക്കുന്നു എന്നാ മട്ടില് ഞാന് ഫോണ് അവസാനിപ്പിച്ചു.പക്ഷെ എവിടുന്നോ ഭയം വന്നു മനസ്സിനെ അലട്ടുകയും അത് മുഖത്ത് പ്രതിഭലിപ്പിക്കാതിരിക്കാന് ആവത് ശ്രമിച്ചു കൊണ്ടുമിരുന്നു. സ്ട്രീറ്റില് വലിയൊരു പൂച്ച ഇറങ്ങിയതായി ഭാര്യയെ വിളിച്ചറിയിച്ചപ്പോള് അവള് അത് അത്ര കാര്യമാക്കിയതായി തോന്നിയില്ല. നിങ്ങളുടെ സുഹൃത്ത് ഡോ. ആനിമലിനെ വിളിച്ചന്വേഷിക്ക് എന്ന് പറഞ്ഞു അവള് ഫോണ് വച്ചു. വൈകുന്നേരം താമസിക്കുന്ന ഒറ്റമുറി വീട്ടിലേക്കു ഇടത്തും വലത്തും കണ്ണോടിച്ചു പമ്മി പമ്മിയും നടന്നു. ഏതു നേരത്തും ഏതു മൂലയില് നിന്നും ഭീകരന് എന്നെ അക്രമിക്കുമെന്നു തോന്നി. എതിരെ വരുന്നവര്‍ക്കും കൂടെ നടക്കുന്നവര്‍ക്കും ഇ ഭയം ഉളളതായി അനുഭവപ്പെട്ടു. വളര്‍ന്നു നില്‍ക്കുന്ന പൈന് മരങ്ങള്‍ക്ക് ഇടയിലൂടെയുള്ള നടപാതയില്‍കൂടി നടക്കുമ്പോള് നാട്ടിലെ മണ്ണിട്ട വഴിയിലൂടെ ചാവലികള് ഓടിച്ചത് ഓര്‍മ്മയില് വന്നു..അതുപോലെ ഈ ഭീകര ജീവി എന്റെ പിന്നാലെ വരുന്നതായി ഒരു വിചാരം എന്നെ പരിഭ്രമിപ്പിച്ചു. വീട്ടില് എത്തിയപ്പോള് അല്പം ആശ്വാസം തോന്നിയെങ്ങിലും അടുക്കളയില് എന്തോ അനങ്ങുന്ന ശബ്ദം എന്നെ ആകുലനാക്കി. ഇന്നലെ ആയിരുന്നെങ്ങില് പല്ലിയൊ പാറ്റയോ ആയിരിക്കുമെന്ന് ആശ്വസിക്കാമായിരുന്നു. അനങ്ങാതെ സോഫയില് തന്നെ ഇരുന്നു. വെറുതെ എന്തിനാ നമ്മളായിട്ട് അതിന്റെ വായിലോട്ടു ചെന്ന് കയറുന്നത്. സ്ട്രീറ്റില് അലഞ്ഞു തിരിഞ്ഞു നടന്ന ഭീകര പൂച്ചയെ മൃഗപരിപാലന വിഭാഗം പിടിച്ചു 'ജോസഫ് കേന്നലില്' സൂക്ഷിച്ചിട്ടുണ്ട് എന്നാ വാര്‍ത്ത ടെലിവിഷനിലൂടെ അറിഞ്ഞു. അതുവരെയും നേരെ വീഴാതിരുന്ന ശ്വാസം സാധാരണഗതിയിലായി.\nനേരം അല്പം ഇരുട്ടിയത്തിനു ശേഷം, കൂട്ടില് കിടക്കുന്ന ഭീകരപൂച്ചയെ കാണാനായി ജോസഫ് കേന്നലിലേക്ക് വേഗം നടന്നു. കഴിയുമെങ്ങില് ഫേസ്ബുക്കില് ഷെയര് ചെയ്യാന് അതിനൊപ്പം നിന്ന് ഒരു ഫോട്ടോ എടുക്കണം. ഞാനൊരു ധീരനാണെന്ന് നാല് പേര് അറിയട്ടെ!. ക്ലിനിക്കിനോട് ചേര്‍ന്ന് ഒരു പോലീസ് വാഹനം പാര്‍ക്ക് ചെയ്തിരിക്കുന്നു. അപ്പോഴും അവിടുത്തെ തിരക്ക് കുറഞ്ഞിട്ടില്ല. സ്വദേശികള് ആയ ഒന്ന് രണ്ട് പേരും ഒരു ഇംഗ്ലീഷ് യുവതിയും വളര്‍ത്ത് മൃഗങ്ങളുമായി റൂമിന് പുറത്ത് കാത്തിരിപ്പുണ്ട് . അവര് പോയതിനു ശേഷം ഡോക്ടര് അകത്തേക്ക് വിളിപ്പിച്ചു. എന്നോടുള്ള തികഞ്ഞ സൌഹാര്‍ദം അദ്ധേഹത്തിന്റെ വാക്കുകളില് നിറഞ്ഞു നിന്നു. സുഹൃത്തേ ഇന്ന് എനിക്ക് വെളിപാടുകളുടെ ദിനം ആയിരുന്നു. ഒരു മൃഗം പറഞ്ഞ കഥയിലൂടെ. മൂക്കിന്‍റെ തുമ്പത്ത് നിന്നും എപ്പോള് വേണമെങ്കിലും നിലത്തു വീഴാവുന്ന കണ്ണടയുടെ മുകളിലൂടെ അദ്ദേഹം എന്നെ നോക്കി പറഞ്ഞു. ഡോക്ടറോട് അവന് എന്തെങ്കിലും സംസാരിച്ചോ എന്ന ചോദ്യത്തിന് ഉവ്വെന്ന മട്ടില് തലയാട്ടി...എന്നിട്ട് ഡോക്ടര് തുടര്‍ന്നു.\nസ്വന്തം നാട്ടില് അഭിമാനത്തോടും നല്ല നിലയിലും ജീവിച്ചിരുന്ന മൃഗം.അവിടെ എല്ലാവര്‍ക്കും ഇവനോട് ഭയഭക്തി ബഹുമാനം മാത്രം ആയിരുന്നു. യൌവ്വനത്തില് അവന് അനുഭവിച്ച സ്വാതന്ത്രിയതിന്നു അതിരുകള് ഇല്ലായിരുന്നു. നാലു നേരം സുഭിക്ഷമായി ഭക്ഷിക്കാന് നിറയെ മൃഗങ്ങള് ഉള്ള പ്രദേശത്താണ് അവന് ജീവിച്ചിരുന്നത്. ശൌര്യം ഉള്ള പല്ലുകളും പളുപളുത്ത മഞ്ഞ തോലും ആയിരുന്നു അവന്‍റെ ആകര്‍ഷണവും സ്വകാര്യ അഹങ്കാരവും. ഒരു പ്രത്യേക സാഹചര്യത്തില് റോഷേ സ്യുരസ്സില് വന്നുപെട്ടു.\nഇവിടെ സ്വദേശിയുടെ വീട്ടില് സുഹൃത്തുക്കളുടെ മുന്‍പില് ഒരു കാഴ്ച വസ്തുവായി മാറി. കഴിഞ്ഞ പത്ത് വര്‍ഷമായി അവരോടൊപ്പമാണ് താമസം. ഇത്രയും വര്‍ഷമായി പുറം ലോകം കാണിച്ചിട്ടില്ല . ഒരു കൂടിന്‍റെ ഇട്ടാവട്ടത്തില് ബന്ധനസ്ഥനായിരുന്നു. ശൌര്യമുള്ള രണ്ട് പല്ലുകള് യജമാനന് അടിച്ചു കൊഴിച്ചു. കഴിക്കാന് വെറും പച്ച വെള്ളവും ഉണക്ക മീനും. കൂട്ടുകാരില്ലാതെ അവന് ഇവിടെ ഒറ്റപെട്ടു. നിരന്തരമായ ഉപദ്രവവും പരിഹാസവും മൂലം ജീവിതം അവനു വല്ലാതെ മടുത്തു. കിട്ടിയ അവസരത്തില് കൂടും പൊളിച്ചും ചാടിയതാണ്. ഡോക്ടര് കഥ പറഞ്ഞു നിര്‍ത്തി. പിന്നെ ഒരു രഹസ്യം പറയുന്ന മട്ടില് പറഞ്ഞു, ഞാന് ഒരു സത്യം പറയാം. ഇവന് പൂച്ചയല്ല. ശരിക്കും പുലിയാണ്... പുലി. പക്ഷെ ഈ നാട് ഇവനെ പൂച്ചയാക്കി.\nക്ലിനികില് നിന്നും വീട്ടിലേക്കു നടക്കുമ്പോള് കെണിയില് വീണ പുലിയുടെ ജീവിതവുമായി എന്തൊക്കെയോ സാമ്യമുള്ളതായി തോന്നി. അതെ, പണ്ട് ഞാനും ഒരു പുലി ആയിരുന്നു!\nPosted by Kochu mathai at 9:39 AM


യാത്ര ഇഷ്ടപ്പെടുന്നവര്‍ക്കായി "ദി റോഡ്' ട്രാവല് സോങ്ങ് : Trailer-Songs\nSunday, November 29, 2020 10:34 AM IST\nപത്തിലധികം സംസ്ഥാനങ്ങളിലൂടെ സഞ്ചരിച്ച് ചിത്രീകരിച്ച ട്രാവല് സോങ്ങ് "ദി റോഡ്' ശ്രദ്ധേയമാകുന്നു. അഞ്ചുപേര് മൂന്നു ബൈക്കുകളിലായി യാത്ര ചെയ്താണ് ഗാനം ചിത്രീകരിച്ചത്. അനന്തു രാജനാണ് സംവിധാനം ചെയ്തിരിക്കുന്നത്. സംവിധായകന് ഗൗതം വാസുദേവ് മേനോന്‍റെ ഒന്‍ഡ്രാഗ എന്‍റര്‍ടെയ്ന്‍മെന്‍റിന്‍റെ യൂട്യൂബ് ചാനലില് ആണ് വിഡിയോ റിലീസ് ചെയ്തിരിക്കുന്നത്.\nമുപ്പതിലധികം ലൊക്കേഷനുകളാണ് ഗാനത്തിലെ ദൃശ്യങ്ങളെ മനോഹരമാക്കുന്നത്. അനൂപ് നിരിച്ചനാണ് മ്യൂസിക്ക് ഡയറക്ടര്. ബാബു ടി.ടിയുടേതാണ് വരികള്. 2019 ജൂണ് 27 നാണ് സംവിധായകന് അനന്തു രാജന്‍റെ നേതൃത്വത്തില് അഞ്ച് പേരടങ്ങുന്ന സംഘം ദി റോഡ് ചിത്രീകരിക്കുന്നതിനായി കൊച്ചിയില് നിന്ന് പുറപ്പെട്ടത്. ബിബിന് ജോസഫ്, രഞ്ജിത്ത് നായര്, അഖില് സന്തോഷ് അരുണ് ബാബു എന്നിവരായിരുന്നു സംഘത്തിലുണ്ടായിരുന്നത്. 30 ദിവസം കൊണ്ടാണ് കേരളം – കശ്മീര് യാത്ര ഇവര് പൂര്‍ത്തിയാക്കിയത്.\nകൃഷ്ണയാണ് ഗാനം ആലപിച്ചിരിക്കുന്നത്. അഡീഷണല് വോക്കല് ക്രിസ്റ്റകല, ഡിഒപി ബിബിന് ജോസഫ്, പബ്ലിസിറ്റി ഡിസൈന് അഖില് സന്തോഷ്, സോജി ഏബ്രഹാം, അരുണ് ബാബു, ഇമ്മാനുവല് ആന്‍റണി, സുമേഷ് പരമേശ്വര്, ജോഷി ആലപ്പുഴ, നിഖില് മാത്യൂസ്, ഗോകുല് മോഹന്, ഹേമന്ത് കെ, മോബിഷ് ദാസ് എം, ആര്യ ജിമ്മി എന്നിവരാണ് മറ്റ് അണിയറ പ്രവര്‍ത്തകര്.


കൊലപാതകകേസിലടക്കം പ്രതിയായ ഗുണ്ടാ നേതാവിന് രാഷ്ട്രീയ പ്രവേശനം: കൊച്ചിയില് ആഘോഷമാക്കി അനുയായികള് | history sheeter entry in politics kochi\nകൊലപാതകകേസിലടക്കം പ്രതിയായ ഗുണ്ടാ നേതാവിന് രാഷ്ട്രീയ പ്രവേശനം: കൊച്ചിയില് ആഘോഷമാക്കി അനുയായികള്\nKochi, First Published 9, Feb 2020, 5:19 PM IST\nകൊലപാതകം, തട്ടികൊണ്ട് പോയി പണം തട്ടൽ, കള്ളത്തോക്ക് കൈവശം വെക്കൽ , സ്വർണ്ണക്കടത്ത് അങ്ങനെ പൂർവ്വാശ്രമത്തിൽ അനസിന് വിശേഷണങ്ങൾ ഓട്ടേറെയുണ്ട്\nകൊച്ചി: രാഷ്ട്രീയ പാർട്ടിയിലേക്ക് പ്രവേശിച്ച ഗുണ്ടാ നേതാവിന് കൊച്ചിയിൽ അനുയായികളുടെ കൂറ്റൻ സ്വീകരണം. കൊലപാതകം, തട്ടികൊണ്ടുപോകൽ അടക്കം പന്ത്രണ്ടോളം ക്രമിനിൽ കേസുകളിൽ പ്രതിയായ പെരുമ്പാവൂർ അനസിനാണ് നെടുമ്പാശ്ശേരി വിമാനത്താവളത്തിൽ അനുയായികൾ സ്വീകരണം നൽകിയത്. എൽജെപി യുവജന വിഭാഗം ദേശീയ ജനറൽ സെക്രട്ടറിയായാണ് കുപ്രസിദ്ധ ഗുണ്ടാ നേതാവിനെ തെരഞ്ഞെടുത്തത്.\nകൊലപാതകം, തട്ടികൊണ്ട് പോയി പണം തട്ടൽ, കള്ളത്തോക്ക് കൈവശം വെക്കൽ , സ്വർണ്ണക്കടത്ത് അങ്ങനെ പൂർവ്വാശ്രമത്തിൽ അനസിന് വിശേഷണങ്ങൾ ഓട്ടേറെയുണ്ട്. ആഢംബര കാറുകളിൽ ആയുധങ്ങൾ സഹിതം അംഗരക്ഷകരുമായി റോന്ത് ചുറ്റാറുള്ള അനസ് പൊലീസിന്‍റെയും കേന്ദ്ര ഏജൻസികളുടെയും നോട്ടപ്പുള്ളിയാണെന്നതെല്ലാം പഴങ്കഥയായി.\nരാം വിലാസ് പാസ്വാൻ നേതൃത്വം കൊടുക്കുന്ന ലോക് ജൻശക്തി പാർട്ടിയുടെ യുവജന വിഭാഗം ദേശീയ ജനറൽ സെക്രട്ടറിയാണ് ഇപ്പോൾ അനസ്. ദേശീയ നേതാക്കളുടെ സാന്നിധ്യത്തിൽ കഴിഞ്ഞ ദിവസം അനസ് ചുമതലയേറ്റെടുത്തു. നേതാവായി തെരഞ്ഞെടുത്തതിന് പിന്നാലെയാണ് പൊലീസിനെ വെല്ലുവിളിച്ച് അനസിന് നെടുമ്പാശ്ശേരി വിമാനത്താവളത്തിൽ ഗുണ്ടകളടക്കമുള്ളവർ സ്വീകരണ ഒരുക്കിയത്.\nഇക്കഴിഞ്ഞ നവംബറിലാണ് കാപ്പാ നിയമ പ്രകാരമുള്ള4മാസത്തെ ജയിൽ ശിക്ഷ കഴിഞ്ഞ് അനസ് പുറത്തിറങ്ങിയത്. അനുയായി ഉണ്ണിക്കുട്ടിനെ കൊലപ്പെടുത്തിയ കേസിൽ ജാമ്യത്തിലാണ്. നിരവധി ക്രിമിനൽ കേസുകളിൽ വിചാരണ നേരിടുള്ള അനസ് എങ്ങനെ എൽ ജെ പി ദേശീയ നേതാവായി എന്നത് ഇപ്പോഴും കൗതുകമുണർത്തുന്ന ചോദ്യമാണ്. ക്രിമിനൽ കേസുകളുടെ എണ്ണം നോക്കി ബിഹാറിൽ നേതാക്കളെ തെരഞ്ഞെടുക്കുന്നത് പോലെയാകാം അനസിന്‍റെ തെരഞ്ഞെടുപ്പും.\nകൊലപാതകകേസിലടക്കം പ്രതിയായ ഗുണ്ടാ നേതാവ്\nഗുണ്ടാ നേതാവിന് രാഷ്ട്രീയ പ്രവേശനം\nhistory sheeter entry in politics


സാള്‍ട്ടണ് ഇബ്രാ എസി മിലാനിലേക്ക്\nSat Jun 25 2022 06:57:36 GMT+0530 (India Standard Time)\n38കാരനായ സാള്‍ട്ടണെ ആറുമാസത്തേക്കാണ് ഇറ്റാലിയന് ക്ലബ്ബ് വാങ്ങിയത്.\nBY NSH29 Dec 2019 9:48 AM GMT\nNSH29 Dec 2019 9:48 AM GMT\nറോം: മുന് സ്വീഡിഷ്- മാഞ്ചസ്റ്റര് യുനൈറ്റഡ് താരം സാള്‍ട്ടണ് ഇബ്രാഹിമോവിക്ക് എസി മിലാനിലേക്ക്. 38കാരനായ സാള്‍ട്ടണെ ആറുമാസത്തേക്കാണ് ഇറ്റാലിയന് ക്ലബ്ബ് വാങ്ങിയത്. അവസാനമായി അമേരിക്കന് ക്ലബ്ബ് ലാ ഗ്യാലക്‌സിക്ക് വേണ്ടിയാണ് താരം കളിച്ചത്. 2010-12 സീസണില് സാള്‍ട്ടണ് എസി മിലാന് വേണ്ടി കളിച്ചിരുന്നു.\n61 മല്‍സരങ്ങളില്‍നിന്ന് 42 ഗോളാണ് അന്ന് താരം നേടിയത്. ഇക്കഴിഞ്ഞ സീസണില് ഗ്യാലക്‌സിക്കായി 53 ഗോളാണ് ഇബ്രാ നേടിയത്. സീരി എയില് മിലാന് നിലവില് 11ാം സ്ഥാനത്താണ്. 2011ലെ സീരി എ നേട്ടത്തിന് ശേഷം ക്ലബ്ബ് യാതൊരു പ്രമുഖകിരീടങ്ങളും നേടിയിട്ടില്ല.


" ഇവൾ മൈഥിലി " എന്ന ചിത്രത്തിലെ ഗാനം ശ്രദ്ധേയമാവുന്നു. - Cinema Prekshaka Koottayma\n" ഇവൾ മൈഥിലി " എന്ന ചിത്രത്തിലെ ഗാനം ശ്രദ്ധേയമാവുന്നു.\nഊട്ടിയിലെ മഞ്ഞുപെയ്യുന്ന ഹരിതാഭയാർന്നലൊക്കേഷനിൽ ദൃശ്യചാരുത പകർന്ന് ഗാനം ഇതിനോടകംതന്നെ സമൂഹമാധ്യമത്തിൽ ജനശ്രദ്ധ ആകർഷിക്കുന്നു.\nകമിതാക്കളുടെ പ്രണയഗാനം ഒരു കുളിർ തെന്നലായി ഇവൾ മൈഥിലി എന്ന ചിത്രത്തിന് മാറ്റ് കൂട്ടുന്നു. തമിഴിലും മലയാളത്തിലുമായി സംവിധായകൻ ബിജുദാസ് ഒരുക്കുന്ന ഈ ചിത്രത്തിൽ ബദ്രിലാൽ നായകനായും അഞ്ജലി ചിത്തു നായികയായും എത്തുന്നു. കർപ്പഗ ക്രിയേഷൻസിന്റെ ബാനറിൽ അനീഷ് ഗായത്രി ആണ് രചന നിർവഹിക്കുന്നത്.\nഇതിനോടകം സിനിമകളിലും,ഷോട്ട് ഫിലിമുകളിലും,ആൽബം ഗാനങ്ങളിലും അഭിനയിച്ചിട്ടുള്ള ബദ്രിലാൽ എന്ന നായകൻ ഈ ചിത്രത്തിലൂടെ ഒരു റൊമാന്റിക് ഹീറോ പരിവേഷത്തിൽ എത്തുന്നു.അഞ്ജലിചിത്തു എന്ന നായിക ഇവൾ മൈഥിലി എന്ന ചിത്രത്തിൽ ബോൾഡായ ഒരു കഥാപാത്രത്തെയാണ് അവതരിപ്പിക്കുന്നത്.\nഇവരെ കൂടാതെ മേനക,\nപൂർണി,വിഷ്ണുകാന്ത്,നിരഞ്ജൻ എബ്രഹാം, അക്കു,ജയ്സൺ മാത്യു, അഡ്വക്കേറ്റ് മുഹമ്മദ് സഫീർ,വിഷ്ണു ജി, പ്രാജ്വൽഎച്ച്ജി,ആമിസുരേന്ദ്രൻ അർച്ചന,ലക്ഷ്മിമായ എന്നിവരും അഭിനയിക്കുന്നു.\nബിജു ദാസ് സംവിധാനം ചെയ്യുന്ന ചിത്രത്തിന് ഛായാഗ്രഹണം കൈകാര്യം ചെയ്യുന്നത് വിനോദ് ജി മധുവാണ്. എഡിറ്റിംഗ് നിർവഹിച്ചിരിക്കുന്നത് ബിഞ്ചു ബാബു ആണ്. ഗാനരചനയും സംഗീതസംവിധാനവും നിർവ്വഹിച്ചിരി ക്കുന്നത് ആർ എൻ പി പോൾ ആണ്. കൊറിയോഗ്രാഫി അരവിന്ദ് അജയൻ.പ്രൊജക്ട് ഡിസൈനർ മെഹ് രാജ് ഡിജിക്സ് മൂവീസ്. പ്രൊഡക്ഷൻ കൺട്രോളർ പാപ്പച്ചൻ ധനുവച്ചപുരം. ചീഫ് അസോസിയേറ്റ് ഡയറക്ടർ ബിജു പുത്തൂർ.ഗായകർ കലാമണ്ഡലംനിസരി നന്ദൻ. കോസ്റ്റ്യൂംസ്& മേക്കപ്പ് വിപിൻ, മഹാലക്ഷ്മി. ആർട്ട് റിയാസ് റിച്ചു.\n" ഇവൾ മൈഥിലി " എന്ന ചിത്രത്തിലെ ഗാനം ശ്രദ്ധേയമാവുന്നു. Reviewed by CPK on December 04, 2021 Rating: 5


തലസ്ഥാനത്തെ മേയറുടെ പ്രായം പ്രശ്നമായി തോന്നുന്നവർ ചരിത്രത്തിലേക്കൊന്ന് നോക്കൂ| For those who think the age of the Thiruvananthapuram Corporation mayor is an issue, takealook at history – News18 Malayalam\nതലസ്ഥാനത്തെ മേയറുടെ പ്രായം പ്രശ്നമായി തോന്നുന്നവർ ചരിത്രത്തിലേക്കൊന്ന് നോക്കൂ\nസംസ്ഥാനത്തെ തന്നെ ഏറ്റവും വലിയ കോർപറേഷന്റെ ഭരണരഥം തിരിക്കാൻ അനുഭവ സമ്പത്ത് പ്രധാനമല്ലേ എന്നാണ് ഒരു വിഭാഗം ചൂണ്ടിക്കാട്ടാൻ ശ്രമിക്കുന്നത്. എന്നാൽ പ്രായം കുറവായത് ഭരണപാടവത്തെ ഒരുതരത്തിലും ബാധിക്കില്ലെന്ന് തെളിയിച്ച എത്രയോ സംഭവങ്ങൾ ചരിത്രത്തിലേക്ക് തിരിഞ്ഞു നോക്കിയാൽ കാണാനാകും. ചെറുപ്രായത്തിൽ പഞ്ചായത്ത് പ്രസിഡന്റ് മുതൽ പ്രധാനമന്ത്രി പദം വരെയുള്ള പദവികളിലെത്തി കഴിവ് തെളിയിച്ചവർ എത്രയോ ഉണ്ട്, ചൂണ്ടിക്കാണിക്കാൻ.\nLast Updated : December 26, 2020, 15:14 IST\nവിദ്യാർഥിനിയും 21കാരിയുമായ ആര്യ രാജേന്ദ്രനെ തിരുവനന്തപുരം കോർപറേഷൻ മേയറാക്കാനുള്ള സിപിഎമ്മിന്റെ തീരുമാനത്തിന് രാഷ്ട്രീയ എതിരാളികൾ പോലും കൈയടിക്കുകയാണ്. രാജ്യത്തെ തന്നെ ഏറ്റവും പ്രായം കുറഞ്ഞ കോർപറേഷൻ മേയറാവുകയാണ് ആര്യ. രാഷ്ട്രീയ ഭേദമന്യേ കൈയടികൾ നിറയുമ്പോൾ, ചിലർക്ക് ഇതത്ര പിടിക്കുന്നില്ല. സംസ്ഥാനത്തെ തന്നെ ഏറ്റവും വലിയ കോർപറേഷന്റെ ഭരണരഥം തിരിക്കാൻ അനുഭവ സമ്പത്ത് പ്രധാനമല്ലേ എന്നാണ് ഒരു വിഭാഗം ചൂണ്ടിക്കാട്ടാൻ ശ്രമിക്കുന്നത്. എന്നാൽ പ്രായം കുറവായത് ഭരണപാടവത്തെ ഒരുതരത്തിലും ബാധിക്കില്ലെന്ന് തെളിയിച്ച എത്രയോ സംഭവങ്ങൾ ചരിത്രത്തിലേക്ക് തിരിഞ്ഞു നോക്കിയാൽ കാണാനാകും. വളരെ ചെറിയ വയസിൽ തന്നെ പഞ്ചായത്ത് പ്രസിഡന്റ് മുതൽ പ്രധാനമന്ത്രി പദം വരെയുള്ള പദവികളിലെത്തി കഴിവ് തെളിയിച്ചവർ എത്രയോ ഉണ്ട്, ചൂണ്ടിക്കാണിക്കാൻ.\nകാൽനൂറ്റാണ്ട് മുൻപ് 21 കാരി പഞ്ചായത്ത് പ്രസിഡന്റ്\nസംസ്ഥാനത്തെ ഏറ്റവും പ്രായം കുറഞ്ഞ പഞ്ചായത്ത് പ്രസിഡന്റിനെ സമ്മാനിച്ചത് മുസ്ലിം ലീഗായിരുന്നു. 25 വര്‍ഷം മുമ്പ് പൊന്നാനിയിലെ മാറഞ്ചേരി പഞ്ചായത്ത് പ്രസിഡന്റായി ഖദീജ മൂത്തേടത്ത് അധികാരമേൽക്കുമ്പോൾ അവർക്ക് 21 വയസ് മാത്രം. 1995 ല് കന്നിയങ്കത്തിനിറങ്ങിയ ഖദീജ അന്ന് മുസ്ലിം ലീഗിനു വേണ്ടിയാണ് മത്സരിച്ചത്. ഖദീജയുടെ മിന്നുന്ന വിജയം രേഖപ്പെടുത്തിയ പഴയ ഒരു പത്രറിപ്പോര്‍ട്ട് സമൂഹ മാധ്യമങ്ങളില് ശ്രദ്ധയാര്‍ജ്ജിച്ചതോടെ ആര്യ രാജേന്ദ്രനൊപ്പം ഖദീജ മൂത്തേടത്തും സമൂഹ മാധ്യമ ഇടങ്ങളില് 'യൂത്ത് ഐക്കൺ' ആവുകയാണ്.\nപൊന്നാനി എംഇഎസ് കോളജില് നിന്നും പ്ലീഡിഗ്രി കഴിഞ്ഞ് സീതി സാഹിബ് മെമ്മോറിയല് കോളജില് നിന്നും പോളിടെക്നിക്ക് ഡിപ്ലോമയും കരസ്ഥമാക്കിയ ശേഷമാണ് ഖദീജ പൊതുപ്രവര്‍ത്തനത്തിനിറങ്ങിയത്.5തവണ തദ്ദേശ തെരഞ്ഞെടുപ്പില് മത്സരിച്ചിട്ടുള്ള ഇവര് നിലവില് മലപ്പുറം ജില്ലയുടെ വനിതാലീഗ് വൈസ് പ്രസിഡന്റാണ്. മൂന്നുപ്രാവശ്യത്തില് കൂടുതല് തെരഞ്ഞെടുപ്പില് മത്സരിച്ചവര് ഇത്തവണ മത്സരിക്കേണ്ട എന്ന് പാര്‍ട്ടി നിലപാടെടുത്തതോടെ ഖദീജ മത്സരരംഗത്തു നിന്ന് വിട്ടുനില്‍ക്കുകയായിരുന്നു. വനിതകള്‍ക്ക് സംവരണം ഏര്‍പ്പെടുത്തിയ പഞ്ചായത്ത് രാജ് നിയമം തുടങ്ങിയ അതേ വര്‍ഷം തന്നെ മത്സരരംഗത്തിറങ്ങിയ ഖദീജയ്ക്ക് 1995ല് പ്രസിഡന്റാകാന് നറുക്ക് വീഴുകയായിരുന്നു.\n1977ൽ എകെ ആന്റണി കേരളത്തിന്റെ മുഖ്യമന്ത്രിയാകുമ്പോൾ 37വയസായിരുന്നു. അന്ന് ഇന്ത്യയിലെ തന്നെ ഏറ്റവും പ്രായം കുറഞ്ഞ മുഖ്യമന്ത്രിയായി ആന്റണി ചരിത്രത്തിന്റെ ഭാഗമായി. 1985ൽ 33ാമത്തെ വയസിൽ പ്രഫല്ലകുമാർ മഹന്ത അസം മുഖ്യമന്ത്രിയാകുന്നതുവരെ ഈ റെക്കോർഡ് ആന്റണിയുടെ പേരിലായിരുന്നു.\nഇപ്പോഴും കേരളത്തിലെ ഏറ്റവും പ്രായം കുറഞ്ഞ മുഖ്യമന്ത്രിയുടെ റെക്കോർഡ് ആന്റണിക്ക് തന്നെ. കേരള മുഖ്യമന്ത്രിയായ ശേഷം കേന്ദ്രമന്ത്രിയായ ആദ്യത്തെയാളും ആന്റണിയാണ്. 1977ൽ കെ കരുണാകരൻ ഒഴിഞ്ഞതിനെ തുടർന്നായിരുന്നു ആന്റണി പകരം മുഖ്യമന്ത്രിയാകുന്നത്. ഈ സമയം എംഎൽഎയായിരുന്നില്ല അദ്ദേഹം. ആറുമാസത്തിനുള്ളിൽ കഴക്കൂട്ടത്ത് നിന്ന് ഉപതെരഞ്ഞെടുപ്പിൽ ആന്റണി മത്സരിച്ച് ജയിക്കുകയായിരുന്നു.\nചെറുപ്പത്തിൽ തന്നെ ആന്റണി പാർട്ടിയുടേയും സർക്കാരിന്റെയും ഉയർന്ന പദവികളിൽ നിയമിതനായി. 1969ൽ 29-ാം വയസിൽ കെപിസിസി ജനറൽ സെക്രട്ടറി, 1970ൽ 30-ാം വയസിൽ യുഡിഎഫ് കൺവീനറും നിയമസഭാ അംഗവും, 1973ൽ 33-ാം വയസിൽ കെപിസിസി പ്രസിഡന്റ്, 1977ൽ 37-ാം വയസിൽ കേരള മുഖ്യമന്ത്രി, 1984ൽ 44-ാം വയസിൽ എഐസിസിയുടെ ജനറൽ സെക്രട്ടറി എന്നീ പദവികൾ ആന്റണിയെ തേടിയെത്തി.\n1986ൽ കെ. കരുണാകരൻ മന്ത്രിസഭയിൽ മന്ത്രിയാകുമ്പോൾ രമേശ് ചെന്നിത്തലയ്ക്ക് പ്രായം 29 കഴിഞ്ഞിട്ടേ ഉണ്ടായിരുന്നുള്ളൂ. സംസ്ഥാനത്തെ ഏറ്റവും പ്രായം കുറഞ്ഞ മന്ത്രിയായാണ് അന്ന് ചെന്നിത്തല ചരിത്രത്തിൽ ഇടംനേടിയത്. 26-ാം വയസിലാണ് ഹരിപ്പാട് മണ്ഡലത്തിൽ നിന്ന് ആദ്യമായി നിയമസഭ അംഗമായത്. ചെറുപ്പത്തിൽ തന്നെ പാർട്ടിയിലെ സുപ്രധാന പദവികൾ ചെന്നിത്തലയെ തേടിയെത്തി. 1989ലെ ലോക്സഭ തെരഞ്ഞെടുപ്പിൽ കോട്ടയത്ത് നിന്ന് മത്സരിച്ചു ജയിച്ച് ലോക്സഭയിലെത്തി. 1997ൽ എഐസിസിയുടെ ജനറൽ സെക്രട്ടറിയായി നിയമിതനായി.\n25-ാം വയസിൽ മാത്യു ടി തോസും ബാലകൃഷ്ണപിള്ളയും\nകേരള നിയമസഭയുടെ ചരിത്രത്തിലെ ഏറ്റവും പ്രായം കുറഞ്ഞ അംഗം മാത്യു ടി. തോമസ് ആണ്. മാത്യു ടി. തോമസ് 8-ാം നിയമസഭയിൽ അംഗമാകുമ്പോൾ 9313 ദിവസം (25 വയസ്6മാസം ഒരു ദിവസം) ആയിരുന്നു പ്രായം. ആർ. ബാലകൃഷ്ണ പിള്ള 2-ാം നിയമസഭയിൽ അംഗമാകുമ്പോൾ 9471 ദിവസം (25 വയസ് 11 മാസം5ദിവസം) ആയിരുന്നു പ്രായം.\nപട്ടിക വർഗ്ഗ വിഭാഗത്തിൽ നിന്നുള്ള ആദ്യ മന്ത്രിയും സംസ്ഥാനത്തെ ഏറ്റവും പ്രായം കുറഞ്ഞ വനിതാ മന്ത്രിയുമായിരുന്നു പി കെ ജയലക്ഷ്മി. 2011ലെ ഉമ്മൻചാണ്ടി മന്ത്രിസഭയിൽ അംഗമാകുമ്പോൾ 31വയസായിരുന്നു. കേരളസംസ്ഥാന മന്ത്രിസഭയിൽ അംഗമാകുന്ന ആറാമത്തെ വനിതയായിരുന്നു ജയലക്ഷ്മി. കേരളവർമ പഴശിരാജയുടെ പടയാളികളായിരുന്ന പാലോട്ട് കുറിച്യത്തറവാട്ടുകാരുടെ പിൻമുറക്കാരിയായ ജയലക്ഷ്മി അമ്പെയ്ത്ത് മത്സരങ്ങളിൽ തന്റെ മികവ് തെളിയിച്ചിട്ടുണ്ട്. സംസ്ഥാനതല അമ്പെയ്ത്തുമത്സരത്തിൽ വെള്ളിമെഡലും കിർത്താഡ്സ് സംഘടിപ്പിച്ച തലയ്ക്കൽ ചന്തു സ്മാരക അമ്പെയ്ത്തുമത്സരത്തിൽ സ്വർണമെഡലും നേടിയിട്ടുണ്ട്.\n1984ൽ ഇന്ത്യൻ പ്രധാനമന്ത്രിയാകുമ്പോൾ രാജീവ് ഗാന്ധിക്ക് 40 വയസ്. രാജ്യത്തെ ഏറ്റവും പ്രായം കുറഞ്ഞ പ്രധാനമന്ത്രിയായി പദവിയിൽ തിളങ്ങി. 1981ൽ 37ാം വയസിലാണ് അദ്ദേഹം എംപിയാകുന്നത്.\nകേംബ്രിഡ്ജിലെ ട്രിനിറ്റി കോളജിലും ലണ്ടനിലെ ഇംപീരിയൽ കോളജിലുമായി പഠനം നടത്തിയെങ്കിലും ബിരുദം പൂർത്തിയാക്കാൻ കഴിഞ്ഞിരുന്നില്ല. കേംബ്രിഡ്ജിലെ പഠനസമയത്ത് പരിചയപ്പെട്ട ഇറ്റാലിയൻ വംശജയായ സോണിയാ മൈനോ എന്ന പെൺകുട്ടിയെ പിന്നീട് വിവാഹം കഴിച്ചു. പിന്നീട് രാജീവ് ഇന്ത്യൻ എയർലൈൻസിൽ വൈമാനികനായി ഉദ്യോഗത്തിൽ ചേർന്നു. രാഷ്ട്രീയത്തിൽ രാജീവ് തീരെ തൽപ്പരനായിരുന്നില്ല. എന്നാൽ സഞ്ജയ് ഗാന്ധിയുടെ മരണത്തോടെ പൊതുരംഗത്തേക്ക് വരികയായിരുന്നു. ഇന്ദിരയുടെ മരണത്തോടെ രാജീവിനെ കോൺഗ്രസ് നേതൃത്വം പ്രധാനമന്ത്രി സ്ഥാനത്തേക്ക് നാമനിർദ്ദേശം ചെയ്തു.\n1984 ലെ പൊതു തിരഞ്ഞെടുപ്പിൽ ഇന്ത്യൻ പാർലിമെന്റ് കണ്ട ഏറ്റവും വലിയ ഭൂരിപക്ഷത്തിൽ കോൺഗ്രസ്സിനെ രാജീവ് അധികാരത്തിലെത്തിച്ചു. മത്സരിച്ച 491 ൽ 404 സീറ്റുകൾ കരസ്ഥമാക്കിയാണ് അത്തവണ കോൺഗ്രസ്സ് വിജയിച്ചത്.\n1924ൽ തിരുവിതാംകൂറിന്റെ മഹാരാജാവായി ശ്രീ ചിത്തിര തിരുനാൾ അവരോധിക്കപ്പെട്ടപ്പോൾ വെറും 12 വയസ്. പ്രായക്കുറവു കാരണം ചിത്തിര തിരുനാളിന് 18 തികയുന്നതുവരെ അമ്മയുടെ ജ്യേഷ്ഠസഹോദരി സേതുലക്ഷ്മിബായി രാജപ്രതിനിധി (റീജന്റ്) ആയി രാജ്യം ഭരിച്ചു. 1931 നവംബർ 6നു ചിത്തിര തിരുനാൾ സ്വന്തം നിലയിൽ തിരുവിതാംകൂരിന്റെ ഭരണം ആരംഭിച്ചു, അതോടെ റീജെന്റ് ഭരണം അവസാനിച്ചു.\nFirst published: December 26, 2020, 13:50 IST\na k antonyArya RajendranLocal Body Elections 2020Ramesh chennithala


സംസ്ഥാനത്ത് മഴയുടെ ശക്തി കുറയുന്നു; ആന്ധ്രയിലും തെലങ്കനായിലും പ്രളയത്തിൽ മരിച്ചവരുടെ എണ്ണം 35 ആയി - CKM News - State\nസംസ്ഥാനത്ത് മഴയുടെ ശക്തി കുറയുന്നു; ആന്ധ്രയിലും തെലങ്കനായിലും പ്രളയത്തിൽ മരിച്ചവരുടെ എണ്ണം 35 ആയി\nOctober 15, 3:02 PM IST\nസംസ്ഥാനത്ത് മഴയുടെ ശക്തി കുറയുന്നു;\nആന്ധ്രയിലും തെലങ്കനായിലും പ്രളയത്തിൽ മരിച്ചവരുടെ എണ്ണം 35 ആയി\nതിരുവനന്തപുരം: സംസ്ഥാനത്ത് മഴയുടെ ശക്തി കുറയുന്നു. ഇന്ന് വടക്കൻ കേരളത്തിൽ പലയിടത്തും മഴയ്ക്ക് സാധ്യതയുണ്ട്. തൃശ്ശൂർ പാലക്കാട്, മലപ്പുറം കോഴിക്കോട് വയനാട് കണ്ണൂർ കാസർകോട് തുടങ്ങി ഏഴ് ജില്ലകളിൽ യെല്ലോ അലർട്ട് പ്രഖ്യാപിച്ചു. തെലങ്കാനയിൽ സ്ഥിതി ചെയ്തിരുന്ന തീവ്രന്യൂനമർ‍ദ്ദം മഹാരാഷ്ട്രയിൽ പ്രവേശിച്ചു. ഇന്ന് ന്യൂനമർദ്ദം അറബിക്കടലിൽ പ്രവേശിക്കും. കേരളതീരത്ത് മത്സ്യത്തൊഴിലാളികൾക്ക് കടലിൽ പോകുന്നതിന് വിലക്കില്ല.\nഅതേസമയം ആന്ധ്രയിലും തെലുങ്കാനയിലും പ്രളയത്തിൽ മരിച്ചവരുടെ എണ്ണം 35 ആയി. ഹൈദരാബാദിൽ മാത്രം പതിനെട്ടു പേർ മരിച്ചു. നഗരം പൂർണ്ണമായി വെള്ളത്തിലാണ്. മതിലുകളും വീടും തകർന്നാണ് മരണങ്ങളിൽ അധികവും. ആയിരക്കണക്കിന് വീടുകളിൽ വെള്ളം കയറി. തെലുങ്കാന മുഖ്യമന്ത്രി കെ ചന്ദ്ര ശേഖർ റാവുവുമായും ആന്ധ്ര മുഖ്യമന്ത്രി ജഗൻ മോഹൻ റെഡ്ഢിയുമായും പ്രധാനമന്ത്രി നരേന്ദ്ര മോഡി സംസാരിച്ചു.\nസാധ്യമായ എല്ലാ സഹായവും സംസ്ഥാനങ്ങൾക്ക് എത്തിക്കുമെന്ന് ആഭ്യന്തര മന്ത്രി അമിത് ഷാ അറിയിച്ചു. ബംഗാൾ ഉൾക്കടലിൽ ആൻഡമാൻ തീരത്ത് രൂപപ്പെട്ട ന്യുനമർദ്ദം ആണ് പേമാരിക്ക് കാരണമായത്. ന്യുന മർദ്ദം ശക്തി കുറഞ്ഞു ഇപ്പോൾ മധ്യ മഹാരാഷ്ട്രക് മുകളിൽ സ്ഥിതിചെയ്യുകയാണ്.\nതൃശ്ശൂര് ജില്ലയില് ഇന്ന് 730 പേര്‍ക്ക് കോവിഡ് സ്ഥിരീകരിച്ചു\nOctober 27, 6:29 pm\nമലപ്പുറം ജില്ലയില് ഇന്ന് 706 പേര്‍ക്ക് കോവിഡ്\nOctober 27, 6:03 pm\nപിഞ്ചു കുഞ്ഞിനെ അനാഥാലയ മുറ്റത്ത് ഉപേക്ഷിച്ച സംഭവത്തില് രക്ഷിതാക്കളെ അറസ്റ്റ് ചെയ്തു\nOctober 27, 2:58 pm\nവിജയ് സേതുപതിയുടെ മകളെ ബലാത്സംഗം ചെയ്യുമെന്ന് ഭീഷണിപ്പെടുത്തിയാൾ മാപ്പ് ചോദിച്ചു\nവോട്ടര്‍പട്ടികയില് പേര് ചേര്‍ക്കാന് ഒരവസരം കൂടി; ചെയ്യേണ്ടത് ഇത്രമാത്രം\nOctober 27, 2:14 pm\nOctober 27, 1:21 pm\nകേരളത്തിൽ സിബിഐയെ വിലക്കാൻ സിപിഎം പിബി തീരുമാനം\nOctober 27, 1:17 pm\nവിവാഹം മുടക്കല് പതിവായി; ജെ.സി.ബി. കൊണ്ട് അയല്‍ക്കാരന്റെ പലചരക്ക് കട ഇടിച്ചുനിരത്തി


മ്യൂച്വല് ഫണ്ടില് നിക്ഷേപിച്ചാല് 20 ശതമാനം ആദായം ലഭിക്കുമോ? | mutual fund 20 percent return\nമ്യൂച്വല് ഫണ്ടില് നിക്ഷേപിച്ചാല് 20 ശതമാനം ആദായം ലഭിക്കുമോ?\nSep 12, 2018, 11:43 AM IST\nഅഞ്ച് മുതല് ഏഴ് വര്‍ഷംവരെയാണ് നിക്ഷേപ കാലാവധിയെങ്കില്‍മാത്രം ഓഹരി അധിഷ്ടിത ഫണ്ടുകളില് നിക്ഷേപിച്ചാല് മതി.\nവിതരണക്കാരെ ഒഴിവാക്കി മ്യൂച്വല് ഫണ്ടില് നേരിട്ട് നിക്ഷേപിച്ചാല് നേട്ടം 36 ലക്ഷം\nമ്യൂച്വല് ഫണ്ടില് നേരിട്ട് നിക്ഷേപിച്ചാല് നിങ്ങള്‍ക്ക് 36 ലക്ഷം ..\nആദ്യമായാണ് മ്യൂച്വല്‍ഫണ്ടില് നിക്ഷേപിക്കുന്നത്.രണ്ട് ലക്ഷംരൂപ മൊത്തമായി നിക്ഷേപിക്കാന് യോജിച്ച ഫണ്ട് നിര്‍ദേശിക്കാമോ? ഫണ്ടില് നിക്ഷേപിച്ചാല് 20 ശതമാനം ആദായം ലഭിക്കുമോ?\nആദ്യമായി നിക്ഷേപിക്കുന്ന ആളായതിനാല് ഫണ്ട് നിക്ഷേപത്തെക്കുറിച്ച് കാര്യമായ അറിവ് നിങ്ങള്‍ക്ക് ഉണ്ടാകാനിടയില്ല. അതിനാല് വിദഗ്ധസേവനം തേടുന്നത് നല്ലതാണ്.\nനിക്ഷേപ ലക്ഷ്യം, നിക്ഷേപ കാലയളവ്, റിസ്‌ക് പ്രൊഫൈല് തുടങ്ങിയവയുടെ അടിസ്ഥാനമാക്കിയാകണം മ്യൂച്വല്‍ഫണ്ടില് നിക്ഷേപം നടത്തേണ്ടത്.\nഉദാഹരണത്തിന്, ചെറിയ കാലയളവിലേയ്ക്കാണ് നിങ്ങള് നിക്ഷേപം നടത്തുന്നതെങ്കില് ബാങ്ക് എഫ്ഡി, അല്ലെങ്കില് ഡെറ്റ് ഫണ്ടുകള് എന്നിവ പരിഗണിക്കുന്നതാകും ഉചിതം.\nഅഞ്ച് മുതല് ഏഴ് വര്‍ഷംവരെയാണ് നിക്ഷേപ കാലാവധിയെങ്കില്‍മാത്രം ഓഹരി അധിഷ്ടിത ഫണ്ടുകളില് നിക്ഷേപിച്ചാല് മതി. അതായത് ദീര്‍ഘകാല നിക്ഷേപലക്ഷ്യം മുന്‍നിര്‍ത്തിമാത്രം ഓഹരി അധിഷ്ടിത ഫണ്ടുകള് തിരഞ്ഞെടുക്കുക.\nഓഹരി ഫണ്ടുകളിലെ നിക്ഷേപം ചെറിയ കാലയളവില് അതീവ നഷ്ടസാധ്യതയുള്ളതാണ്. അതേസമയം, ഘട്ടംഘട്ടമായി നിക്ഷേപം നടത്തിയാല് ദീര്‍ഘകാലത്തേയ്ക്ക് മികച്ചനേട്ടമുണ്ടാക്കാനും കഴിയും.\nനിങ്ങളുടെ കൈവശമുള്ള തുക ബാങ്ക് അക്കൗണ്ടില് നിക്ഷേപിച്ച് അതില്‍നിന്ന് എസ്‌ഐപിയായി മികച്ച ഓഹരി അധിഷ്ടിത ഫണ്ടിലേയ്ക്ക് മാറ്റാം. അല്ലെങ്കില് ലിക്വിഡ് ഫണ്ടില് നിക്ഷേപിച്ച് അതേ ഫണ്ട് ഹൗസിന്റെതന്നെ ഓഹരി ഫണ്ടിലേയ്ക്ക് എസ്ടിപി(സിസ്റ്റമാറ്റിക് ട്രാന്‍സ്ഫര് പ്ലാന്)വഴി എസ്‌ഐപി നിക്ഷേപമാകാം.\nബാങ്ക് നിക്ഷേപത്തെപ്പോലെ നിശ്ചിത പലിശ ഫണ്ട് നിക്ഷേപത്തില്‍നിന്ന് ലഭിക്കുമെന്ന് ഉറപ്പുനല്‍കാനാവില്ല. ഓഹരിയിലെ കയറ്റ ഇറക്കങ്ങള്‍ക്കനുസരിച്ച് ആദായത്തില് ഏറ്റക്കുറച്ചിലുകളുണ്ടാകാം. ദീര്‍ഘകാലത്തേയ്ക്ക് എസ്‌ഐപി വഴി സ്വീകരിക്കുമ്പോള് വിപണി താഴ്ന്നുനില്‍ക്കുമ്പോഴും ഉയര്‍ന്നുനില്‍ക്കുമ്പോഴും നിക്ഷേപം സാധ്യമാകുന്നു. അതുകൊണ്ടാണ് മികച്ച ആദായം ലഭിക്കാനുള്ള സാധ്യതയുള്ളത്.\nmutual fund 20 percent return\nമ്യൂച്വല് ഫണ്ട് റെഗുലര് പ്ലാനുകളുടെ ചെലവ് കുറച്ചു: ഡയറക്ട് പ്ലാനുകളുടേതുമായി താരതമ്യം ചെയ്യാം\nമ്യൂച്വല് ഫണ്ടിലെ നിക്ഷേപം 25മാസത്തെ താഴ്ന്ന നിലവാരത്തിലെത്തി\nവിദ്യാര്‍ഥിയായ ഞാന് ആറുമാസത്തേയ്ക്ക് എവിടെ നിക്ഷേപിക്കും?\nഭാരത് 22 ഇടിഎഫിന് ലഭിച്ചത് പത്തിരട്ടി തുകയ്ക്കുള്ള അപേക്ഷകള്\nകുട്ടികൾക്കും മ്യൂച്വൽഫണ്ടിന്റെ സംരക്ഷണം


National | Mora News\nഇന്ത്യയിൽ കോവിഡ് ബാധിതരുടെ എണ്ണം 32 ലക്ഷത്തിലേക്ക്\nകൊവിഡ് രണ്ടുവര്‍ഷത്തിനുള്ളില് അവസാനിച്ചേക്കുമെന്ന് ലോകാരോഗ്യ സംഘടന\nഇന്ത്യയിൽ കോവിഡ് ബാധിതർ 29 ലക്ഷം കവിഞ്ഞു\nരാജ്യത്തെ കോവിഡ് ബാധിതരുടെ എണ്ണം 27 ലക്ഷം കടന്നു\nരാജ്യത്ത് കോവിഡ് ബാധിതരുടെ എണ്ണം 23 ലക്ഷം കവിഞ്ഞു\nപ്രണബ് മുഖർജിക്ക് കോവിഡ്\nMORANEWS April 25, 2021\nകോവിഡ് പ്രതിരോധ വാക്സിനായ കോവാക്സിന്റെ വില ഭാരത് ബയോ ടെക് പ്രഖ്യാപിച്ചു. സംസ്ഥാന സർക്കാരുകൾക്ക് ഒരു ഡോസിനു 600 രൂപ നിരക്കിലും സ്വകാര്യ ആശുപത്രികൾക്ക് 1200 നിരക്കിലുമാണ് വാക്സിൻ ലഭ്യമാകുക.5മുതൽ 20 ഡോളർ വരെയാണ് കയറ്റു മതി നിരക്ക്. മറ്റൊരു വാക്സിനായ കൊവിഷീൽഡിന്റ ഇരട്ടിയോളം വിലക്കാണ് കൊവാക്സിൻ പൊതു വിപണിയിൽ എത്തുന്നത്. കൊവിഷീൽഡിന് സിറം ഇൻസ്റ്റിറ്റ്യൂട്ട് ഉയർന്ന വില ഈടാക്കുന്നു എന്ന വിമർശനങ്ങൾക്കിടെയാണ്, കോവക്സിനു അതിന്റെ ഇരട്ടി വില പ്രഖ്യാപിച്ചിരിക്കുന്നത്. കൊവിഷീൽഡ് വാക്സിൻ സംസ്ഥാനങ്ങൾക്ക് […]Read More\nമാസ്‌ക് വയ്ക്കാത്തതിന് പിഴ; പിരിച്ചെടുത്തത് 46 ലക്ഷത്തോളം രൂപ\nമാസ്‌ക് വയ്ക്കാത്തതിന് ഒറ്റദിവസം 23,160 പേര്‍ക്ക് പിഴ. മുംബൈ പൊലീസാണ് മാര്‍ച്ച് 11ന് ഇത്രയധികം പേര്‍ക്ക് മാസ്‌ക ധരിക്കാത്തതിന് ഇത്രയധികം പേര്‍ക്ക് പിഴ ചുമത്തിയത്. ഇവരില് നിന്ന് 45.96 ലക്ഷം രൂപ പിരിച്ചെടുക്കുകയും ചെയ്തിട്ടുണ്ട്.മാസ്‌ക് ധരിക്കാത്തതിന് പല റെയില്‍വേ സ്റ്റേഷനുകളില് നിന്നായി 537 പേര്‍ക്ക് പിഴ ചുമത്തുകയും. ഒരു ലക്ഷത്തിലധികം രൂപ പിരിച്ചെടുക്കുകയും ചെയ്തിട്ടുണ്ട്. ഫെബ്രുവരി 27 മുതല് മാര്‍ച്ച് 11 വരെ ബിഎംസി പിഴചുമത്തിയത് 1.9 ലക്ഷം പേര്‍ക്കാണ്. 18.74 ലക്ഷം പേരില് നിന്ന് ഇതുവരെ […]Read More


ആരോഗ്യ പ്രവര്‍കര്‍ക്ക് ആശ്വാസമായി സഹൃദയയിലെ വിദ്യാര്‍ത്ഥികള് രൂപകൽപന ചെയ്ത ബാറ്ററിയില് പ്രവര്‍ത്തിക്കുന്ന പി.പി.ഇ. കിറ്റ് – IRINJALAKUDALIVE.com\nകൊടകര : കോവിഡ് പ്രതിരോധ രംഗത്തുള്ള ആരോഗ്യ പ്രവര്‍ത്തകരുടെ വലിയ വെല്ലുവിളികളില് ഒന്നാണ് പി.പി.ഇ കിറ്റുകള് ധരിച്ച് മണിക്കൂറുകള് നില്ക്കുക എന്നത്. അണുബാധയില് നിന്നും രക്ഷ നേടാനായി ആരോഗ്യ പ്രവര്‍ത്തകര് ധരിക്കുന്ന പി.പി.ഇ. കിറ്റുകളുടെ കാര്യക്ഷമത വളരെ കുറവാണ്. ശുദ്ധ വായുവിന്റെ ലഭ്യത കുറയുന്നതും ചൂടും ആശയവിനിമയത്തില് നേരിടുന്ന തടസവുമെല്ലാം ആരോഗ്യ പ്രവര്‍ത്തകരെ ബുദ്ധിമുട്ടിലാക്കുന്നു. എന്നാല് ഈ പ്രശ്‌നങ്ങള്‍ക്കുള്ള പരിഹാരമായി ബാറ്ററിയില് പ്രവര്‍ത്തിക്കുന്ന എയര് പ്യൂരിഫെയിംഗ് റെസ്പിറേറ്റര് (പി.എ.പി.ആര്.) രൂപകല്പന ചെയ്തിരിക്കുകയാണ് കൊടകര സഹൃദയ എന്‍ഞ്ചിനീയറിംഗ് കോളേജിലെ ബയോമെഡിക്കല് വിദ്യാര്‍ത്ഥികള്.\nപി.പി.ഇ. കിറ്റുകളില് ചെറിയ മാറ്റങ്ങള് വരുത്തിയാണ് പുതിയ മോഡല് നിര്‍മിച്ചിരിക്കുന്നത്. കിറ്റിനുള്ളിലേക്ക് വരുന്നതും,പുറം തള്ളുന്നതുമായ വായുവിനെ ശുദ്ധീകരിക്കാന് സംവിധാനങ്ങളൊരുക്കിയിട്ടുണ്ട്. ആശയ വിനിമയത്തിനായി മൈക്കും സ്പീക്കറും ഈ കിറ്റിലുണ്ട്. സക്യൂബാ ഡൈവര്‍മാര് ഉപയോഗിക്കുന്ന തരം മാസ്‌കുകള് (സ്‌നോര്‍ക്കലിം മാസ്‌ക്) രൂപമാറ്റം വരുത്തിയാണ് ഇവിടെ ഉപയോഗിച്ചിരിക്കുന്നത്. കാഴ്ചയ്ക്ക് തടസ്സം ഉണ്ടാകാത്തതിനാല് ശസ്ത്രക്രിയാ സമയത്തും ധരിക്കാന് സാധിക്കും. കൂടാതെ സാധാരണ പി.പി.ഇ കിറ്റ് ഉപയോഗിക്കുന്നതിനേക്കാള് ചൂടും കുറവായിരിക്കും. ബാറ്ററി പൂര്‍ണ്ണമായി ചാര്‍ജ് ചെയ്ത കഴിഞ്ഞാല് തുടര്‍ച്ചയായി എട്ട് മണിക്കൂര് വരെ ഈ പി.പിഇ. കിറ്റ് ഉപയോഗിക്കാനാകും. വിദേശനിര്‍മ്മിതമായ പവേര്‍ഡ് റെസ്പിറേറ്ററുകളെ അപേക്ഷിച്ച് വളരെ ചെലവ് കുറവാണ് ഇവര് വികസിപ്പിച്ചെടുത്ത ഈ മോഡലിന്.\nക്ലിനിക്കല് ടെസ്റ്റിങ്ങിനും വിലയിരുത്തലുകള്‍ക്കും ശേഷം കുറഞ്ഞ വിലയില് വിപണിയില് എത്തിക്കാനുള്ള പ്രവര്‍ത്തനങ്ങളിലാണ് ഈ സംഘം. ബയോമെഡിക്കല് വിഭാഗം വിദ്യാര്‍ത്ഥികളായ എം.ബി. ലിന്‍ഡ എലിസബത്ത്,ഐശ്വര്യ എം രാജന്, ഇ. അനന്തന്,ആശിഷ് ആന്റണി ജെയിംസ് എന്നിവര് വകുപ്പ് മേധാവി ഡോ. ഫിന്റോ റാഫേലിന്റെ നേതൃത്വത്തിലാണ് ഈ സുരക്ഷാ കവചം നിര്‍മ്മിച്ചത്..


Profile of Malayalam Singer Jikki\nബന്ധമുള്ളവർ : എ എം രാജ (ഭർത്താവ് )\nആദ്യഗാനത്തിന്റെ വർഷം 1950\nഅവസാന ഗാനം പുറത്തിറങ്ങിയ വർഷം 1970\nപാടിയ സിനിമകൾ 30\nകൂടുതൽ ആലപിച്ച രാഗം നാഗഗാന്ധാരി\nഈ മേഖലയിൽ പ്രവർത്തിച്ച വർഷങ്ങൾ 21\n1935 ല് ഗജപതി നായിഡുവിന്റെയും രാജകാന്തമ്മയുടേയും മകളായി ആന്ധ്രപ്രദേശില് തിരുപ്പതിയ്ക്കടുത്ത ചന്ദ്രഗിരിയില് ജനിച്ചു. അച്ഛനമ്മമാരുടെ കൂടെ നന്നെ ചെറുപ്പത്തില് തന്നെ മദിരാശിയില് എത്തി.\n1943 ല് ബാലതാരമായി ‘പന്തുലമ്മ’ എന്ന തെലുങ്കുപടത്തില് അഭിനയിച്ച് കലാരംഗത്തേക്ക് പ്രവേശിച്ചു. 1946 ല് ‘മംഗലസൂത്രം’ എന്ന സിനിമയില് അഭിനയിച്ചു.\n1948 ല് ജ്ഞാനസുന്ദരി എന്ന തമിഴ് പടത്തില് പാടുവാന് ലഭിച്ച അവസരമാണ് ഗായിക എന്ന നിലയിലേക്ക് മാറാന് കാരണമായത്.\nസിനിമയോടൊപ്പം ജിക്കി പാടിയ ‘അരുള് തരും ദേവമാതാവേ’ എന്ന ഗാനവും പ്രശസ്തമായി. പി ജി കൃഷ്ണവേണി ,ജിക്കി കൃഷ്ണവേണിയായി മാറി.തുടര്‍ന്ന് മലയാളം, തമിഴ്, തെലുങ്ക്, കന്നട,സിംഹള എന്നീ ഭാഷകളിലായി പതിനായിരത്തിലധികം പാട്ടുകള് പാടിയ പ്രിയഗായികയായി ജിക്കി.\nപി ലീലയുടേയും ജിക്കിയുടേയും സുവര്‍ണ്ണകാലമായിരുന്നു. ഇരുവരും ചേര്‍ന്നും. മത്സരിച്ചും മധുരഗാനങ്ങളാലപിച്ചു.\nഅന്നത്തെ പ്രശസ്തഗായകനും സംഗീത സംവിധായകനുമായിരുന്ന എ എം രാജയെ വിവാഹം കഴിച്ചു. ജിക്കി- എ എം രാജ യുഗ്മഗാനങ്ങള് ഒരു കാലഘട്ടത്തിന്റെ സുവര്‍ണ്ണഗാനങ്ങളായിരുന്നു. ഭര്‍ത്താവിന്റെ സംവിധാനത്തിലുള്ള അനേകം ഗാനങ്ങള് ജിക്കി ആലപിച്ചിട്ടുണ്ട്.\nഎ എം രാജ ഒരു ട്രെയിന് അപകടത്തില്‍പ്പെട്ട് 1989 ല് മരണമടഞ്ഞതോടെ ജിക്കി കുറേനാളത്തേക്ക് തന്റെ സംഗീത സപര്യ നിര്‍ത്തിവച്ചിരുന്നു. പതിയെ അവര് ആലാപനത്തിലേക്ക്ക് തിരിച്ചുവന്നു. ഇളയരാജയ്ക്കു വേണ്ടിയും ജിക്കി പാടി.പെണ്മക്കളോടൊപ്പം ധാരാളം ഗാനമേളകളും മറ്റും അവതരിപ്പിച്ചു,\nകാന്‍സര് ബാധിച്ച് തുടര്‍ച്ചയായി ചികിത്സയിലായിരുന്ന ആ മഹാഗായിക 2004 ആഗസ്ത് 16 ന് അന്തരിച്ചു.\nമലയാളത്തില് ‘വനമാല’യിലെ ‘തള്ളിത്തള്ളി ഓ വള്ളം’ ആണ് (1951) ജിക്കിയുടെ ആദ്യഗാനം. ഉമ്മ എന്ന ചിത്രത്തിലെ ‘കദളിവാഴക്കയ്യിലിരുന്ന്’ എന്ന ഗാനമൊരെണ്ണം മതി മലയാളിക്ക് ജിക്കി എത്ര പ്രിയങ്കരിയാണെന്ന് മനസ്സിലാക്കാന്. 1970 വരെ അന്‍പത്തി അഞ്ചോളം പാട്ടുകള് ജിക്കി മലയാളത്തില് പാടിയിട്ടുണ്ട്. ‘മഞ്ചാടിക്കിളി മൈന’ (കാട്ടുതുളസി), ‘ലാ ഇലാഹാ’ (സുബൈദ),’മനസ്സമ്മതം, ലഹരി ലഹരി (ഭാര്യ),മധുവിധുവിന് രാത്രി വന്നു (സ്ത്രീ ഹൃദയം) എന്നിവ അവയില് ചിലതാണ്.\nതമിഴിലും തെലുങ്കിലും മനദേശം, മായബസാര് ,ലവകുശ, ഭീഷ്മ, അനാര്‍ക്കലി തുടങ്ങി ഒട്ടനേകം ചിത്രങ്ങള് .\nമൊത്തം ഗാനങ്ങൾ (56)\nഎം എസ് ബാബുരാജ് 12\nബ്രദര് ലക്ഷ്മണന് 11\nപി എസ് ദിവാകര് 5\nകെ രാഘവന് 5\nജി ദേവരാജന് 4\nഎല് പി ആര് വര്‍മ 2\nഎം ബി ശ്രീനിവാസന് 2\nഎ എം രാജ 1\nപി ഭാസ്കരന് 17\nവയലാര് രാമവര്‍മ്മ 16\nതിരുനയിനാർകുറിച്ചി മാധവൻ നായർ 11\nതുമ്പമണ് പത്മനാഭന്‍കുട്ടി 1\nപി കുഞ്ഞികൃഷ്ണ മേനോന് 1\nമോയിന്‍കുട്ടി വൈദ്യര് 1\nആദ്യഗാനത്തിന്റെ വർഷം 1958\nഅവസാന ഗാനം പുറത്തിറങ്ങിയ വർഷം 1958\nപാടിയ ആൽബങ്ങൾ 1\nകൂടുതൽ പാടിയ സംഗീത സംവിധായകൻ ജി ദേവരാജന്\nഈ മേഖലയിൽ പ്രവർത്തിച്ച വർഷങ്ങൾ 1\nജി ദേവരാജന് 2\nവയലാര് രാമവര്‍മ്മ 2


MALAPPURAM SCHOOL NEWS: പുതിയ അധ്യാനവര്‍ഷം മുതല് എട്ട് പീരിയഡുകള്\nകലാപഠനത്തിന് സമയം കണ്ടെത്തുന്നതിന് വേണ്ടിയാണ് നിലവിലെ സമയക്രമത്തില് മാറ്റം വരുത്താന് തീരുമാനിച്ചത്. രാവിലെ 10 മുതല് നാല് വരെയുള്ള സ്കൂള് സമയത്തില് മാറ്റമില്ല. 12.40 മുതല് 1.40 വരെയായിരിക്കും ഉച്ചഭക്ഷണത്തിനുള്ള സമയം. കലാപഠനത്തിന് സമയം കിട്ടി. ഇനി വേണ്ടതു ഗുരുക്കന്‍മാരെയാണ്. ആഴ്ചയില് അഞ്ചു പിരിയഡ് കൂടി. ഒരു സ്കൂളില് ഹൈസ്കൂളില് 29ഡിവിഷനുണ്ട്, 145പിരീയഢ് അധികം കിട്ടും. ഒരു സംഗീതം അദ്ധ്യാപികയും ഒരു കായികാദ്ധ്യാപകനുമുണ്ട്, നേരത്തേ അവര്‍ക്ക് ഓരോ പിരിയഡുണ്ട്, 145+29=174 പിരീയഡ് ഈ രണ്ടുപേര് എന്തു ചെയ്യും? ആ സമയം കൂടി അടുത്ത ക്ലാസ്സുകാര്‍ക്ക് ശല്യമായി പില്ലേര് തേരാപാര നടക്കും.\nമാത്രമോ, ഈ എട്ട് പിരീയഡ് ഒരിക്കല് ഐ ടി പഠിപ്പിക്കാന് വേണ്ടി ഉണ്ടാക്കിയതാ. ആത് ആഴ്ചയില് നാലു ദിവസമായിരുന്നു.\n80 മാര്‍ക്കിന്റെ വീതം പരീക്ഷ നടക്കുന്ന സോഷ്യല് സയന്‍സ്, കണക്ക്, ഇംഗ്ളീഷ്, ഐടി എന്നീ വിഷയങ്ങളുടെ ടൈംടേബിള് മാറ്റാനും ക്ളബ് ചെയ്യാനുമുള്ള അധികാരം ഹെഡ്മാസ്റര്‍മാര്‍ക്ക് ഉണ്ടായിരിക്കും.\nആദ്യത്തെ പീരിയഡ് (രാവിലെ 10-10.40), രണ്ടാമത്തെ പീരിയഡ്(10.40 - 11.20), ഇന്റര്‍വെല് (11.20-11.30), മൂന്നാമത്തെ പീരിയഡ് (11.30-12.05), നാലാമത്തെ പീരിയഡ് ( ഉച്ചയ്ക്ക് 12.10-12.40), ലഞ്ച് ടൈം (12.40-1.40), അഞ്ചാമത്തെ പീരിയഡ്(1.40-2.15), ആറാമത്തെ പീരിയഡ്(2.15- 2.50), ഇന്റര്‍വെല് (2.50-2.55), ഏഴാമത്തെ പീരിയഡ്(2.55- 3.30), എട്ടാമത്തെ പീരിയഡ് (3.30-4.00) എന്നിങ്ങനെയാണ് സമയ ക്രമീകരണം.\nവിദ്യാഭ്യാസ അവകാശ നിയമപ്രകാരം കലാ-കായികപ്രവര്‍ത്തനം, പ്രവൃത്തിപരിചയം, വിദ്യാഭ്യാസം തുല്യഅളവില് വിദ്യാര്‍ഥികള്‍ക്ക് ലഭ്യമാക്കുന്നതിനു വേണ്ടിയാണ് പീരിയഡ് വര്‍ധിപ്പിക്കാന് ശിപാര്‍ശ നല്‍കിയത്. ഡിപിഐയുടെ നിര്‍ദേശപ്രകാരം എസ്സിഇആര്‍ടി നേരത്തേ ഇതുസംബന്ധിച്ച കരട് റിപ്പോര്‍ട്ട് തയാറാക്കിയിരുന്നു. ഉച്ചഭക്ഷണസമയം 35 മിനിറ്റ് ആക്കിയതുള്‍പ്പടെയുള്ള സമയക്രമീകരണങ്ങളിലെ അപാകതകള് പരിഹരിച്ചാണു ക്യുഐപി പുതിയ നിര്‍ദേശം മുന്നോട്ടുവച്ചിരിക്കുന്നത്.\nഈ അധ്യയനവര്‍ഷത്തെ ക്ളസ്റര് മീറ്റിംഗുകള് ഓഗസ്റ്റ്-2, സെപ്റ്റംബര്-20, ഒക്ടോബര്-4, ഒക്ടോബര്-25, ജനുവരി-31, ഫെബ്രുവരി-21 തീയതികളില് നടക്കും. സ്കൂള് പ്രവൃത്തിദിനങ്ങള് 200 ആക്കാന് ശനിയാഴ്ച ദിവസങ്ങളായ ഒക്ടോബര് 25നും ജനുവരി 31നും ക്ളാസ് ഉണ്ടായിരിക്കും. അധ്യാപകര്‍ക്കുള്ള അവധിക്കാല പരിശീലന പരിപാടിയില് പങ്കെടുക്കാത്തവര്‍ക്കു ഈ മാസം 19, 20, 21 തീയതികളില് പരിശീലനം നല്‍കും. വിദ്യാഭ്യാസവകുപ്പിന്റെ ഔദ്യോഗിക മാസികയായ വിദ്യാരംഗത്തിന്റെ മാനുവല് പരിഷ്കരിക്കാനും യോഗം തീരുമാനിച്ചു.


17 ജാതികള്‍ക്ക് പട്ടികജാതി സര്‍ട്ടിഫിക്കറ്റ് നല്‍കാനുള്ള യു.പി സര്‍ക്കാര് തീരുമാനം ഭരണഘടനാവിരുദ്ധമെന്ന് കേന്ദ്ര സര്‍ക്കാര് -\nHome NATIONAL 17 ജാതികള്‍ക്ക് പട്ടികജാതി സര്‍ട്ടിഫിക്കറ്റ് നല്‍കാനുള്ള യു.പി സര്‍ക്കാര് തീരുമാനം ഭരണഘടനാവിരുദ്ധമെന്ന് കേന്ദ്ര സര്‍ക്കാര്\nന്യൂഡല്‍ഹി: 17 ജാതികള്‍ക്ക് പട്ടികജാതി സര്‍ട്ടിഫിക്കറ്റ് നല്‍കാനുള്ള യു.പി സര്‍ക്കാര് തീരുമാനത്തിനെതിരെ കേന്ദ്രസര്‍ക്കാര്. ഇവര് ഒ.ബി.സിയില് ഉള്‍പ്പെടുന്നവരാണ്. എന്നാല് ഈ നീക്കം അനുയോജ്യമല്ലെന്നും ഭരണഘടനാവിരുദ്ധമാണെന്നും കേന്ദ്ര സാമൂഹ്യനീതി വകുപ്പ് മന്ത്രി തന്‍വാര് ചന്ദ് ഖേലോട്ട് രാജ്യസഭയില് വ്യക്തമാക്കി. ഈ ലിസ്റ്റില് ഉള്‍പ്പെട്ട ജാതികളെ എസ്.സി ലിസ്റ്റില് ഉള്‍പ്പെടുത്തത് രാജ്യസഭയുടെ പരിഗണനയിലുണ്ടെന്നും അദ്ദേഹം പറഞ്ഞു.\n2017 ല് അലഹബാദ് ഹൈക്കോടതിയുടെ നിരീക്ഷണം ചൂണ്ടിക്കാട്ടിയാണ് യു.പിയിലെ യോഗി സര്‍ക്കാര് 17 ജാതികള്‍ക്ക് എസ്.സി സര്‍ട്ടിഫിക്കറ്റ് നല്‍കാന് നിര്‍ദേശിച്ചത്. എന്നാല് ഇതിനെതിരെ ബി.എസ്.പി നേതാവ് മായാവതി രംഗത്തെത്തിയിരുന്നു. എസ്.സി ലിസ്റ്റില് മാറ്റംവരുത്താന് സംസ്ഥാന സര്‍ക്കാറിന് അധികാരമില്ലെന്നിരിക്കെ ഈ ജാതികള്‍ക്ക് ഒ.ബി.സിയുടെയോ എസ്.സിയുടെയോ ആനുകൂല്യം ലഭിക്കില്ലെന്നും സര്‍ക്കാര് നീക്കം ഭരണഘടനാ വിരുദ്ധമാണെന്നും മായാവതി ചൂണ്ടിക്കാട്ടിയിരുന്നു.\nഇവരെ എസ്.സി ലിസ്റ്റില് ഉള്‍പ്പെടുത്തുക വഴി അതത് സമസയത്ത് സര്‍ക്കാര് പ്രഖ്യാപിക്കുന്ന ആനുകൂല്യങ്ങള് ഇവര്‍ക്കു ലഭിക്കുമെന്നും ഉദ്യോഗസ്ഥര് പറഞ്ഞിരുന്നു. സാമൂഹ്യമായും സാമ്പത്തികമായും പിന്നാക്കം നില്‍ക്കുന്നുവെന്നു പറഞ്ഞാണ് 17 ജാതികളെ എസ്.സി ലിസ്റ്റില് ഉള്‍പ്പെടുത്തണമെന്ന് സര്‍ക്കാര് ആവശ്യപ്പെട്ടത്. എന്നാല് ഇത്തരം നീക്കങ്ങള് നിലവില് എസ്.സി ആനുകൂല്യം ലഭിക്കുന്നവരെ വലിയ തോതില് ബാധിക്കുമെന്നാണ് ഇവര് പറയുന്നത്.\nTags: CASTE RESERVATIONUPYogi Adityanath\nശക്തമായ മഴയില് മതിലിടിഞ്ഞ് വീണ് 13 പേര് മരിച്ച സംഭവം വെറും അപകടം മാത്രമാക്കി സഞ്ജയ് റാവത്ത്; മുനിസിപ്പല് കോര്‍പ്പറേഷന്റെ ഭാഗത്ത് വീഴ്ചയില്ലെന്നും ശിവസേന നേതാവ്\nബി.ജെ.പി സംസ്ഥാന ഘടകങ്ങളെ പേടിക്കുന്നുവോ?; അംഗത്വം പെരുപ്പിച്ചു കാണിക്കുന്നത് തടയാന് പുതിയ തന്ത്രം പയറ്റി ബി.ജെ.പി


Navratri 2020 Day 8, Maa Mahagauri Puja : നവരാത്രി 8-ാം നാള്; മഹാഗൗരി സര്‍വ്വ ദു:ഖങ്ങളകലും - Malayalam BoldSky\n| Updated: Friday, October 23, 2020, 15:17 [IST]\nനവദുര്‍ഗ്ഗാ ഭാവങ്ങളില് എട്ടാമത്തെ ഭാവമാണ് മഹാഗൗരിയുടേത്. നവരാത്രിയിലെ എട്ടാം ദിനത്തിലാണ് മഹാഗൗരിയെ ആരാധിക്കുന്നത്. തൂവെള്ള നിറത്തിലാണ് മഹാഗൗരിയെ ആരാധിക്കുന്നത്. ശിവപ്രാപ്തിക്കായി വേണ്ടിയാണ് ഈ ദിനം ആരാധിക്കുന്നത്. തൂവെള്ള ദിനത്തിലാണ് മഹാഗൗരിയെ ആരാധിക്കുന്നത്. ശിവപ്രാപ്തിക്കായി തപസ്സ് ചെയ്ത ദേവിയുടെ ശരീരം മുഴുവനും പൊടിപടലം അടിഞ്ഞ് കൂടി ഇരുണ്ട നിറമായിരുന്നു. എന്നാല് പിന്നീട് തപസ്സ് പൂര്‍ണമായപ്പോള് മഹാദേവന് ഗംഗാ ജലം ഉപയോഗിച്ച് പൊടിപടലങ്ങളെയെല്ലാം വൃത്തിയാക്കി.\nഅപ്പോള് തന്നെ ദേവിയുടെ ശരീരത്തിന് നിറം വെക്കുകയും പ്രകാശം പരത്തുന്ന അവസ്ഥയിലേക്ക് എത്തുകയും ചെയ്തു. അന്ന് മുതല് മഹാഗൗരി എന്നാണ് ദേവി അറിയപ്പെട്ടത്. നാലു കൈകളാണ് ദേവിക്കുള്ളത്. മഹാഗൗരിയുടെ വാഹനം കാളയാണ്. ഒരു കൈയ്യില് ശൂലവും ഢമരുവും ആണ് ദേവിയുടെ ആയുധങ്ങള്. ഈ ദിനത്തില് ദേവിയെ പ്രാര്‍ത്ഥിക്കേണ്ടത് എങ്ങനെയെന്നും ദേവിയുടെ അനുഗ്രഹം എങ്ങനെയാണ് ലഭിക്കേണ്ടത് എന്നും നമുക്ക് നോക്കാവുന്നതാണ്. കൂടുതല് അറിയാന് വായിക്കൂ.....\nമഹാഗൗരിയുടെ രൂപം എന്ന് പറയുന്നത് എട്ട് വയസ്സായ കുട്ടിയുടേതാണ്. ദേവിയുടം വസ്ത്രങ്ങളും ആഭരണങ്ങളും എല്ലാം ശുഭ്രവര്‍ണം തന്നെയാണ്. നവരാത്രിയില് എട്ടാമത്തെ ദിവസമാണ് മഹാഗൗരിയെ ആരാധിക്കുന്നത്. മഹാദുര്‍ഗ്ഗാഷ്ടമി എന്നാണ് ഈ ദിവസം ആറിയപ്പെടുന്നത്. ഈ ദിനത്തില് ദേവിയെ ഭജിച്ച് പ്രാര്‍ത്ഥിച്ചാല് എല്ലാ ദു:ഖങ്ങളും ദുരിതങ്ങളും ഇല്ലാതാവും എന്നാണ് വിശ്വാസം. ഈ ദിവസം ദേവിയെ ധ്യാനിക്കുമ്പോള് എല്ലാ വിധത്തിലുള്ള ദു:ഖങ്ങളും ദുരിതങ്ങളും ഇല്ലാതാവും എന്നാണ് പറയുന്നത്.\n' ശ്വേതേ വൃഷേ സമാരൂഢാ ശ്വേതാംബരധരാ ശുചിഃ\nമഹാഗൗരീ ശുഭം ദദ്യാത് മഹാദേവ പ്രമോദദാ' എന്ന മന്ത്രമാണ് ജപിക്കേണ്ടത്. നവരാത്രിയുടെ എട്ടാം ദിവസം ദേവിയെ ധ്യാനിക്കുമ്പോള് ഈ മന്ത്രം ജപിക്കുന്നത് നല്ലതാണ്. ഇത് കൂടാതെ മഹാഞ്ജാനം ഇവര്‍ക്ക് ഭവിക്കുകയും ചെയ്യുന്നുണ്ട്. ദേവിയെ ഭജിക്കുമ്പോള് പൂര്‍ണ ശുദ്ധിയോടെ വേണം ഭജിക്കുന്നതിന്. ഇവരില് എല്ലാ വിധത്തിലുള്ള ദു:ഖവും ദുരിതവും ഇല്ലാതിരിക്കുന്നതിന് ഈ മന്ത്രം സഹായിക്കുന്നുണ്ട്. പാര്‍വ്വതി ദേവിയുടേയും പരമേശ്വരന്റേയും അനുഗ്രഹം ഈ ദിനത്തില് ലഭിക്കുന്നുണ്ട് എന്നുള്ളത് തന്നെയാണ് പറയുന്നത്.\n'യാ ദേവീ സര്‍വ്വ ഭൂതേഷു മാ മഹാഗൗരീ രൂപേണ സംസ്ഥിതാ\nനമഃസ്തസൈ്യ നമഃസ്തസൈ്യ നമഃസ്തസൈ്യ നമോ നമഃ'\nഅഷ്ടമി തിഥിയില് ദേവിയെ മഹാഗൗരിയായാണ് ആരാധിക്കുന്നത്. പേര് സൂചിപ്പിച്ചത് പോലെ തന്നെ പര്‍വ്വത പുത്രിയാണ് ദേവിയ ദേവിയുടെ ചതുര്‍ഭുജങ്ങളില് ത്രിശൂലം, അഭയമുദ്ര, ഡമരു, വരദമുദ്ര എന്നിവയാണ് ഉള്ളത്. വെള്ളനിറത്തിലുള്ള കാളപ്പുറത്താണ് ദേവിയുടെ യാത്ര. മഹാദുര്‍ഗ്ഗാഷ്ടമി എന്നാണ് ഈ ദിവസം അറിയപ്പെടുന്നത്. ഈ ദിനം ദേവിയെ ഭജിച്ചാല് സകല പാപങ്ങളും നീങ്ങുമെന്നും ജീവിതം ഐശ്വര്യപൂര്‍ണമാകുമെന്നും പറയുന്നു.\nമഹൗഗൗരിയുടെ ജീവിതത്തിന്റെ ഗതി അനുസരിച്ച് വേറൊരു ഐതിഹ്യം ഉണ്ട്. അതിനനുസരിച്ച്, മഹാഗൗരി തപസ്സുചെയ്യുന്നത് കണ്ട ഒരു വിശന്നിരിക്കുന്ന സിംഹമുണ്ടായിരുന്നു. സിംഹ് തന്റെ പട്ടിണി അവസാനിപ്പിക്കാന് ദേവിയുടെ തപസ്സ് അവസാനിക്കുന്നത് വരെ കാത്തിരുന്നു, പക്ഷേ വളരെക്കാലം കടന്നുപോയി, സിംഹം വിശപ്പും ദുര്‍ബലവുമായി തീര്‍ന്നു. ദേവി കണ്ണുതുറന്നപ്പോള്, സിംഹം തന്റെ മുന്‍പില് ഇരിക്കുന്നതു കണ്ടു, ദേവിയോടൊപ്പം തപസ്സും ചെയ്തതിനാല് അതും വളരെയധികം തളര്‍ന്ന് പോയിരുന്നു. പിന്നീട് സിംഹത്തെ തന്റെ വാഹനമാക്കി മാറ്റാന് ദേവി തീരുമാനിച്ചു, അതിനുശേഷം സിംഹവും കാളയും ദേവിയുടെ വാഹനങ്ങളായി മാറി.\nമഹാഗൗരി പൂജാ വിധി\nനവരാത്രിയുടെ എട്ടാം ദിവസം ദേവിയുടെ വിഗ്രഹത്തിന് ചുവന്ന ദുപ്പട്ടയും ചുവന്ന തിലകവും അര്‍പ്പിക്കുക. പൂജ നടത്തേണ്ട സ്ഥലം വൃത്തിയാക്കി മഹാഗൗരി ദേവിയുടെ ഒരു വിഗ്രഹമോ ചിത്രമോ വയ്ക്കുക. വെളുത്ത പൂക്കള് കൊണ്ട് വേണം ദേവിയെ ആരാധിക്കുന്നതിന്. ഇത് ദേവിക്ക് വളരെയധികം പ്രീതി നല്‍കുന്നതും ദേവിയുടെ അനുഗ്രഹം പെട്ടെന്ന് ലഭിക്കുന്നതിനും സഹായിക്കുന്നുണ്ട്.\nRead more about: navratri navratri 2020 durga puja നവരാത്രി 2020 നവരാത്രി ദുര്‍ഗാ പൂജ\nHere in this article we are discussing about the Day 8 : Maa Mahagauri mantra, puja vidhi and significance. Takealook


കള്ള് ഷാപ്പ്: തീരുമാനമായില്ല-ആന്റണി | Toddy shop: UDF note taken decison yet - Malayalam Oneindia\nകള്ള് ഷാപ്പ്: തീരുമാനമായില്ല-ആന്റണി\nതൃശൂര്: കള്ള്ഷാപ്പുകള് അബ്കാരികളെ ഏല്പിക്കുന്നതിനെ കുറിച്ച് ഇതുവരെ യുഡിഎഫ് തീരുമാനത്തിട്ടില്ലെന്ന് മുഖ്യമന്ത്രി എ.കെ.ആന്റണി.\nഇതുസംബന്ധിച്ച് ഒരു രാഷ്ട്രീയതീരുമാനം ഇനിയും ഉരുത്തിരിയേണ്ടിയിരിക്കുന്നുവെന്ന് ആന്റണി പറഞ്ഞു. സപ്തംബര് 28 വെള്ളിയാഴ്ച വാര്‍ത്താ സമ്മേളനത്തില് സംസാരിക്കുകയായിരുന്നു അദ്ദേഹം.\nഘരാവോ നിരോധികകുന്നതിനെ കുറിച്ച് സര്‍ക്കാര് ഗൗരവമായി ആലോചിച്ചുവരികയാണ്. ഇത് നടപ്പിലാക്കുന്നതിന് മുമ്പ് ട്രേഡ് യൂണിയനുകളുമായി ചര്‍ച്ച നടത്തേണ്ടതുണ്ട്.\nതിരുവനന്തപുരത്ത് നടന്നതുപോലുള്ള അതിക്രമങ്ങളില് നിന്ന് സിപിഎം പിന്മാറണം. ബോംബ് രാഷ്ട്രീയത്തെ പ്രോത്സാഹിപ്പിക്കുന്ന നിലപാട് രാഷ്ട്രീയപാര്‍ട്ടികളും വിദ്യാര്‍ഥികളും കൈവെടിയണം. വിദ്യാഭ്യാസ സ്ഥാപനങ്ങളെ ആയുധങ്ങള് സംഭരിക്കുന്നതിനുള്ള കേന്ദ്രങ്ങളായി മാറ്റാന് അനുവദിക്കില്ല.\nതിരുവനന്തപുരത്ത് നടന്ന പൊലീസ് ലാത്തിച്ചാര്‍ജിനെ കുറിച്ച് അന്വേഷണം നടത്തേണ്ട കാര്യമില്ല. പൊലീസുകാര്‍ക്കും മാധ്യമപ്രവര്‍ത്തകര്‍ക്കും നേരെ കല്ലെറിയുകയും ബോംബേറ് നടത്തുകയും ചെയ്തതിനെ തുടര്‍ന്നാണ് പൊലീസ് വിദ്യാര്‍ഥികള്‍ക്കു നേരെ ലാത്തിച്ചാര്‍ജ് നടത്തിയത്.\nആധുനിക സംവിധാനങ്ങള് ഉപയോഗിച്ച് പൊലീസ് സേനയെ നവീകരിക്കുമെന്ന് ആന്റണി പറഞ്ഞു.\nkerala news kerala toddy shops abkari udf high power committee congress jss ak antony sfi cpm violence police


ആഘോഷങ്ങളില്ലാതെ പിറന്നാള് കടന്നുപോയി; പിന്നാലെ കണ്ണീരണിയിച്ച് ആല്‍ഫിയും - MALABAR FLASH\nHome Kasaragod Kuttikkol News Obituary കാസര്‍കോട് കേരളം കേരള വാര്‍ത്ത ആഘോഷങ്ങളില്ലാതെ പിറന്നാള് കടന്നുപോയി; പിന്നാലെ കണ്ണീരണിയിച്ച് ആല്‍ഫിയും\nആഘോഷങ്ങളില്ലാതെ പിറന്നാള് കടന്നുപോയി; പിന്നാലെ കണ്ണീരണിയിച്ച് ആല്‍ഫിയും\nകുറ്റിക്കോല്: ഞായറാഴ്ച ആല്‍ഫിമാര്‍ട്ടിന്റെ 17-ാം പിറന്നാളായിരുന്നു. ആസ്പത്രി കിടക്കയില് ആഘോഷങ്ങളില്ലാതെ പിറന്നാള് കടന്നുപോയി; പിന്നാലെ അവളും.[www.malabarflash.com]\nകരിവേടകത്തെ ആലുങ്കാല് മാര്‍ട്ടിന്റെയും മിനിയുടെയും മകളാണ് ആല്‍ഫി. ഇരിയണ്ണി ഗവ. ഹയര് സെക്കന്‍ഡറി സ്‌കൂളിലെ പ്ലസ് വണ് വിദ്യാര്‍ത്ഥിനിയായ ആല്‍ഫി സ്‌കൂള് വിട്ട് വീട്ടിലേക്ക് മടങ്ങാന് ഇരിയണ്ണിയില് ബസ് കാത്തുനില്‍ക്കെ ആഗസ്ത് രണ്ടിനാണ് കാര് ഇടിച്ചത്. ഡ്രൈവിങ്ങ് പഠിക്കുകയായിരുന്നവരാണ് അപകടം വരുത്തിയത്.\nകാര് നിയന്ത്രണം വിട്ട് റോഡരികിലേക്ക് ഓടിക്കയറുകയായിരുന്നു. കൂട്ടുകാരി അല്‍സില റോസക്കും പരിക്കേറ്റിരുന്നു. മൂന്ന് മാസമായി മംഗളൂരു യൂണിറ്റി ആസ്പത്രിയില് മരണത്തോട് മല്ലിട്ട് കഴിയുകയായിരുന്നു ആല്‍ഫി.\nആല്‍ഫിയുടെ ചികിത്സക്കായി നാട്ടുകാരും പി.ടി.എയും അധ്യാപകരും സമിതി രൂപീകരിച്ചിരുന്നു. പ്രാര്‍ത്ഥനകളുമായി കഴിയുകയായിരുന്നു ഒരു നാട് മുഴുവന്. തിങ്കളാഴ്ച വൈകിട്ടാണ് മരണം. തലക്കേറ്റ പരിക്കാണ് മരണകാരണം.\nവെന്റിലേറ്ററിന്റെ സഹായത്തോടെയായിരുന്നു ജീവന് നിലനിര്‍ത്തിയിരുന്നത്. പലതവണ ശസ്ത്രക്രിയക്ക് വിധേയയാക്കിയെങ്കിലും ജീവിതത്തിലേക്ക് തിരികെ കൊണ്ടുവരാന് കഴിഞ്ഞില്ല. ഹയര് സെക്കണ്ടറി സ്‌കൂളില് പൊതുദര്‍ശനത്തിന് വെച്ച ശേഷം കരിവേടകത്തേക്ക് കൊണ്ടുപോയ മൃതദേഹം കരിവേടകം സെന്റ്‌മേരീസ് ദേവാലയ സെമിത്തേരിയില് സംസ്‌കരിച്ചു.\nസഹോദരങ്ങള്: അനുഷ, അഗസ്റ്റിന് (ഇരുവരും വിദ്യാര്‍ത്ഥികള്).


സ്വകാര്യ ഗോശാലയിലെ പശുക്കളെ ക്ഷേത്രത്തിനു നല്‍കാന് തയ്യാറെന്ന് സുരേഷ് ഗോപിയും ജി. സുരേഷ് കുമാറും , പശുക്കളെ നോക്കാനായി ദിവസേന 7000 രൂപ – Truevision News\nസ്വകാര്യ ഗോശാലയിലെ പശുക്കളെ ക്ഷേത്രത്തിനു നല്‍കാന് തയ്യാറെന്ന് സുരേഷ് ഗോപിയും ജി. സുരേഷ് കുമാറും , പശുക്കളെ നോക്കാനായി ദിവസേന 7000 രൂപ\nതിരുവനന്തപുരം : ശ്രീപത്മനാഭസ്വാമി ക്ഷേത്രത്തിനു സമീപത്തുള്ള സ്വകാര്യ ഗോശാലയിലെ പശുക്കളെ ക്ഷേത്രത്തിനു നല്‍കാന് തയ്യാറെന്ന് ട്രസ്റ്റ്. ക്ഷേത്രം ഗോശാല ട്രസ്റ്റ് എക്‌സിക്യൂട്ടീവ് ട്രസ്റ്റി എസ് വിജയകൃഷ്ണനാണ് ഇക്കാര്യം അറിയിച്ചത്.\nനടന് സുരേഷ് ഗോപി എംപി ട്രസ്റ്റിയും സിനിമാ നിര്‍മാതാവ് ജി സുരേഷ് കുമാര് മാനേജിങ് ട്രസ്റ്റിയുമാണ്. ഇവര് ആലോചിച്ച് എടുത്ത തീരുമാനമാണിതെന്നും ഗോശാല നടത്തിക്കൊണ്ടു പോകാനുള്ള സാമ്ബത്തിക സ്ഥിതി ട്രസ്റ്റിനില്ലെന്നും വിജയകൃഷ്ണന് പറഞ്ഞതായി റിപ്പോര്‍ട്ടു ചെയ്യുന്നു.\nപശുക്കളെ നോക്കാനായി ദിവസേന 7000 രൂപയില് കൂടുതല് ചെലവുണ്ട്. സംഭാവന വഴിയാണ് ട്രസ്റ്റ് ഗോശാല നടത്തിയിരുന്നത്. നിലവില് സംഭാവനയൊന്നും ലഭിക്കുന്നില്ല. അതിനാല് ഭക്ഷണം നല്‍കാന് നിര്‍വാഹമില്ലെന്നും അദ്ദേഹം പറഞ്ഞു. പശുവിനെ എറ്റെടുക്കുന്നതുമായി ബന്ധപ്പെട്ട് തിങ്കളാഴ്ച ക്ഷേത്രം എക്‌സിക്യൂട്ടീവ് ഓഫീസര്‍ക്ക് അപേക്ഷ നല്‍കും.\nക്ഷേത്രത്തിലേക്ക് പാല് കൊടുക്കുകയെന്ന ലക്ഷ്യത്തോടെ ഉത്രാടം തിരുനാള് മാര്‍ത്താണ്ഡവര്‍മയുമായി ചേര്‍ന്നാണ് ട്രസ്റ്റ് രൂപീകരിച്ചത്. ട്രസ്റ്റിന് ഇതുകൂടാതെ 30 പശുക്കള് വേറെയുണ്ട്.\nഇവിടെ സ്ഥലമില്ലാത്തതിനാല് കോട്ടൂരിലുള്ള മറ്റൊരു ഫാമിലാണ് അവ. നേരത്തെ ഗോശാല പ്രവര്‍ത്തിച്ചിരുന്ന സ്ഥലത്ത് സ്ഥലപരിമിതിമൂലമാണ് അമിക്കസ് ക്യൂറിയായിരുന്ന ഗോപാല് സുബ്രഹ്മണ്യം ഇടപെട്ട് നിലവിലുള്ള സ്ഥലത്തേക്ക് മാറ്റിയത്.\nകുതിരമാളികയ്ക്കു സമീപമായതിനാല് ഇവിടെനിന്ന് മാറ്റണമെന്ന് പിന്നീട് കൊട്ടാരംതന്നെ ആവശ്യപ്പെട്ടു. മാറ്റാന് നിര്‍വാഹമില്ലായെന്ന് ട്രസ്റ്റ് പറഞ്ഞതിനാല് ഒഴിപ്പിക്കാന് കേസും നല്‍കി. ഈ കേസ് നിലനില്‍ക്കുകയാണ്.\n000 daily to look after cows, suresh gopi, Suresh Gopi and G Raveendran are ready to donate cows to the temple. Suresh Kumar Rs. 7


രണ്ട് ഗ്രാമീണ ദൃശ്യങ്ങള്\nകറുത്ത പൊന്ന് കറുക്കും മുമ്പ്\nനാരങ്ങ കറുത്തു തുടങ്ങുമ്പോള്\nPosted by Joseph Antony at 12:50 AM 10 comments:\nഓട്ടത്തിനിടയില് പിടിവിട്ട് കാബേജ് തോട്ടത്തില് വീണ ജീപ്പ്, റോഡിലെത്തിക്കാനുള്ള ശ്രമം. ഇടുക്കി ജില്ലയിലെ വട്ടവടയില് നിന്ന്.\nവള്ളത്തിന്റെ ആത്മഹത്യ പോലെ. തിരുവനന്തപുരം ജില്ലയില് അമ്പൂരി ഗ്രാമത്തില് നിന്നുള്ള ദൃശ്യം.\nPosted by Joseph Antony at 10:36 PM6comments:\nLabels: അമ്പൂരി, തടാകം, ഫോട്ടോ, വട്ടവട\nതിരുവനന്തപുരം ജില്ലയില് അമ്പൂരി ഗ്രാമത്തില് നിന്ന് കഴിഞ്ഞ മെയ് മാസത്തില് പകര്‍ത്തിയ ഒരു പ്രഭാത ദൃശ്യം.\nPosted by Joseph Antony at 10:41 AM5comments:\nLabels: അമ്പൂരി, തടാകം\nPosted by Joseph Antony at 12:49 PM7comments:\nഒരു വര്‍ഷം മുമ്പ് ആ കുറിഞ്ഞിക്കാലത്ത്\nഈ നൂറ്റാണ്ടിലെ ആദ്യ നീലക്കുറിഞ്ഞി പൂക്കാലം വന്നുപോയിട്ട് ഒരു വര്‍ഷം തികയുന്നു. ഇനി 11 വര്‍ഷം കൂടി കഴിയണം, മൂന്നാറിലും പരിസരത്തും മറ്റൊരു കുറിഞ്ഞിക്കാലമെത്താന്. ഒരുവര്‍ഷം മുമ്പത്തെ ആ കുറിഞ്ഞി വസന്തം ഓര്‍ക്കാന് ഇവിടെയൊരു വീഡിയോ ക്ലിപ്പിങ്. ഇരവികുളം നാഷണല് പാര്‍ക്കിന്റെ ടൂറിസ്റ്റ് സോണില് രാജമലയുടെ മുകളില് പെട്ടമുടിയുടെ പരിസരത്തു നിന്ന് കഴിഞ്ഞ വര്‍ഷം പകര്‍ത്തിയത്.\nPosted by Joseph Antony at 12:56 PM3comments:\nLabels: നീലക്കുറിഞ്ഞി, മൂന്നാര്\nമൂന്നാര് മൂന്നു നേരങ്ങളില്\nകഴിഞ്ഞ സപ്‌തംബറില് പകര്‍ത്തിയ ദൃശ്യങ്ങളാണിവ. മൂന്നാര് വീണ്ടും വാര്‍ത്തകളില് സ്ഥാനം പിടിച്ചതാണ് ഇതിവിടെ പോസ്‌റ്റ് ചെയ്യാന് പ്രകോപനമായത്. ഈ പട്ടണത്തിന്റെ പേര് 'രവീന്ദ്രന് പട്ടയപട്ടണം' എന്നാക്കുന്നതിനെക്കുറിച്ച് സര്ക്കാര് ആലോചിക്കണം.\nPosted by Joseph Antony at 2:00 PM4comments:


വര്‍ണങ്ങളുടെ ഡാര്‍ജിലിംഗും മഞ്ഞുമലകളുടെ ഗാങ്‌ടോക്കും, സ്വപ്നം പോലൊരു യാത്ര | Darjeeling Travel| Woman Travel| Tourists Spots in Darjeeling\nApr 27, 2019, 10:16 AM IST\nഗാങ്‌ടോക്കില് നിന്നും ചെക്ക്‌പോസ്റ്റ് കടന്നു ഇത്തിരി ദൂരം കഴിഞ്ഞപ്പോഴേക്കും ഞാന് സ്വര്‍ഗ്ഗത്തിലെത്തിയോ എന്നു തോന്നിപ്പോയി. മഞ്ഞുമൂടിയ പര്‍വതങ്ങള് മാത്രമാണ് ചുറ്റും. കൈകള് തണുത്തു മരവിച്ചിട്ടും ചിത്രങ്ങള് പകര്‍ത്താന് പുറത്തേക്കു കൈയിടാന് എന്തോ യാതൊരു മടിയും തോന്നിയില്ല.\n# അനൂപ നാരായണന്\nവടക്ക് കിഴക്കന് സംസ്ഥാനങ്ങളും അവിടെത്തെ പ്രകൃതിയും ചിത്രങ്ങളിലൂടെ മനസിന് സുപരിചിതമാണ്. അതുകൊണ്ട് കുടുംബത്തോടെ ഈ അവധിക്കാലം എങ്ങോട്ടേക്ക് എന്ന ചോദ്യത്തിന് ഒട്ടും അമാന്തിക്കേണ്ടിവന്നില്ല- ഡാര്‍ജിലിങ്, സിക്കിം. സ്പൈസ് ജെറ്റിന്റെ സ്‌നേഹം കൊണ്ട് ബാഗ്‌ദോഗരക്ക് ബുക്ക് ചെയ്ത ഫ്‌ളൈറ്റ് ക്യാന്‍സല് ആയാണ് യാത്ര തുടങ്ങുന്നത് തന്നെ. മഞ്ഞു കാണാന് കൊതിക്കുന്ന വ്യത്യസ്ത പ്രായത്തിലുള്ള ഏഴു ആളുകളുടെ സന്തോഷത്തിനു വേണ്ടി, 'തുടക്കത്തില് മുടക്കം വന്നാല് പിന്നെ അങ്ങോട്ട് സുഖമായിരിക്കും' എന്നു സൗകര്യാര്‍ത്ഥം ഉണ്ടാക്കിയ ആപ്തവാക്യമാണ് യാത്രയുടെ ഇന്ധനം.\nബാംഗ്ലൂരില് നിന്നും ഗുവാഹാട്ടി എത്തിയിട്ട് പോകും വഴിയുള്ള കാമാഖ്യ ക്ഷേത്രത്തില് ഇറങ്ങാതെ എങ്ങനെ പോകും. 51 ശക്തി പീഠങ്ങളില് ഏറ്റവും ദിവ്യവും പുരാതനവുമായി കരുതുന്ന ക്ഷേത്രമാണ് ആസ്സാമിലെ തലസ്ഥാനമായ ഗുവാഹാട്ടിയിലെ നിലചാല മലനിരകളിലെ കാമാഖ്യ ദേവിയുടേത്. ദേവിയുടെ ആര്‍ത്തവമാണ് ഇവിടെ ഉത്സവമായി ആഘോഷിക്കുന്നത് എന്നാണ് വിശ്വാസം.\nഗുവാഹാട്ടിയില് നിന്നും ഗരീബ് രഥ് എക്‌സ്പ്രസ്സില് ന്യൂ ജല്‍പൈഗുരി എത്തിയപ്പോഴേക്കും സമയം പുലര്‍ച്ചെ4മണി. വെളിച്ചം വന്നു തുടങ്ങിയപ്പോള് സുമോയില് ഡാര്‍ജീലിങ് എന്ന സുഖവാസകേന്ദ്രത്തിലേക്ക് യാത്ര തുടങ്ങി. കേരളത്തെ അനുസ്മരിപ്പിക്കുന്ന പച്ചപ്പ് ചുറ്റും കാണാമായിരുന്നു. റോഡിനോട് ചേര്‍ന്നുള്ള ഒറ്റവരി റെയില് പാത പുതുമയുള്ള കാഴ്ചയാണ്. ഏകദേശം മൂന്നര മണിക്കൂര് യാത്രയ്ക്കു ഒടുവില് വെസ്റ്റ് ബംഗാളിലെ ഏറ്റവും പ്രശസ്തമായ ടൂറിസ്റ്റ് കേന്ദ്രമായ ഡാര്‍ജിലിങ്ങില് എത്തി. സമുദ്രനിരപ്പില് നിന്നും 6700 അടി ഉയരത്തില് സ്ഥിതി ചെയുന്ന ഈ സുന്ദരനഗരം, കാഞ്ചന്‍ജംഗ പര്‍വത നിരകളുടെയും തേയില തോട്ടങ്ങളുടെയും ദൃശ്യ ഭംഗികൊണ്ടും പ്രണയം തോന്നിപ്പിക്കുന്ന കാലാവസ്ഥകൊണ്ടും കേള്‍വി കേട്ടതാണ്.\nടൂറിസം കൗണ്‍സിലിന്റെ കീഴിലുള്ള ഡാര്‍ജിലിങ് ടൂറിസ്റ്റ് ലോഡ്ജിലാണ് റൂം ബുക്ക് ചെയ്തത്. കാശ് ഇത്തിരി കൂടിയാലും കണ്ണായ സ്ഥലത്താണ് ഹോട്ടല്. ഇവിടെ നിന്നും വെറും 300മീറ്റര് ദൂരത്തിലാണ് 'മഹാകാല് മന്ദിര്'. ടൂറിസ്റ്റ് കാഴ്ചകളില് ഇത് എടുത്ത് പറയാറില്ലെങ്കിലും ഇവിടെ സന്ദര്‍ശിച്ചിട്ടില്ലെങ്കില് വന് നഷ്ടം എന്നേ ഞാന് പറയുള്ളു. ദോര്‍ജെയ് റിന്‍സിങ് ലാമ (Lama Dorjey Rinzing) 1782 ല് നിര്‍മിച്ച ദോര്‍ജെ- ലിംഗ് (Dorje-Ling) എന്ന ബുദ്ധ ആശ്രമത്തിന്റെ ശേഷിപ്പായ ഈ ക്ഷേത്രം ഇന്ന് ഹൈന്ദവ ബുദ്ധ വിശ്വാസങ്ങളുടെ ശ്രേഷ്ഠമായ സമന്വയമാണ്. ഇവിടെ എടുത്ത് പറയേണ്ടത് ആ ക്ഷേത്രത്തിന്റെ ചുറ്റുപാടുമാണ്. വൈവിധ്യ നിറങ്ങളുടെ പ്രാര്‍ത്ഥന ഫ്‌ളാഗുകള്, ഭക്തിസാന്ദ്രമാകുന്ന മണി ശബ്ദങ്ങള്, കുന്തിരിക്ക പുക... എല്ലാംകൊണ്ടും ഒരു മഹാവിസ്മയമായ ഒരു ക്ഷേത്ര സമുച്ചയം. ഭക്തിയാണോ ആനന്ദമാണോ എന്താണ് തോന്നുന്ന വികാരമെന്നറിയില്ല, പക്ഷെ തിരിച്ചു പോകാന് തോന്നാത്ത വിധം മോഹിപ്പിക്കുന്ന, നമ്മെ വലിച്ചടുപ്പിക്കുന്ന എന്തോയൊന്നു ഉണ്ടവിടെ.\nഇവിടെ നിന്നും ഇറങ്ങിയാല് ഡാര്‍ജിലിങ് നഗരത്തിന്റെ കാഴ്ച കാണാന് ഒബ്‌സര്‍വേറ്ററി ഹില്ലും (Observatory hill), ഓര്‍മകള്‍ക്ക് വേണ്ടി സാധനങ്ങള് വാങ്ങിക്കാന് മാള് മാര്‍ക്കറ്റുമുണ്ട്. ഡാര്‍ജിലിംഗില് വന്നാല് ടൈഗര് ഹില്ലില് നിന്നുള്ള സൂര്യോദയം ഒഴിച്ച് കൂടാനാവാത്ത ഒന്നാണ്. മഞ്ഞുമകള്‍ക്കിടയില് നിന്നും നായകനെപോലെ സുവര്‍ണ രശ്മികള് വാരിവിതറി സൂര്യന് പുറത്ത് വരുമ്പോള്, കുന്നിന് മുകളില് തണുത്ത കാറ്റുകൊണ്ട് മരവിച്ച നമ്മുടെ ശരീരവും കൂടെ ഉണര്‍ന്നു എഴുന്നേല്‍ക്കുന്ന പോലെ തോന്നും. വാക്കുകളില് വര്‍ണിക്കാനാവാത്തൊരു അനുഭൂതി! സൂര്യോദയം കണ്ടാല് ഒരു ഗ്ലാസ് കാപ്പി ആ കുന്നിന് മുകളില് നിന്നും കുടിക്കണം. ഒരുപക്ഷെ ഇതുവരെ കഴിച്ച കാപ്പികളില് ഏറ്റവും രുചി ആ കുന്നില് മുകളിലെ ചേച്ചി തന്നത് തന്നെയാണ് തോന്നുന്നു.\nഅവിടെ നിന്നും നേരെ 15 അടി നീളമുള്ള മൈത്രേയ (Maitreya) ബുദ്ധ ശില്‍പമുള്ള ഗൂമ് ആശ്രമത്തിലേക്ക് പോയി (Ghum Monastery). അപ്പോഴേക്കും സമയം രാവിലെ ആറ് മണി. വഴിയോര കച്ചവടക്കാര് ഇതിനകം തന്നെ സജീവമായി കഴിഞ്ഞിരുന്നു. ഡാര്‍ജിലിങ് തെരുവുകള് ആറുമണിയോടെ നമ്മുടെ നാട്ടിലെ 10 മണിക്ക് തുല്യമാകും. രാവിലത്തെ കാഴ്ചകളില് അടുത്തത് പിരിയന് റെയില് പാതയുള്ള ബാറ്റേഷ്യ ലൂപ്പായിരുന്നു (Batasia Loop) . ബൈനോക്കുലറിലൂടെ പര്‍വത നിരകളുടെ സൗന്ദര്യം ആസ്വദിച്ചും ഡാര്‍ജിലിങിലെ തനത് വേഷമണിഞ്ഞു ചിത്രങ്ങള് പകര്‍ത്തിയും സമയം പോയതറിഞ്ഞേയില്ല.\nഉയരത്തില് നിന്നും നേരെ താഴ്ച, അതായിരുന്നു റോക്ക് ഗാര്‍ഡനിലേക്കുള്ള യാത്ര. പൊട്ടിപൊളിഞ്ഞ റോഡുകള് സകല ദൈവങ്ങളെയും ഓര്‍മിപ്പിച്ചു. മനുഷ്യ നിര്‍മിത പാര്‍ക്കുകളോട് വല്യ താല്പര്യം ഇല്ലാത്തതു കൊണ്ടാവാം റോക്ക് ഗാര്‍ഡന് മനസ്സില് ചേക്കേറിയില്ല. തിരിച്ചു വരും വഴി ടെന്‍സിങ് റോക്ക് കണ്ടപ്പോള് കൗതുകം തോന്നി. 50 രൂപ കൊടുത്ത് ടെന്‍സിങ് നോര്‍വേ പരിശീലനം നടത്തിയെന്നു പറയപ്പെടുന്ന ആ മല കയറിയപ്പോള് എന്തന്നില്ലാത്ത ആനന്ദം.\nഇവിടെ നിന്നും പ്രചോദനം ഉള്‍ക്കൊണ്ട് മലകയറ്റത്തെ കുറിച്ച് കൂടുതല് അറിയാന് നേരെ മൗണ്ടൈനീറിങ് ഇന്സ്റ്റിറ്റിയൂട്ടിലേക് വെച്ചുപിടിച്ചു. ടെന്‍സിങ് നോര്‍വേ മൗണ്ട് എവറസ്റ്റ് കീഴടക്കി എന്ന് വളരെ ലാഘവത്തോടെ പറയാറുള്ള നമ്മുടെ ഓരോത്തരുടേയും കണ്ണുതുറപ്പിക്കുന്ന അറിവുകളാണ് അവിടെ കാത്തിരുന്നത്. കഠിനപ്രയത്‌നം, അറിവ്, ആത്മ വിശ്വാസം, സ്ഥിരോത്സാഹം, തോല്‍ക്കാന് അനുവദിക്കാത്ത മനസ് ഇവയുടെ അപൂര്‍വ മിശ്രണം കൊണ്ട് നേടിയെടുത്തതാണ് ഓരോ തിളക്കമാര്‍ന്ന വിജയങ്ങളും. നിസാരങ്ങളായ പ്രതിബന്ധങ്ങളില് തളരുന്ന, മനസ് തകരുന്ന നമുക്ക് ഉത്തേജനം നല്‍കാന് അവിടുത്തെ ഓരോ വിജയ കഥകള്‍ക്കും സാധിക്കും.\nഇനിയാണ് ഡാര്‍ജിലിങ്ങിന്റെ അഭിമാനമായ പറയുന്ന യുനെസ്‌കോ അംഗീകരിച്ച പൈതൃക ട്രെയിന് യാത്ര. ഡാര്‍ജിലിംഗില് തുടങ്ങി ബാറ്റേഷ്യ ലൂപ്പ് വഴി ഡാര്‍ജിലിംഗില് അവസാനിക്കുന്ന യാത്രയാണ് ഞങ്ങള് ബുക്ക് ചെയ്തത്. 1879-81 കാലഘട്ടത്തില് നിര്‍മിച്ച ഈ ട്രെയിന് സര്‍വീസ് 1991 ലാണ് യുനെസ്‌കോ പട്ടികയില് ഇടം പിടിച്ചത്. റോഡിലൂടെ വളരെ സാധാരണക്കാരനെ പോലെ പോകുന്ന ട്രെയിനിനു വഴി മാറികൊടുക്കുന്ന വഴിയാത്രക്കാരും വണ്ടിക്കാരും രസകരമായ കാഴ്ചയായിരുന്നു.\nപിറ്റേന്ന് രാവിലെ ഗാങ്‌ടോക്ക് കാണാനുള്ള യാത്ര തുടങ്ങി. ഏകദേശം നാലര മണിക്കൂര് നീളുന്ന യാത്രയില് കാത്തിരുന്നത് ദൃശ്യവിരുന്ന് തന്നെയാണ്. മലകളും കുന്നുകളോടൊപ്പം ടീസ്റ്റ നദിയും കൂടി വന്നപ്പോള് കാഴ്ചകള് അതിമനോഹരമായി മാറി. ഡാര്‍ജിലിംഗില് നിന്നും വ്യത്യസ്തമായി, ഗാങ്‌ടോക്ക് പ്രശാന്തസുന്ദരമാണ്, തിരക്കും പൊതുവേ കുറവ്.\nഗാങ്‌ടോക്കില് ഞങ്ങളെ കാത്തിരുന്ന കാഴ്ചകളില് പ്രധാനമായതു ദലൈലാമ തറക്കല്ലിട്ട ഇന്‍സ്റ്റിറ്റ്യൂട്ട് ഓഫ് ടിബെറ്റോളജി, 1909ല് നിര്‍മിച്ച എന്‍ചെയ് ആശ്രമം ( Enchey Monastery), മനോഹരമായ പര്‍വത കാഴ്ചകള് തരുന്ന ഗണേഷ് ടോക്, താഷി വ്യൂ പോയിന്റ്, റോഡിനോട് ചേര്‍ന്ന് വീഴുന്ന ഭക്തങ് വെള്ളച്ചാട്ടം അങ്ങനെ പോകുന്നു. പക്ഷേ ഗാങ്‌ടോക്കില് വന്നത് മഞ്ഞു കാണാന് വേണ്ടി മാത്രമായിരുന്നു. നാഥുല പാസ്സ് അടഞ്ഞു കിടക്കുകയാണെന്ന് കേട്ടപ്പോള് സങ്കടം തോന്നി. എന്നാല് ഗാങ്‌ടോക്കില് നിന്നും ചെക്ക്‌പോസ്റ്റ് കടന്നു ഇത്തിരി ദൂരം കഴിഞ്ഞപ്പോഴേക്കും ഞാന് സ്വര്‍ഗ്ഗത്തിലെത്തിയോ എന്നു തോന്നിപ്പോയി. മഞ്ഞുമൂടിയ പര്‍വതങ്ങള് മാത്രമാണ് ചുറ്റും. കൈകള് തണുത്തു മരവിച്ചിട്ടും ചിത്രങ്ങള് പകര്‍ത്താന് പുറത്തേക്കു കൈയിടാന് എന്തോ യാതൊരു മടിയും തോന്നിയില്ല. ഇതുപോലെ ഒരവസരം ഇനി എപ്പോഴാണ് എന്നറിയില്ല എന്നു മനസ്സ് മന്ത്രിച്ചു. എവിടേക്ക് നോക്കി വെറുതെ ഫോണ് ക്ലിക്ക് ചെയ്താലും മനോഹരങ്ങളായ പടങ്ങള്.\nപോകും വഴി ഒരു കടയില് നിര്‍ത്തി ഞങ്ങള് നല്ല ചായയും മാഗി നൂഡില്‍സും കൊതിമാറുവോളം കഴിച്ചു. അമ്മയെ തണുപ്പ് ബാധിക്കാതിരിക്കാന് ഷോള് ഒക്കെ കഴുത്തില് ചുറ്റി കെട്ടിക്കൊടുക്കുമ്പോള് എന്തോ വല്ലാത്തൊരു അഭിമാനം തോന്നി. അമ്മയെയും അച്ഛനെയും നോക്കാന് പറ്റുന്ന വിധം ഞാന് വളര്‍ന്നു എന്ന അഭിമാനം. യാക്കുകള് നിറഞ്ഞു നില്‍ക്കുന്ന സോഗമോ തടാകമാണ് ( Tsogmo Lake) ഇവിടെ ഏറ്റവും പ്രശസ്തം. സമുദ്ര നിരപ്പില് നിന്നും 12000 അടി മുകളിലാണ് ഈ തടാകം. അവിടെ നിന്നും കുറച്ചു കൂടി മുന്നിലേക് പോകുമ്പോള് മരവിച്ചു കിടക്കുന്ന ചങ്കു തടാകവും (Changu Lake) കാണാം. വണ്ടി ഒതുക്കിയിട്ട് ഞങ്ങള് മഞ്ഞില് കളിക്കാന് തുടങ്ങി. ചേച്ചിയും ചേട്ടനും മക്കളും എല്ലാവരും മനസ്സ് നിറഞ്ഞു ആഘോഷിച്ചു.അച്ഛനും അമ്മയുമാണ് ഞങ്ങളുടെ കൂട്ടത്തില് ഏറ്റവും ചെറുപ്പം എന്നെനിക്കു തോന്നിപോയി. ഇതുപോലെയുള്ള നിമിഷങ്ങള് ജീവിതത്തില് വളരെ കുറച്ചേ ലഭിക്കൂയെന്നു ഉറപ്പാണ്. അത്‌കൊണ്ട് ഓരോ നിമിഷവും ഞങ്ങള് തകര്‍ത്ത് ആഘോഷിച്ചു.\nമൂടല് മഞ്ഞു മുന്‍പില് വഴി കാണാത്ത വിധമാക്കിയെങ്കിലും ഡ്രൈവര് ചേട്ടന് ഏതോ മാന്ത്രിക വിദ്യ പോലെ വണ്ടി ഓടിച്ചു കൊണ്ടേയിരുന്നു. ബാബ മന്ദിറില് പട്ടാളക്കാരന് തന്ന പ്രസാദവും, അവിടെ നിന്നും കിട്ടിയ സര്‍ട്ടിഫിക്കറ്റും ഹൃദയത്തോട് ചേര്‍ത്ത് പിടിച്ചാണ് മടങ്ങുന്നത്. തിരിച്ചു വരുമ്പോള് വണ്ടിയില് ഞങ്ങള് ഇടം കൊടുത്ത സിക്കിം ചേച്ചിയും മോളും പഠിപ്പിച്ച പ്രശസ്ത നേപ്പാളി ഗാനം 'കൂട്ടൂലെ കൂട്ടു.... ' കാതില് ഇപ്പോളും മൂളുന്നുണ്ട്.\nചില യാത്രകള് സ്വപ്നം പോലെയാണ്, യാഥാര്‍ത്ഥമായാലും വിശ്വാസം വരില്ല. എന്തോ, ഗാങ്‌ടോക്കിലെ മഞ്ഞുപര്‍വ്വതങ്ങളെ കണ്ട ഈ യാത്ര എനിക്ക് അതുപോലെയാണ്, സ്വപ്‌നം പോലെ മനോഹരം!\nContent Highlights: Darjeeling Travel, Woman Travel, Tourists Spots in Darjeeling\nTourists Spots in Darjeeling


(ടാബർനാകിൾസ് ഉത്സവം എന്ന താളിൽ നിന്നും തിരിച്ചുവിട്ടതു പ്രകാരം)\nരണ്ടു പ്രധാന ചടങ്ങുകൾ ഉൾപ്പെട്ടതാണ് സുക്കോത്ത് ഉത്സവം. സുക്കാ എന്ന പേരിൽ അറിയപ്പെടുന്ന കുടിലിൽ പാർക്കുക എന്നതാണ് ഇതിന്റെ ആദ്യത്തെ ചടങ്ങ്. ഇതിനായി വീട്ടുമുറ്റത്ത് കുടിലുകൾ നിർമ്മിക്കുന്നു. മൂന്നു ഭിത്തികൾ ഉള്ള ഈ കുടിലിന് മേൽക്കൂര ഉണ്ടായിരിക്കുകയില്ല, വയ്ക്കോൽ കൊണ്ടോ ഇലകൾ കൊണ്ടോ മുകൾഭാഗം മൂടിയിരിക്കും. ഉത്സവനാളുകളിൽ ഈ കുടിലിനുള്ളിലാണ് ആഹാരം പാകം ചെയ്തു കഴിക്കുന്നത്. ഉഷ്ണമേഖലയിൽ യഹൂദർ ഈ കുടിലിനുള്ളിൽ തന്നെ അന്തിയുറങ്ങുകയും ചെയ്യാറുണ്ട്. കുടിലിൽ പാർക്കുന്നതിന്റെ പ്രാധാന്യം ലേവിയർ 23:42, 43-ൽ ഇങ്ങനെ രേഖപ്പെടുത്തിയിരിക്കുന്നു- ഏഴു ദിവസം നിങ്ങൾ കൂടാരങ്ങളിൽ പാർക്കണം.... ഈജിപ്തു ദേശത്തുനിന്ന് ഇസ്രായേൽ ജനതയെ കൊണ്ടുപോന്നപ്പോൾ, ഞാൻ, അവരെ കൂടാരങ്ങളിൽ പാർപ്പിച്ചിരുന്നു എന്ന് നിങ്ങളുടെ സന്തതി പരമ്പരകൾ ഗ്രഹിക്കാൻ വേണ്ടിയാണ് ഇത്. ഭൗതികസുഖങ്ങളുടെ നശ്വരതയെക്കുറിച്ച് മനുഷ്യനെ ബോധവാനാക്കുവാൻ വേണ്ടിയാണ് കുടിലുകളിൽ പാർക്കണം എന്ന നിർദ്ദേശം നൽകിയിരിക്കുന്നത് എന്ന് മതപണ്ഡിതന്മാർ ഈ ആചാരത്തെ വ്യാഖ്യാനിക്കുന്നു. ബൈബിളിലെ കഥാപാത്രങ്ങൾ സുക്കോത്ത് നാളുകളിൽ കുടിലുകൾ സന്ദർശിക്കുമെന്നൊരു വിശ്വാസം നിലവിലുണ്ട്. തന്മൂലം ഇവരെ പ്രീതിപ്പെടുത്തുവാനെന്ന സങ്കല്പത്തിൽ സ്വാഗതഗീതങ്ങൾ ആലപിക്കുക പതിവാണ്. ചെറുനാരകം, അരളി, കൊളുന്ത് എന്നീ ചെടികളുടെ ചെറുചില്ലകളും കുരുന്നു പനയോലയും ഉപയോഗിച്ചുള്ളതാണ് സുക്കോത്ത് ഉത്സവത്തിന്റെ രണ്ടാമത്തെ പ്രധാനചടങ്ങ്. ആരാധനായോഗങ്ങളിൽ ഇവ മുകളിലേക്കും താഴേയ്ക്കും നാല് ദിശകളിലേക്കും വീശുന്നു. ദുഷ്ടശക്തികളെ അകറ്റി ദൈവത്തിന്റെ സർവാധിപത്യം ഉറപ്പാക്കുവാനാകും എന്ന വിശ്വാസമനുസരിച്ചാണ് ഈ അനുഷ്ഠാനം നിർവഹിക്കുന്നത്. നല്ല വിളവ് കൊയ്തെടുക്കാൻ സാധിക്കുന്നതിന്റെ നാന്ദി സൂചകമായാണ് ഈ ചടങ്ങ് നടത്തുന്നത് എന്നും ചിലർ അഭിപ്രായപ്പെടുന്നു.\n"https://ml.wikipedia.org/w/index.php?title=സുക്കോത്ത്&oldid=2286488" എന്ന താളിൽനിന്ന് ശേഖരിച്ചത്


കടുത്ത ക്ഷാമത്തിലും റബർ വില ഉയർന്നില്ല | Malayalam News\nകടുത്ത ക്ഷാമത്തിലും റബർ വില ഉയർന്നില്ല\nസംസ്ഥാനത്ത് റബർ ഷീറ്റിന് രൂക്ഷമായ ക്ഷാമം നേരിട്ടെങ്കിലും നിരക്ക് വർധിപ്പിക്കാൻ ടയർ കമ്പനികൾ തയ്യാറായില്ല. കാർഷിക മേഖലകളിൽ റബർ സ്‌റ്റോക്ക് ചുരുങ്ങിയതിനാൽ വില ഉയരുമെന്ന കണക്ക് കൂട്ടലിലായിരുന്നു ഉൽപാദകർ. എന്നാൽ ടയർ വ്യവസായികൾ ഉൽപാദകരെ നിരാശപ്പെടുത്തി ആർ. എസ്. എസ് നാലാം ഗ്രേഡ് ഷീറ്റ് 12,800 ൽ പിടിച്ചു നിർത്തി. അഞ്ചാം ഗ്രേഡ് റബർ 12,400 രൂപയായി.\nനാളികേരോൽപന്നങ്ങൾക്ക് തിരിച്ചുവരവ് സാധ്യമായില്ല. വെളിച്ചെണ്ണക്ക് പ്രദേശിക ഡിമാന്റ് ഉയരാഞ്ഞത് വിപണിയെ ബാധിച്ചു. ഒരു വശത്ത് വൻകിട മില്ലുകാർ എണ്ണ റീലിസിങിന് ഉത്സാഹിച്ചു. തമിഴ്‌നാട്ടിലെ കൊപ്രയാട്ട് വ്യവസായികൾ വെളിച്ചെണ്ണ വില ഉയർത്താൻ നീക്കം നടത്തിയെങ്കിലും അവരുടെ പ്രതീക്ഷയ്ക്ക് ഒത്ത് വിപണി ചലിച്ചില്ല. കഴിഞ്ഞ മാസം കാങ്കയത്ത് കൊപ്ര വില 10,000 ൽ നിന്ന് ഇടിഞ്ഞ അവസരത്തിൽ തന്നെ വിപണി പ്രതിസന്ധിയിൽ അകപ്പെടുമെന്ന കാര്യം വ്യക്തമാക്കിയിരുന്നു. കാങ്കയത്ത് കൊപ്ര വില ശനിയാഴ്ച 9500 രൂപയാണ്. കൊപ്ര സംഭരണ രംഗത്ത് വ്യവസായികൾ തിരിച്ചെത്തിയാൽ നാളികേരോൽപന്നങ്ങൾക്ക് കരുത്ത് വീണ്ടെടുക്കാനാവും. കൊച്ചിയിൽ വെളിച്ചെണ്ണ 14,000 രൂപയിലും കൊപ്ര 9945 രൂപയിലുമാണ്.\nആഭ്യന്തര വിദേശ വ്യാപാരികൾ ഏലക്കയിൽ താൽപര്യം കാണിച്ചു. ലേല കേന്ദ്രങ്ങളിൽ ഏലത്തിന് ഡിമാന്റ് വർധിച്ചു. കൃഷിനാശം മൂലം ഉൽപാദനം വൻതോതിൽ കുറയുമെന്നാണ് കാർഷിക മേഖലകളിൽ നിന്നുള്ള സൂചന. അതുകൊണ്ട് തന്നെ വില ഉയർത്തി വാങ്ങലുകാർ ഏലക്ക ശേഖരിച്ചു. ഏലത്തിന് ക്ഷാമം നേരിടുമെന്ന ആശങ്കയും വാങ്ങലുകാരിലുണ്ട്. പിന്നിട്ടവാരം മികച്ചയിനം ഏലക്ക വില കിലോ 1457 രൂപ വരെ ഉയർന്നു.\nആഭ്യന്തര ആവശ്യം കുറഞ്ഞത് ചുക്ക് വിലയെ ബാധിച്ചു. കൊച്ചി മാർക്കറ്റിൽ ചരക്ക് വരവ് കുറവാണെങ്കിലും ഡിമാന്റ് മങ്ങിയത് വിലക്കയറ്റത്തിന് തടസ്സമായി. വിവിധയിനം ചുക്ക് 17,000 18,000 രൂപയിൽ വ്യാപാരം നടന്നു.\nകുരുമുളക് വില വീണ്ടും കുറഞ്ഞു. അന്തർസംസ്ഥാന വ്യാപാരികൾ രംഗത്തുണ്ടങ്കിലും വൻ ഓർഡറുകൾക്ക് അവർ തയ്യാറായില്ല. വിദേശ അന്വേഷണങ്ങൾ നിലച്ചതിനാൽ കയറ്റുമതിക്കാർ രംഗത്തില്ല. ആഗോള വിപണിയിൽ മലബാർ വില ടണ്ണിന് 5400 ഡോളറാണ്. വിയറ്റ്‌നാമും ബ്രസീലും കുരുമുളക് താഴ്ന്ന വിലയ്ക്ക് ഉൽപന്നം രാജ്യാന്തര മാർക്കറ്റിൽ വാഗ്ദാനം ചെയ്തു. കൊച്ചിയിൽ ഗാർബിൾഡ് കുരുമുളക് വില 39,100 രൂപ.\nകേരളത്തിൽ സ്വർണ വില വീണ്ടും ഉയർന്നു. 22,760 രൂപയിൽ വിൽപനയാരംഭിച്ച പവൻ 23,000 രൂപയിലെ പ്രതിരോധം തകർത്ത് ശനിയാഴ്ച 23,280 ലാണ്. ലണ്ടനിൽ സ്വർണ വില ട്രോയ് ഔൺസിന് 1192 ഡോളറിൽ നിന്ന് 1202 ലേയ്ക്ക് മുന്നേറി.


Kerala State Election 2016 | P Prasad - Haripad - Kerala Assembly Election 2016\nപി. പ്രസാദ് – ഹരിപ്പാട്\nസിപിഐ സംസ്ഥാന എക്‌സിക്യൂട്ടീവ് അംഗം. എഐഎസ്എഫിലൂടെ പൊതു പ്രവര്‍ത്തനം ആരംഭിച്ചു. നൂറനാട് സിബിഎം ഹൈസ്‌കൂളില് പഠിക്കുമ്പോള് എഐഎസ്എഫ് താലൂക്ക് പ്രസിഡന്റായി. പന്തളം എന്‍എസ്എസ് കോളജിലെ എഐഎസ്എഫ് യൂണിറ്റ് സെക്രട്ടറിയായും പ്രവര്‍ത്തിച്ചു. എഐഎസ്എഫ് സംസ്ഥാന പ്രസിഡന്റ്, എഐവൈഎഫ് സംസ്ഥാന എക്‌സിക്യൂട്ടീവ് അംഗം, സിപിഐ പത്തനംതിട്ട ജില്ലാ സെക്രട്ടറി, അഖിലേന്ത്യാ ആദിവാസി മഹാസഭ ദേശിയ എക്‌സിക്യൂട്ടീവ് അംഗം, കേരള സര്‍വകലാശാല സെനറ്റ് അംഗം എന്നീ നിലകളിലും പ്രവര്‍ത്തിച്ചു. എല്‍ഡിഎഫ് മന്ത്രിസഭയില് വനം വകുപ്പ് മന്ത്രിയുടെ അഡീഷണല് പ്രൈവറ്റ് സെക്രട്ടറിയും ജനയുഗം തിരുവനന്തപുരം യൂണിറ്റ് മാനേജരും ആയിരുന്നു. ആറന്മുള വിമാനത്താവള പദ്ധതിക്കെതിരെ നടന്ന സമരത്തിന് ആരംഭം കുറിച്ചത് സിപിഐ പത്തനംതിട്ട ജില്ലാ സെക്രട്ടറിയായിരുന്ന പി പ്രസാദിന്റെ നേതൃത്വത്തിലായിരുന്നു. പ്ലാച്ചിമടയില് നടന്ന സമരത്തിലും നേതൃത്വപരമായ പങ്ക് വഹിച്ചു. നര്‍മ്മദ ബച്ചാവോ ആന്തോളന് സമരത്തില് മേധാപട്കര്‍ക്കൊപ്പം മാസങ്ങളോളം വിവിധ സംസ്ഥാനങ്ങളില് സമരങ്ങളില് പങ്കെടുത്തു. ആലപ്പുഴ ജില്ലയിലെ ആറാട്ടുപുഴ, തൃക്കുന്നപ്പുഴ തീരപ്രദേശത്തെ കരിമണല് ഖനന വിരുദ്ധ സമരത്തിന് പരിസ്ഥിതി പ്രവര്‍ത്തകരെ പങ്കെടുപ്പിച്ച് പുതിയ മുഖം നല്‍കി. സിപിഐ സംസ്ഥാന പരിസ്ഥിതി സബ് കമ്മിറ്റി കണ്‍വീനറായി പ്രവര്‍ത്തിക്കുന്നു. നിരവധി വിദ്യാര്‍ഥി യുവജന സമരങ്ങളെ മുന്നില്‍നിന്ന് നയിച്ച പി പ്രസാദ് ഒട്ടേറെ തവണ മൃഗീയമായ പൊലീസ് മര്‍ദനത്തിന് ഇരയായി. 34 ദിവസത്തോളം ജയില്‍വാസവും അനുഭവിച്ചു. പാലമേല് പഞ്ചായത്തില് നൂറനാട് മറ്റപ്പള്ളിയില് ജി പരമേശ്വരന്‍നായരുടെയും ഗോമതിയമ്മയുടേയും മകനാണ്. അച്ഛന് പരമേശ്വരന്‍നായര് എഐടിയുസി നേതാവും സിപിഐ ആലപ്പുഴ ജില്ലാ കൗണ്‍സില് അംഗവുമായിരുന്നു.ലൈനയാണ് ഭാര്യ. ഭഗത്, അരുണ അല്‍മിത്ര എന്നിവര് മക്കളാണ്.\nമേടചൂടും തോറ്റു; പി പ്രസാദിന്റെ സ്വീകാര്യതയ്ക്ക് മുമ്പില്\nഹരിപ്പാട്: കത്തിക്കാളുന്ന മേടച്ചൂടും ഒടുവില് തോറ്റുപിന്‍മാറി; പി പ്രസാദ് എന്ന ജനനായകന്റെ സ്വീകാര്യതയ്ക്ക് മുന്നില്. ലാളിത്യവും വിനയവും വിപ്ലവ വീര്യവും മുഖമുദ്രയാക്കിയ പി പ്രസാദിന് ഓരോ ദിവസം കഴിയുംതോറും ജനപിന്തുണയേറുകയാണ്. അഴിമതിയില്ലാത്ത പരിസ്ഥിതിയെ സ്‌നേഹിക്കുന്ന ഈ സാധാരണക്കാരനെ ക്ഷേത്രനഗരം നെഞ്ചിലേറ്റി കഴിഞ്ഞു. [..]\nപി പ്രസാദിന്റെ മണ്ഡല സ്വീകരണ പര്യടനത്തിന് ഉജ്ജ്വല തുടക്കം\nഹരിപ്പാട്: അലകടലിനെ സാക്ഷിനിര്‍ത്തി എല് ഡി എഫ് സ്ഥാനാര്‍ത്ഥി പി പ്രസാദിന്റെ മണ്ഡല പര്യടനത്തിന് ആവേശകരമായ തുടക്കം. വെയില്‍വീണ കരയുടെയും തിരയടങ്ങിയ കടലിന്റെയും അഭിമുഖമായി വോട്ടഭ്യര്‍ത്ഥിച്ചുകൊണ്ടുള്ള സ്ഥാനാര്‍ത്ഥിയുടെ ഹ്രസ്വ പ്രസംഗം കേട്ടു നിന്നവരുടെ നെഞ്ചിലേക്കാണ് പതിച്ചത്. ഇന്നലെ രാവിലെ 9ന് ആറാട്ടുപുഴ [..]


emalayalee.com - ഫൊക്കാനയുടെ സ്‌നേഹ വീട് കാരുണ്യപദ്ധതിയുടെ പ്രവര്‍ത്തനം വളരെ വേഗത്തില് മുന്നേറുന്നു.\nഫൊക്കാനയുടെ സ്‌നേഹ വീട് കാരുണ്യപദ്ധതിയുടെ പ്രവര്‍ത്തനം വളരെ വേഗത്തില് മുന്നേറുന്നു.\nഫൊക്കാനയുടെ ആലപ്പുഴ നടന്ന കേരളാ കണ്‍വന്‍ഷനില് പ്രഖ്യാപിച്ച പദ്ധതിയാണ് സ്‌നേഹ വീട് കാരുണ്യപദ്ധതി. തുടക്കത്തില് കേരളത്തിലെ എല്ലാ ജില്ലയ്ക്കും ഒരു വീട് നല്‍കുകയും തുടര്‍ന്ന്‌നേ താലൂക്ക്, പഞ്ചായത്തു സ്ഥലങ്ങളിലേക്കും വ്യാപിപ്പിക്കുക എന്നതായിരുന്നു പദ്ധതിയുടെ ലക്ഷ്യം. രണ്ടു മാസം പിന്നിട്ടു കഴിഞ്ഞപ്പോള്‍തന്നെ രണ്ടു ജില്ലകളില് വീടുകള് പണിത് താക്കോല്‍ദാനം നിര്‍വഹിക്കുകയും ബാക്കിയുള്ള ജില്ലകളില് വിടുപണികള് നല്ലരീതിയില് പുരോഗമിക്കുകയും ചെയ്യുന്നു. ഈ വര്‍ഷം തന്നെ എല്ലാ ജില്ലകളിലുമുള്ള വീട്പണികളുടെ പ്രവര്‍ത്തനം പൂര്‍ത്തിയാക്കി താലൂക്ക് തലത്തിലേക്ക് കടക്കുക എന്നതാണ് ഫൊക്കാനയുടെ ലക്ഷ്യമെന്ന് സ്‌നേഹ വീട് കാരുണ്യപദ്ധതിയുടെ കോര്‍ഡിനേറ്ററുംഎക്‌സികുട്ടിവ് വൈസ് പ്രസിഡന്റ്മായ ജോയ് ഇട്ടന് അഭിപ്രായപ്പെട്ടു.\nമനുഷ്യന് സഹജീവിയോട് കാരുണ്യം വേണം.അവന്റെ ജീവല് പ്രശ്‌നങ്ങളെ കുറിച്ച് അറിവുണ്ടാകണം, അവന്റെ കുറവുകളെ നികത്തുവാന് നമുക്ക് സാധിക്കണം.അടുത്ത അഞ്ച് വര്‍ഷത്തിനുള്ളില് ഭവനരഹിതര്‍ക്കു നൂറു വീടെങ്കിലും നിര്‍മ്മിച്ച് നല്‍കുവാനും അവരെ കേരളത്തിന്റെ സാമൂഹിക പ്രക്രിയകളില് മാന്യമായി ഭാഗഭാക്കാകുന്നതിനുള്ള സംവിധാനവും ഒരുക്കുക എന്ന ഉദ്ദേശത്തോടെയാണ് ഫൊക്കാനാ ഈ പദ്ധതിക്ക് തുടക്കമിട്ടത്. കേരളാ സര്‍ക്കാരുമായി സഹകരിച്ചാണ് ഫൊക്കാന ഈ പദ്ധിതിയുമായി മുന്നോട്ട് പോകുന്നതെന്ന് പ്രസിഡന്റ് തമ്പി ചാക്കോ പറഞ്ഞു.\nഒരു സമ്പൂര്‍ണ പാര്‍പ്പിട സുരക്ഷ പദ്ധതിക്ക് ഫൊക്കാന തുടക്കമിടുമ്പോള് അത് സമൂഹത്തിലെ ഏറ്റവും താഴേക്കിടയിലുള്ളവര്‍ക്കു എത്തണം. സമൂഹത്തിലെ വിധവകള്, അഗതികള് എന്നിവര്‍ക്കാണ് മുന്‍ഗണന നല്‍കിയിട്ടുള്ളത്. ഗുണഭോക്താക്കളെ തെരഞ്ഞെടുക്കാനും സൂക്ഷ്മപരിശോധന നടത്താനുമുള്ള മുന്‍ഗണനാക്രമം ശാസ്ത്രീയ മാനദണ്ഡങ്ങളുടെ അടിസ്ഥാനത്തില് നടത്താനും ഫൊക്കാനക്ക് കഴിയുന്നുണ്ട്. ഫൊക്കാന പ്രവര്‍ത്തകര്‍ക്ക് നേരിട്ട് അറിയാവുന്ന ഭവന രഹിതരെയും ഈ പദ്ധതിയില് ഉള്‍പ്പെടുത്തുവാന് കഴിയുന്നുണ്ട്ന്ന് സെക്രട്ടറി ഫിലിപ്പോസ് ഫിലിപ്പ് അഭിപ്രായപ്പെട്ടു.\nഫൊക്കാനയുടെ സ്‌നേഹ വീട് കാരുണ്യപദ്ധതിയിലേക്ക് ഏവരുടെയും സഹായ സഹകരണങ്ങള് ആവിശ്യമാണ്. ചെറിയ തുകകള് ആണെങ്കില് പോലും സംഭാവന ചെയ്യാവുന്നതാണ്. ഒരു വീട് സ്‌പോണ്‍സര് ചെയ്യുന്നവര്‍ക്ക് അങ്ങേനെയും ചെയ്യാവുന്നതാണ്. ഇതു അമേരിക്കന് മലയാളികളുടെ ഒരു പദ്ധതി ആയാണ് ഫൊക്കാന ഏറ്റെടുത്തിരിക്കുന്നത്. ഈ പദ്ധതിയുമായി സഹകരിച്ചു എല്ലാ അമേരിക്കന് മലയാളികളും ഫൊക്കാനയുടെ സ്‌നേഹ വീട് കാരുണ്യപദ്ധതിയുടെ ഭാഗമാകണമെന്ന് തമ്പി ചാക്കോ പ്രസിഡന്റ്, ഫിലിപ്പോസ് ഫിലിപ്പ്ജനറല് സെക്രട്ടറി; ഷാജി വര്‍ഗീസ് ട്രഷറര്‍ജോയ് ഇട്ടന് എക്‌സി. വൈസ് പ്രസിഡന്റ്;ട്രസ്റ്റി ബോര്‍ഡ്‌ചെയര്‍മാന് ജോര്‍ജി വര്‍ഗീസ്; ഫൗണ്ടേഷന് ചെയര്‍മാന് പോള് കറുകപ്പള്ളില്, വിമന്‍സ് ഫോറം ചെയര് ലീലാ മാരേട്ട്; ജോസ് കാനാട്ട്‌വൈസ് പ്രസിഡന്റ്; കണ്‍വന്‍ഷന് ചെയര്‍മാന് മാധവന് നായര്, ഡോ. മാത്യു വര്‍ഗീസ്അസോ. സെക്രട്ടറി; ഏബ്രഹാം വര്‍ഗീസ്അഡീഷണല് അസോ. സെക്രട്ടറി;ഏബ്രഹാം കളത്തില് അസോ. ട്രഷറര്; സണ്ണി മറ്റമനഅഡീ. അസോ. ട്രഷറര് എന്നിവര് അപേക്ഷിച്ചു.


‘സിനിമയില് ആരാധനാ യുദ്ധം; താരങ്ങള് ഇടപെടണം’; ബി.ഉണ്ണികൃഷ്ണന് – Chandrika Daily\nBy chandrika Sunday November 5, 2017 15:45 pm\n‘സിനിമയില് ആരാധനാ യുദ്ധം; താരങ്ങള് ഇടപെടണം’; ബി.ഉണ്ണികൃഷ്ണന്\nമലയാള സിനിമയില് ആരാധകര് തമ്മിലുള്ള യുദ്ധമാണ് നിലനില്‍ക്കുന്നതെന്ന് സംവിധായകന് ബി.ഉണ്ണികൃഷ്ണന്. പുതിയ ചിത്രമായ വില്ലനെക്കുറിച്ച് സംസാരിക്കുകയായിരുന്നു അദ്ദേഹം. മലയാള സിനിമയില് ആരാധകര് തമ്മിലുള്ള യുദ്ധാന്തരീക്ഷമാണുള്ളത്. ഇക്കാര്യത്തില് സൂപ്പര്‍താരങ്ങള്…\nമലയാള സിനിമയില് ആരാധകര് തമ്മിലുള്ള യുദ്ധമാണ് നിലനില്‍ക്കുന്നതെന്ന് സംവിധായകന് ബി.ഉണ്ണികൃഷ്ണന്. പുതിയ ചിത്രമായ വില്ലനെക്കുറിച്ച് സംസാരിക്കുകയായിരുന്നു അദ്ദേഹം.\nമലയാള സിനിമയില് ആരാധകര് തമ്മിലുള്ള യുദ്ധാന്തരീക്ഷമാണുള്ളത്. ഇക്കാര്യത്തില് സൂപ്പര്‍താരങ്ങള് ഇടപെടണം. കോടികളുടെ കലക്ഷന്‍വെച്ച് ഞാനോ നീയോയെന്ന നിലയിലാണ് മലയാളസിനിമയിലെ കാര്യങ്ങളുടെ പോക്ക്. ഇവിടെ ആരാധകര് തമ്മിലുള്ള യുദ്ധാന്തരീരക്ഷമാണുള്ളത്. ഇതിനൊപ്പം നില്‍ക്കില്ല. നല്ല സിനിമകളുടെ അളവുകോലിതല്ലെന്ന് മമ്മുട്ടിയും മോഹന്‍ലാലും ദിലീപും പൃഥ്വിയും ആരാധകരോട് പറയണമെന്നും അദ്ദേഹം കൂട്ടിച്ചേര്‍ത്തു.\nഅതേസമയം, വില്ലനെ വേണ്ട രീതിയിയില് പരിഗണിച്ചില്ലെന്നും ഉണ്ണികൃഷ്ണന് പറഞ്ഞു. വില്ലന്റെ സംവിധായകന് മറ്റു പലരുമായിരുന്നെങ്കില് ക്ലാസിക്കെന്ന് പറയുമായിരുന്നുവെന്നും ഉണ്ണികൃഷ്ണന് പറഞ്ഞു.\nCategories: More, Views Tags: ACTRESS ATTACK, Actress attack.Actor Dileep, actress manju warrier, b. unnikrishnan


Fri May 27 2022 17:18:19 GMT+0530 (India Standard Time)\nഅക്ഷയ് സിങ്, പവന് ഗുപ്ത, വിനയ് സിങ്, മുകേഷ് സിങ് എന്നിവരെയാണ് തൂക്കിലേറ്റുക. രാവിലെ ഏഴുമണിയോടെയാണ് വധശിക്ഷ നടപ്പാക്കുക.\nBY SRF7 Jan 2020 11:47 AM GMT\nSRF7 Jan 2020 11:47 AM GMT\nന്യൂഡല്‍ഹി: നിര്‍ഭയ കേസില് നാല് പ്രതികള്‍ക്കും മരണ വാറണ്ട്. വധശിക്ഷ ഈ മാസം 22ന് നടപ്പാക്കും. അക്ഷയ് സിങ്, പവന് ഗുപ്ത, വിനയ് സിങ്, മുകേഷ് സിങ് എന്നിവരെയാണ് തൂക്കിലേറ്റുക. രാവിലെ ഏഴുമണിയോടെയാണ് വധശിക്ഷ നടപ്പാക്കുക. പട്യാല കോടതിയാണ് മരണ വാറണ്ട് പുറപ്പെടുവിച്ചത്.\nമൂന്നുമണിക്കൂറോളം നീണ്ട കോടതി നടപടികള്‍ക്കൊടുവിലാണ് കോടതി മരണ വാറണ്ട് പുറപ്പെടുവിച്ചത്. പ്രതികള്‍ക്ക് ദയാഹര്‍ജിയും തിരുത്തല് ഹര്‍ജിയും നല്‍കാന് സമയം നല്‍കണമെന്ന് പ്രതിഭാഗം അഭിഭാഷകര് ആവശ്യപ്പെട്ടിരുന്നു. ഇതേതുടര്‍ന്ന് ജഡ്ജി പ്രതികളുമായി വീഡിയോ കോണ്‍ഫറന്‍സില് സംസാരിച്ചു. ഇരയുടെ മാതാപിതാക്കള്, അഭിഭാഷകര്, പോലിസ് ഉദ്യോഗസ്ഥര് എന്നിവര് മാത്രമാണ് ആ സമയത്ത് കോടതിക്കുള്ളില് ഉണ്ടായിരുന്നത്.\nവീഡിയോ കോണ്‍ഫറന്‍സില് പ്രതികള് തങ്ങള്‍ക്ക് ദയാഹര്‍ജിയും തിരുത്തല് ഹര്‍ജിയും നല്‍കാന് സമയം നല്‍കണമെന്ന് വീണ്ടും ആവശ്യപ്പെട്ടു. എന്നാല്, എന്തുകൊണ്ട് നിര്‍ദേശിച്ച സമയത്തിനുള്ളില് അത് ചെയ്തില്ലെന്ന് ആരാഞ്ഞ കോടതി പ്രതികളുടെ ആവശ്യം തള്ളുകളായിരുന്നു. നിര്‍ഭയയുടെ അമ്മയുടെ ഹര്‍ജിയിലാണ് നിര്‍ണായക വിധി ഉണ്ടായത്. വിധിയില് നിര്‍ഭയയുടെ അമ്മ സന്തോഷം പ്രകടിപ്പിച്ചു. രാജ്യത്തെ സ്ത്രീകള്‍ക്ക് നിയമത്തില് വിശ്വാസം ഉറപ്പിക്കുന്ന വിധിയാണ് ഇതെന്ന് നിര്‍ഭയയുടെ അമ്മ പ്രതികരിച്ചു.\nവധശിക്ഷക്കെതിരെ തിരുത്തല് ഹര്‍ജി നല്‍കുമെന്ന് രണ്ട് പ്രതികള് അറിയിച്ചതായി അമിക്കസ്‌ക്യൂറി ഇന്ന് കോടതിയെ അറിയിച്ചിരുന്നു. തിരുത്തല് ഹര്‍ജി നല്‍കുന്നത് വാറണ്ട് പുറപ്പെടുവിക്കുന്നതിന് തടസ്സമല്ലെന്നാണ് പ്രോസിക്യൂഷന് കോടതിയില് വാദിച്ചത്.\ndelhi court death warrant nirbhaya case


മുന് ഡിജിപിയും റോ തലവനുമായിരുന്ന ഹോര്‍മിസ് തരകന് എന്ന കര്‍ഷകന് ഇന്ന് ഒളവയ്പില് ചെയ്യുന്നത്\nമുന് ഡിജിപിയും റോ...\n11 Nov 2017 4:34 AM GMT\nതെക്കനാട്ട് പാറയില് കുടുംബം തലമുറകളായി കര്‍ഷകരാണ്. കൊച്ചുപാപ്പു തരകന്റെ കാലത്തൊക്കെ തെക്കനാട്ട് തറവാടിന്റെ മുറ്റത്ത് പറ കണക്കണിന് നെല്ലും തേങ്ങയും നിറയുമായിരുന്നു. കൊച്ചുപാപ്പു തരകന് മക്കള് 12 ആയിരുന്നു. നാലു പെണ്ണും എട്ട് ആണും. കര്‍ഷക പാരമ്പര്യമുള്ള ആ തറവാട്ടില് കൊച്ചുപാപ്പു തരകന്റെ ആണ്‍മക്കള് പക്ഷേ കൃഷിയുടെ വഴിയെ പോയില്ല. അവര് മറ്റു ജോലികള് തേടി പോയി. മൂത്തമകന് എബ്രഹാം തരകന് അപ്പോളോ ടയേഴ്‌സില് പ്രൊജക്റ്റ് അഡ്മിനിസ്‌ട്രേറ്റീവ് മാനേജറായിരുന്നു. രണ്ടാമത്തെയാള് പ്രൊഫസര് മാത്യു തരകന്, ബെല്‍ജിയത്തിലെ ആന്റ്‌വെര്‍പ് യൂണിവേഴ്‌സിറ്റിയില് ഇക്കണോമിക്‌സ് വിഭാഗത്തില് അധ്യാപകനായിരുന്നു. മൂന്നാമത്തെയാള് ജോസഫ് തരകന് കൊച്ചിയിലെ ജെ. തോംസണ് കമ്പനിയിലായിരുന്നു, നാലാമാത് ജോര്‍ജ് തരകന്, എയര് ഇന്ത്യയില് റിജീയണല് മനേജര് ആയി സേവനമനുഷ്ഠിച്ചു, അഞ്ചാമന് ഹോര്‍മിസ് തരകന്, അദ്ദേഹത്തിനു താഴെ ജേക്കബ് തരകന്, ലണ്ടനില് ബങ്ക് ഉദ്യോഗസ്ഥനായിരുന്നു, ഏഴാമത്തെ സഹോദരന് മൈക്കിള് തരകന് സ്‌പെഷ്യല് പ്രൊട്ടക്ഷന് ഗ്രൂപ്പിലായിരുന്നു(എസ്പിജി). രാജീവ് ഗാന്ധിയുടെ സുരക്ഷാസംഘത്തിലുണ്ടായിരുന്നു, ഏറ്റവും ഇയള സഹോദരന്, കേരള ചരിത്ര ഗവേഷണ കൗണ്‍സില് ചെയര്‍മാനായ മൈക്കിള് തരകന്...\nഎട്ടുപേരുടെ കൂട്ടത്തില് സര്‍ക്കാര് ജീവനക്കാരനായി തീര്‍ന്നത് ഹോര്‍മിസ് മാത്രമായിരുന്നു. തെക്കനാട്ട് തറവാട്ടില് നിന്നും സര്‍ക്കാര് ഉദ്യോഗസ്ഥനാകുന്ന ആദ്യത്തെയാളായിരുന്നു കേരളത്തിന്റെ ഡിജിപിയും ഇന്ത്യയുടെ വിദേശ സുരക്ഷാ ഏജന്‍സി,റിസര്‍ച്ച് ആന്‍ഡ് അനാലിസിസ് വിംഗ് (റോ) മേധാവിയുമായിരുന്ന ഹോര്‍മിസ് തരകന്. കൃഷിയുടെ നടുവിലായിരുന്നു ഹോര്‍മിസ് വളര്‍ന്നതെങ്കിലും കുട്ടിക്കാലം മുതല് വായനയിലായിരുന്നു കമ്പം. വായനയാണ് ഹോര്‍മിസിനെ ഇന്ത്യന് പൊലീസ് സര്‍വീസിലേക്ക് എത്തിക്കുന്നതും.\nഹോര്‍മിസിന് 13 വയസുള്ളപ്പോള് പിതാവ് കൊച്ചുപാപ്പു തരകന് മരിച്ചു. ചെറിയ പ്രായത്തിലെ പിതാവിനെ നഷ്ടപ്പെട്ടെങ്കിലും ഹോര്‍മിസിനും സഹോദരങ്ങള്‍ക്കും താങ്ങും കരുതലുമായി അമ്മ റോസക്കുട്ടി തരകസ്യാര് ഉണ്ടായിരുന്നു. എല്ലാവരുടെയും മാര്‍ഗദര്‍ശിയായി നിന്നുകൊണ്ട് ആ അമ്മ തന്റെ മക്കളെ നല്ല രീതിയില് വളര്‍ത്തി വലുതാക്കി. ഭൂപരിഷ്‌കരണ നിയമം വന്നതോടെ തെക്കനാട്ട് തറവാടിന്റെ കുറെ ഭൂമി വിട്ടുകൊടുക്കേണ്ടി വന്നെങ്കിലും മക്കളുടെയെല്ലാം പേരില് തറവാട്ട് വക ഭൂമി തിരിച്ചിട്ടിരുന്നു. ഒളവയ്പ്പിനു പുറത്തെ പുതിയ പുതിയ ഭൂമികയിലേക്ക് കൊച്ചുപാപ്പു തരകന്റെ മക്കള് ജീവിതം തേടി പോയെങ്കിലും അവര്‍ക്ക് എന്നെങ്കിലുമൊരിക്കല് ഇതേ മണ്ണിലേക്ക് തന്നെ തിരികെയെത്താതെ പറ്റില്ലല്ലോ!\nഔദ്യോഗിക ജീവിതത്തിന്റെ തിരക്കില് വര്‍ഷങ്ങളോളം നാട്ടില് നിന്നു മാറി നില്‍ക്കേണ്ടി വന്ന ഹോര്‍മിസ് തകരകന് വിശ്രജീവിതം എവിടെയായിരിക്കണമെന്ന കാര്യത്തില് മറ്റൊരു തീരുമാനം ഇല്ലാതിരുന്നതിനു കാരണവും അതായിരുന്നു. ജനിച്ചു വളര്‍ന്ന മണ്ണിന്റെ പിന്‍വിളി... ആറേഴു വര്‍ഷത്തോളം ബെംഗളൂരുവില് കഴിഞ്ഞെങ്കിലും 2015 ല് അദ്ദേഹം സ്വന്തം ഗ്രാമത്തിലേക്ക് മടങ്ങി. തറവാട്ട് വീടിരിക്കുന്നതിനു കുറച്ചു മാറി കായലിനോട് ചേര്‍ന്ന് കുടുംബസ്വത്തിന്റെ ഭാഗമായി കിട്ടിയ മണ്ണില് ഒരു വീടുവച്ചു താമസം ആരംഭിച്ചു. എട്ടുകെട്ട് മാതൃകയില് തലയുയര്‍ത്തി നില്‍ക്കുന്ന തെക്കനാട്ട് തറവാട് വീട് വച്ചിട്ട് കൃത്യം നൂറുവര്‍ഷം തികയുന്ന അതേ കാലത്തായിരുന്നു ഹോര്‍മിസ് തരകനും സ്വന്തമായി ഒരു വീട് ഉണ്ടാക്കിയത്.\nസ്വന്തം ഗ്രാമത്തിലേക്ക് മടങ്ങി വരുമ്പോള് ഹോര്‍മിസ് തകരനു തിരക്കു പിടിച്ച സര്‍വീസ് ജീവത്തില് നിന്നും കിട്ടിയ വിശ്രമം ആസ്വദിക്കുക എന്ന ലക്ഷ്യമായിരുന്നില്ല ഉണ്ടായിരുന്നത്. ജനിച്ചു വളര്‍ന്ന ആ മണ്ണിലേക്ക് തിരിച്ചെത്തുമ്പോള് ആ മനസ് ഒരു പോലീസുകാരന്റെതല്ലായിരുന്നു, തെക്കനാട്ട് കുടുംബത്തിന്റെ കാര്‍ഷിക മനസായിരുന്നു. ഒരു കാലത്ത് കൃഷിയുടെ നടുവില് ജനിച്ചു ജീവിച്ചിട്ടും അതില് നിന്നു മാറി സഞ്ചരിച്ച ഹോര്‍മിസ് ജീവത്തിന്റെ മറ്റൊരു ഘട്ടത്തില് അതേ കാര്‍ഷിക പാരമ്പര്യത്തിന്റെ പ്രതിനിധിയായി മാറി. "\nപുറമെ ഏതൊക്കെ കുപ്പായമിട്ടാലും ഞങ്ങള് സഹോദരങ്ങളുടെ ഉള്ളില് ഒരു കര്‍ഷകനുണ്ടായിരുന്നു. ലണ്ടനില് ബാങ്കര് ആയിരുന്ന സഹോദരനാണ് ആദ്യം ഒളവയ്പ്പിലേക്ക് തിരിച്ചെത്തുന്നതും കൃഷി ആരംഭിക്കുന്നതും. പിന്നാലെയാണ് ഞാന് എത്തുന്നത്. എവിടെയൊക്കെ മാറി നിന്നാലും ഏതൊക്കെ ജോലി ചെയ്താലും ഉള്ളിലെ ആ പാരമ്പര്യം, അതും നമ്മളെ വിട്ടു പോകില്ലല്ലോ"; ഹോര്‍മിസ് തരകന് പറയുന്നു.\nഒളവയ്പ്പിലെ ഈ കൃഷിഭൂമിയില് ഹോര്‍മിസ് തരകനൊപ്പം കൂട്ടിന് ഭാര്യ മോളിയുമുണ്ട്. അപ്പോളോ ടയേഴ്‌സിന്റെ സ്ഥാപകന് മാത്യു മറാട്ടുകളത്തിന്റെ പുത്രിയാണ് ഹോര്‍മിസ് തരകന്റെ ഭാര്യ മോളി. മോളിയുമൊരു മികച്ച കര്‍ഷകയാണെന്നതിനു വീട്ടു പറമ്പില് വിളഞ്ഞു നില്‍ക്കുന്ന പച്ചക്കറികള് സാക്ഷ്യം. ജൈവകൃഷിയാണ് മോളിയുടെ മേഖല. എല്ലാം നോക്കി പരിപാലിക്കുന്നത് മോളിയാണ്. ഒപ്പം നെല്‍കൃഷിക്കും ചെമ്മീന്‍കൃഷിക്കും വേണ്ട സഹായം ചെയ്ത് ഹോര്‍മിസ് തരകനൊപ്പവും. ആദ്യം ചെറിയ രീതിയില് തുടങ്ങിയതാണെങ്കിലും ഇപ്പോള് ഞങ്ങള്‍ക്കാവശ്യമായ പച്ചക്കറികള് ഇവിടെ നിന്നും തന്നെ കിട്ടുന്നുണ്ടെന്നാണ് പച്ചക്കറി തോട്ടത്തിലേക്ക് കണ്ണോടിച്ചു കൊണ്ട് ഹോര്‍മിസ് തരകന് പറയുന്നത്.\nകറ്റകളും നെല്ലും നിറഞ്ഞു കിടന്ന തെക്കനാട്ട് തറവാടിന്റെ മുറ്റം പോലെയാണ് ഇപ്പോള് ഹോര്‍മിസ് തരകന്റെ വീട്ടു മുറ്റവും. മെതി യന്ത്രത്തിലേക്ക് കറ്റകള് ഇട്ടുകൊടുക്കാനും പുറത്തേക്ക് വരുന്ന നെല്ല് കൂട്ടിയെടുക്കാനും മൂന്നു പണിക്കാര്. മൂന്നുപേരും അസമില് നിന്നുള്ളവര്. നെല്ലു മെതിക്കാനും പുറം പണിക്കാര് എന്നു പരിഹസിക്കാന് വരട്ടെ. "നെല്‍കൃഷി ഇവിടെ വന്നു പരിചയപ്പെട്ടവരല്ല, സ്വന്തം നാട്ടില് നെല്‍വയല് സ്വന്തമായുള്ളവരാണ്. ആ നാടിന്റെ അവസ്ഥയില് അവര്‍ക്ക് അതുകൊണ്ട് ജീവിതം മുന്നോട്ടു കൊണ്ടുപോകാന് കഴിയാത്തതുകൊണ്ട് ഇങ്ങോട്ട് വന്നതാണ്. അത്യധ്വാനം ചെയ്യുന്ന ചെറുപ്പക്കാര്. അവര്‍ക്ക് കൃഷിയെക്കുറിച്ച് ആവശ്യത്തിനു ധാരണയുണ്ട്"-\nഹോര്‍മിസ് തരകന് പറയുന്നു. കറ്റകള് കെട്ടിയും നെല്ലുണക്കിയും അസം പണിക്കാരെ സഹായിച്ചും മൂന്നാലു സ്ത്രീ തൊഴിലാളികളും ഒപ്പമുണ്ട്.\n"പണ്ട് തറവാടിനു മുമ്പില് കണ്ടിരുന്നതിന്റെ ഒരംശമേ ഇതൊക്കെയുള്ളൂ. അന്ന് വീട്ടുമുറ്റത്ത് കറ്റ മെതിക്കുന്നതിന്റെ പൊടിയിങ്ങനെ ഉയര്‍ന്നു നില്‍ക്കും എപ്പോഴും. ആഹ്ലാദത്തിന്റെ പൊടിയായിരുന്നു അത്. ധാരാളം പണിക്കാര്. ഒളവയ്പ്പ് ചെറിയൊരു ഗ്രാമമാണ്. കൃഷിയാണ് പ്രധാനവരുമാന മാര്‍ഗം. അന്നൊക്കെ ധാരാളം കൃഷി പണിക്കാരുണ്ടായിരുന്നു. ഞാറു നടീലും കൊയ്ത്തും മെതിക്കലുമൊക്കെ ഗ്രാമത്തിന് ഉത്സവാന്തരീക്ഷമായിരുന്നു. പൊലി... പൊലി... എന്നൊക്കെ താളത്തില് ഉയര്‍ന്നു കേള്‍ക്കുന്ന കര്‍ഷകന്റെ വായ്പ്പാട്ടുകള് ഇന്നും മനസിലുണ്ട്. അതുവച്ച് നോക്കുമ്പോള് ഇന്ന് അങ്ങനെയൊരു അന്തരീക്ഷമില്ല. എങ്കില് പോലും ഈ ഗ്രാമത്തിന്റെ കാര്‍ഷിക മനസ് തിരികെ കിട്ടിയപോലെ ഒരു സന്തോഷം പലരുടെയും മുഖത്തുണ്ട്."\n"ഈ കൃഷി സാമ്പത്തികനേട്ടം മാത്രം നോക്കിയല്ല. കുടുംബത്തിന്റെ പാരമ്പര്യം നിലനിര്‍ത്തുന്നു എന്നതുമല്ല. കാലാവസ്ഥ വ്യതിയാനത്തിനെതിരേയുള്ള പ്രതിരോധം എന്നുകൂടി പറയാം. സംസ്ഥാന സര്‍ക്കാരിന്റെ ഒരു നെല്ലും ഒരു മീനും പദ്ധതിയുടെ ഭാഗമാണിത്. നാഷണല് അഡാപ്‌റ്റേഷന് ഫണ്ട് ഫോര് ക്ലൈമറ്റ് ചെയ്ഞ്ച് എന്നൊരു ഫണ്ട്. കാലാവസ്ഥ വ്യതിയാനത്തെ ചെറുക്കാനുള്ള പദ്ധതികള്‍ക്ക് നല്‍കി വരുന്നതാണ്. ഇന്ത്യയില് മൂന്നു പ്രൊജക്ടുകള്‍ക്കാണ് ഈ ഫണ്ട് ലഭ്യമാകുന്നത്. അതില് ഒന്ന് കേരള സര്‍ക്കാരിന്റെ ഒരു നെല്ലും ഒരു മീനും പദ്ധതിയാണ്. എറണാകുളം, ആലപ്പുഴ, കണ്ണൂര് ഭാഗങ്ങളില് ഉപ്പുരസമുള്ള വെളത്തില് വളരുന്ന പ്രത്യേകയിനത്തില്‍പ്പെട്ട നെല്‍ച്ചെടികളുണ്ട്. ആലപ്പുഴ എറണാകുളം ഭാഗങ്ങളില് പൊക്കാളിയെന്നാണ് ഇത് അറിയപ്പെടുന്നത് (ആലപ്പുഴ ഭാഗത്ത് ചെട്ടിവിരിപ്പ് എന്നും മുണ്ടകന് എന്നും പറയും). പൊക്കാളിക്ക് ജ്യോഗ്രാഫിക്കല് ഇന്‍ഡിക്കേഷന് ടാഗ് കിട്ടിയിട്ടുണ്ട്. വെള്ളത്തില് നിന്നും ഉയര്‍ന്നു നില്‍ക്കുന്നയിനം പൊക്കമുള്ള നെല്‍ച്ചെടിയായതുകൊണ്ടാണ് പൊക്കാളി എന്നറിയപ്പെടുന്നത്. മഴക്കാലത്ത് കായലില് ഉപ്പുരസം കുറയും, ആ കാലത്ത് നെല്‍കൃഷി ചെയ്യും. ഉപ്പു രസം ഉണ്ടെങ്കിലും പൊക്കാളി വളരും. ഉപ്പ് കേറി തുടങ്ങുന്ന സമയത്തേക്ക് പൊക്കാളി കൊയ്ത്ത് കഴിഞ്ഞിരിക്കും. കൊയ്ത്തു കഴിഞ്ഞ പാടത്ത് തുടര്‍ന്ന് ചെമ്മീന് വളര്‍ത്തല് ആരംഭിക്കും. കാര ചെമ്മീന് പോലെ നല്ല ഡിമന്‍ഡ് ഉള്ള ഇനത്തില്‍പ്പെട്ട ചെമ്മീനുകളായിരിക്കും. കൊയ്ത്ത് കഴിഞ്ഞ് ബാക്കി വരുന്ന നെല്‍ച്ചെടിയുടെ ചോട് അവിടെ നിര്‍ത്തിയിരിക്കും. ഇതില് നിന്നും ഉത്പാദിക്കപ്പെടുന്ന ലാബ് എന്ന വസ്തു ഉണ്ടാകും. ഇതാണ് മീനുകള് പ്രധാനമായും കഴിക്കുന്നത്. പ്രകൃതിദത്തമായ ആഹാരം ഭക്ഷിച്ച് വളരുന്നവയായിരിക്കും ഈ ചെമ്മീനുകള്."\n"നെല്‍കൃഷി എപ്പോഴും ലാഭകരമാകണമെന്നില്ല, അതിനൊപ്പം ചെമ്മീന് കൃഷി കൂടിയുണ്ടെങ്കില് കര്‍ഷകന് പിടിച്ചു നില്‍ക്കാം.. ഇതുതന്നെയാണ് ഒരു നെല്ല് ഒരു മീന് പദ്ധതിയിലൂടെ ലക്ഷ്യമിടുന്നതും. കൃഷിയിലേക്ക് കര്‍ഷകനെ മടക്കിക്കൊണ്ടു വരാന് വളരെ പ്രചോദനമേകുന്ന പദ്ധതിയാണിത്. അഞ്ചുവര്‍ഷത്തേക്ക് കൃഷി ചെയ്യാമെന്ന് കരാര് സമ്മതിക്കണം. ആദ്യ വര്‍ഷം 80 ശതമാനത്തോളം സബ്‌സിഡി, പദ്ധതിയില് നിന്നും കര്‍ഷകകന് കിട്ടും. നിലങ്ങളൊരുക്കിയെടുക്കനൊക്കെ ഉണ്ടാകുന്ന ചെലവ് കര്‍ഷകന് താങ്ങാന് ഈ സബ്‌സിഡി ഒരുപാട് സഹായകമാകും. നബാഡ് നല്‍കുന്ന ഫണ്ട് ഏജന്‍സി ഫോര് ഡെവലപ്‌മെന്റ് ഓഫ് അക്വാകള്‍ച്ചര്, കേരള (അഡാക്) വഴിയാണ് കര്‍ഷകര്‍ക്ക് ലഭ്യമാക്കുന്നത്. ഇപ്പോള് ഒരു പരാതി വരുന്നതെന്തെന്നാല് സബ്‌സിഡി വാങ്ങിച്ച്, നെല്‍കൃഷി ചെയ്യാതെ ചെമ്മീന് കൃഷി മാത്രം ചെയ്യുന്നുവെന്നാണ്. ഒന്നോ രണ്ടോ പേര് അങ്ങനെ ഉണ്ടാകാം. പൊതുവില് അത്തരമൊരു പരാതിക്ക് അടിസ്ഥാനമില്ല. വിവാദങ്ങള് ഉണ്ടാക്കി ഈ പദ്ധതി നിര്‍ത്തരുത്. ഈ പദ്ധതിയെ കുറിച്ച് മനസിലാക്കിയതാണ് കൃഷിയിലേക്ക് മടങ്ങിയെത്താന് എന്നിക്ക് താത്പര്യമേറിയത്"-\nഹോര്‍മിസ് തരകന് പറയുന്നു.\nകഴിഞ്ഞ വര്‍ഷമാണ് ഹോര്‍മിസ് തരകന് കൃഷി തുടങ്ങിയത്. മൂത്ത സഹോദരന് ഒപ്പം ഉണ്ടായിരുന്നു. പക്ഷേ സഹോദരന്റെ അപ്രതീക്ഷിത മരണം ആ വര്‍ഷത്തെ കൃഷിയെ സാരമായി ബാധിച്ചു. അതുപോലെ ചെമ്മീന് കൃഷിയും. "കാര ചെമ്മീനായിരുന്നു കൃഷി ചെയ്തത്. കാര ചെമ്മീനുള്ള പ്രധാന പ്രശ്‌നം വേഗം വൈറസ് ആക്രമണത്തിനു വിധേയമാകും എന്നതാണ്. കഴിഞ്ഞ വര്‍ഷം അങ്ങനെയൊരു അപകടം സംഭവിച്ചു. നാപ്പത്തിയഞ്ചു ദിവസം കഴിഞ്ഞപ്പോള് കൂട്ടത്തോടെ ചത്തുപോയി. രണ്ടുലക്ഷം കുഞ്ഞുങ്ങളെ ഇട്ടതില് ബാക്കിയുണ്ടായിരുന്ന ആയിരത്തോളം മാത്രമായിരുന്നു. ബാക്കിയായവ നല്ല രീതിയില് വളര്‍ന്നിരുന്നു. അതാണ് പ്രതീക്ഷ നല്‍കിയത്. ആദ്യത്തെ തിരിച്ചടിയില് ഭയക്കേണ്ടതില്ലെന്നു മനസിലായതുകൊണ്ടാണ് ഈ വര്‍ഷവും കൃഷി തുടരണമെന്ന് തീരുമാനം എടുത്തത്. ഇത്തവണ ചെമ്മീനൊപ്പം പൂമിനുമുണ്ട്. നിലത്തിനു സമീപമുള്ള കെട്ടിലാണ് ഇവയെ ഇട്ടിരിക്കുന്നത്. കൊയ്ത്ത് കഴിയുന്നതോടെ മട വെട്ടി നിലത്തിലേക്ക് തുറന്നു വി\nചെട്ടിവിരിപ്പന് ആണ് കൃഷി ചെയ്തത്. പത്തു ദിവസത്തോളം കൊയ്ത്ത് ഉണ്ടായിരുന്നു. മോശമാകില്ല എന്നു തന്നെയാണ് പ്രതീക്ഷ. ഇതിന്റെ മാര്‍ക്കറ്റിംഗ് വശത്തെക്കുറിച്ചൊന്നും ആവശ്യത്തിന് ധാരണയായിട്ടില്ല. എങ്കിലും ഡിമാന്‍ഡ് ഉള്ള ഇനമാണ് എന്നാണറിവ്"- ഹോര്‍മിസ് തകരന്റെ പ്രതീക്ഷ.\n"27 പേര് കൊയ്ത്തിന് ഉണ്ടായിരുന്നു. പക്ഷേ ഏറെയും പ്രായം ചെന്നവരാണ്. പുതു തലമുറയിലുള്ളവര് കൃഷിയിലേക്കും പാടത്തുള്ള പണിയിലേക്ക് വരാന് താത്പര്യം കാണിക്കുന്നില്ല. ഇപ്പോഴത്തെ ജീവിത സാഹചര്യത്തില് അവരെ അതിനു നിര്‍ബന്ധിക്കാനും കഴിയില്ല. എങ്കില് പോലും ഞാനിവിടെ കൃഷി ആരംഭിച്ചത് നാട്ടുകാരില് വലിയ ആഹ്ലാദം നിറച്ചിട്ടുണ്ട്. വഴിയില് കാണുമ്പോഴൊക്കെ പലര്‍ക്കും സംസാരിക്കാനുള്ളത് കൃഷിയെക്കുറിച്ചാണ്. പലരും ചെട്ടിവിരിപ്പന്റെ വിത്ത് ചോദിച്ചിട്ടുണ്ട്. അവരൊക്കെ കൃഷിയിലേക്ക് വരികയാണെങ്കില് ഒളവയ്പ്പിന്റെ ആ പരമ്പര്യം വീണ്ടുമിവിടെ കതിരിടും."\nതെക്കനാട്ട് തറവാടിന്റെ കിഴക്ക് ഭാഗത്തായുള്ള നിലത്തിലാണ് വിത്തിറക്കിയിരുന്നത്. കൊയ്ത്തിന്റെ അവസാനദിനമായിരുന്ന അന്ന്. അരയോളം വെള്ളത്തിനു മുകളില് കര്‍ഷക തൊഴിലാളികളായ സ്ത്രീകള് കൊയ്ത്തരിവാളിന് ചെട്ടിവിരിപ്പന്റെ കതിരുകള് കൊയ്‌തെടുക്കുന്നു. വരമ്പത്തു സോമശേഖരന് നില്‍പ്പുണ്ട്. കൃഷിയുടെ മേല്‍നോട്ടം സോമശേഖരനാണ്. ഉച്ചവെയിലിനെ വകവയ്ക്കാതെ, ആ പഴയ പൊലീസ് ഉദ്യോഗസ്ഥന്റെ ഊര്‍ജ്ജത്തോടെ ഹോര്‍മിസ് തരകന് നടന്നെത്തി. പാടത്തു നില്‍ക്കുന്ന പെണ്ണുങ്ങള്‍ക്കെല്ലം മുഖത്ത് നിറഞ്ഞ സന്തോഷം. നാടു വിളയിച്ച മനുഷ്യനോടുള്ള നന്ദിയാണ് എല്ലാവരുടെയും മനസില്. "\nഞങ്ങള്‍ക്ക് പണി തന്നതു മാത്രമല്ലല്ലോ, കൃഷിയെ തിരിച്ചു കൊണ്ടാവരാനും സാറിനായില്ലേ. പാടം വിളഞ്ഞാല് നാട് വിളഞ്ഞെന്നാ പറയണത്. പണ്ട് ഈ നാട് ഇങ്ങനെ വിളഞ്ഞാണ് കിടന്നിരുന്നത്. ഞങ്ങക്കൊക്കെ അന്ന് പണി ഉണ്ടായിരുന്നു. പിന്നെ അതൊക്കെ പോയില്ലേ, ഞങ്ങടെ പണീം. ഇപ്പം സാറ് വീണ്ടും വന്ന് നാട് വിളയിച്ചിരിക്കുകയാണ്. സന്തോഷം, സാറിനോട് ഞങ്ങക്കെല്ലാം നന്ദിയാണ്"- സരോജനിയും സുമതിയും കൗസല്യയുമെല്ലാം അവരുടെ ആഹ്ലാദം പങ്കുവച്ചു.\nകുറച്ച് പടക്കം വാങ്ങിക്കണം; സോമശേഖരന് ഹോര്‍മിസ് തരകനോട് പറഞ്ഞു. കൊയ്ത്ത് പൂര്‍ത്തിയാകുന്നതിനു മുമ്പ് ഒരു ചടങ്ങുണ്ട്. കൊയ്‌തെടുത്ത നെല്‍ക്കതിരുകള് നിലത്തില് വിതറണം. ആര്‍പ്പു വിളിയും പടക്കം പൊട്ടിക്കലുമൊക്കെയായി. അടുത്ത വര്‍ഷം കൂടുതല് നല്ല വിള കിട്ടാനായാണ്... വേണ്ടതെന്താന്നുവച്ചാല് ചെയ്‌തോളാന് പറഞ്ഞ് ഹോര്‍മിസ് തരകന് തിരിച്ചു നടക്കുമ്പോള് അദ്ദേഹത്തെ നോക്കി സോമശേഖരന് പറഞ്ഞു;\nമണ്ണിന്റെ മനസ് അറിയാന് മനുഷ്യന് കഴിഞ്ഞാല്, മനുഷ്യന്റെ മനസ് നിറയ്ക്കാന് മണ്ണിനും കഴിയും.\nപാടത്തു നിന്ന തൊഴിലാളികളും അതു സമ്മതിച്ചു. ആ പോകുന്ന മനുഷ്യന്റെ മനസ് ഇപ്പോള് മണ്ണിലാണ്, മണ്ണ് ചതിക്കില്ല...\nadak agencyfor developmentofaquaculturekerala agriculture cultivation farmers farming hormistharakan hormistharakanips Olavayp paddyfishrotationalfarmingplan raw ResearchAndAnalysisWing


Amnesty saudi arabia outpass distribution started in indian embassy-പൊതുമാപ്പ്: അപേക്ഷകർ 6000 കവിഞ്ഞു; എംബസിയിൽ ഔട്ട്പാസ് വിതരണം തുടങ്ങി\nഎംബസിയിൽ നിന്നും ഔട്ട്പാസ് നേടിയവർ. ചിത്രം: അൻവർ ചെമ്പറക്കി\nമുൻ കൂട്ടി സമയവും നമ്പറും നൽകിയ അപേക്ഷകർക്കാണ് ഔട്ട്പാസുകൾ നൽകുന്നത്. അപേക്ഷ നൽകിയ സമയം അനുസരിച്ചാണ് ഔട്ട്പാസ് വാങ്ങാനുള്ള നമ്പർ നൽകിയിട്ടുള്ളത്\nറിയാദ്: നിയമ ലംഘകർക്ക് പിഴ കൂടാതെ നാടണയാൻ അവസരം ഒരുക്കി സൗദി അറേബ്യയിൽ പ്രഖ്യാപിച്ച പൊതുമാപ്പ് ഏഴ് ദിവസം പിന്നിടുമ്പോൾ ആറായിരത്തിലധികം പേരാണ് ഇന്ത്യൻ എംബസിയിൽ ഔട്ട്പാസിന് അപേക്ഷിച്ചത്. ആയിരത്തോളം ആളുകളാണ് ഇന്നലെ മാത്രം എംബസിയിലെത്തി അപേക്ഷ നൽകിയത്. ഇന്ന് ഉച്ചയോടെ എംബസിയിൽ ഔട്ട്പാസുകൾ വിതരണം ആരംഭിച്ചു. മുൻ കൂട്ടി സമയവും നമ്പറും നൽകിയ അപേക്ഷകർക്കാണ് ഔട്ട്പാസുകൾ നൽകുന്നത്. അപേക്ഷ നൽകിയ സമയം അനുസരിച്ചാണ് ഔട്ട്പാസ് വാങ്ങാനുള്ള നമ്പർ നൽകിയിട്ടുള്ളത്.\nഇതനുസരിച്ചാണ് അപേക്ഷകർ ഔട്ട്പാസിനായി എംബസിയിൽ എത്തേണ്ടത്. അംബാസഡർ അഹമ്മദ് ജാവേദ് നേരിട്ടെത്തിയാണ് കൗണ്ടറുകളുടെ പ്രവർത്തനങ്ങൾ വിലയിരുത്തുന്നതും ക്രമീകരിക്കുന്നതും. പൊലീസ് കേസും മറ്റ് നിയമക്കുരുക്കകളുമുള്ള നൂറു കണക്കിനാളുകളാണ് എംബസിയിൽ മാർഗ നിർദേശങ്ങൾ തേടി എത്തുന്നത്. എന്നാൽ പോലീസ് കേസുകളുള്ളവർക്ക് പൊതുമാപ്പ് ഉപയോഗപ്പെടുത്താനാവില്ല.\nറിയാദ് ഇന്ത്യൻ എംബസിയിലും സൗദി അറേബ്യയുടെ കിഴക്കൻ പ്രവിശ്യയായ ദമാമിലുമാണ് കൂടുതൽ അപേക്ഷകർ എത്തുന്നത്. ഉൾ ഗ്രാമങ്ങൾ, കൃഷിയിടങ്ങൾ തുടങ്ങിയ സ്ഥലങ്ങളിൽ ഇനിയും നിയമ ലംഘകരായി കഴിയുന്ന ഇന്ത്യക്കാരുണ്ടെങ്കിൽ അവരെ കണ്ടെത്തി അവസരം ഉപയോഗപ്പെടുത്തുന്നതിന് വേണ്ട ശ്രമങ്ങൾ സാമൂഹിക പ്രവർത്തകരും വോളന്റിയർമാരും തുടരണമെന്ന് എംബസി അറിയിച്ചു.